হেৰী পটাৰ - অসমীয়া ৱিকিপিডিয়া\n(হেৰী পটাৰ ছিৰিজৰ পৰা পুনঃনিৰ্দেশিত)\nএই প্ৰবন্ধটো কল্প কাহিনীৰ শৃংখলাৰ বিষয়ে। মূল চৰিত্ৰটোৰ বাবে হেৰী পটাৰ (চৰিত্ৰ) চাওক। চলচ্চিত্ৰ শৃংখলাৰ বাবে, হেৰী পটাৰ (চলচ্চিত্ৰ শৃংখলা) চাওক।\nহেৰী পটাৰ ছিৰিজৰ সাতখন গ্ৰন্থ\nহেৰী পটাৰ এণ্ড দ্য ফিলোচফাৰ্চ ষ্ট’ন\nহেৰী পটাৰ এণ্ড দ্য চেম্বাৰ অফ চিক্ৰেটচ\nহেৰী পটাৰ এণ্ড দ্য প্ৰিজনাৰ অফ আজকাবান\nহেৰী পটাৰ এণ্ড দ্য গবলেট অফ ফায়াৰ\nহেৰী পটাৰ এণ্ড দ্য অৰ্ডাৰ অফ দ্যা ফিনিক্স\nহেৰী পটাৰ এণ্ড দ্য ডেথ্লী হেল'জ\nকল্পকাহিনী, ইয়াং-এডাল্ট কথাসাহিত্য, থ্ৰিলাৰ, ৰহস্য\nমুদ্ৰণ (হাৰ্ডব্যাক আৰু পেপাৰব্যাক), অডিঅ’বুক\nহেৰী পটাৰ (ইংৰাজী: Harry Potter) হৈছে ইংৰাজ লেখিকা জে. কে. ৰাউলিঙৰ সাতখন কল্প কাহিনীৰ উপন্যাসৰ শৃংখলা। ৰাউলিঙৰ মতে এই কাহিনীটোৰ ধাৰণাটো প্ৰথমে তেওঁৰ মনলৈ ১৯৯০ চনত এক ৰেলযাত্ৰাৰ সময়ত আহে। কাহিনীৰ নায়ক হৈছে কিশোৰ যাদুকৰ হেৰী পটাৰ আৰু মূল খলনায়ক ক'লা যাদুকৰ ভলডেম'ৰ্ট। ইয়াত মূলতঃ হেৰী পটাৰ, তেওঁৰ বন্ধু-বান্ধৱী আৰু সৎ যাদুকৰসকলৰ ভলডেম'ৰ্ট আৰু তেওঁৰ সহযোগী ক'লা যাদুকৰবিলাকৰ বিৰুদ্ধে ৰোমাঞ্চকৰ অভিযান বৰ্ণিত হৈছে। এই শৃংখলাটোত লেখিকাই সাধাৰণ মানুহৰপৰা নিজৰ অস্তিত্ব গোপনে ৰখা এখন যাদু জগতৰ ঘটনাৱলী চিত্ৰন কৰিছে যি যাদুশক্তিৰহিত সাধাৰণ মানুহৰ সমাজকো প্ৰভাৱিত কৰে। প্ৰথমখন গ্ৰন্থ হেৰী পটাৰ এণ্ড দ্য ফিল'চ'ফাৰ্ছ ষ্ট'ন-ত নায়ক হেৰী পটাৰৰ মাক-দেউতাকৰ হত্যা তথা ভলডেম'ৰ্টৰ সাময়িক পতনেৰে গোটেই কাহিনীটো আৰম্ভ হৈছে। শেষৰখন গ্ৰন্থ হেৰী পটাৰ এণ্ড দ্য ডেথ্লী হেল'জ-ত খলনায়কৰ সম্পূৰ্ণ পতন তথা তাৰ ১৯ বছৰৰ পাছৰ এক সুস্থিৰ পৰিৱেশৰ বৰ্ণনাৰে শেষ হৈছে।\n১৯৯৭ চনত হেৰী পটাৰ এণ্ড দ্য ফিলোচফাৰ্চ ষ্ট’ন (আমেৰিকাত হেৰী পটাৰ এণ্ড চৰচৰাৰ্চ ষ্ট’ন নামেৰে প্ৰকাশিত) নামৰ এই ছিৰিজৰ প্ৰথম গ্ৰন্থ প্ৰকাশিত হয়। প্ৰকাশিত হোৱাৰ পাছৰ পৰাই এই ছিৰিজৰ গ্ৰন্থসমূহে ৰচনাৰ শৈল্পিক উৎকৰ্ষৰ বাবে সমালোচকসকলৰ কাষত প্ৰশংসিত হৈছে আৰু সমগ্ৰ্ৰবিশ্বৰ পাঠকমহলত তুমুল জনপ্ৰিয়তা আৰু ব্যবসায়িক সাফল্য অৰ্জন কৰিছে। গ্ৰন্থৰ ৰাজ্যৰ সমানেই চিনেমা আৰু ভিডিঅ’ গেমৰ দুনিয়াতো আলোড়ন সৃষ্টি কৰিছে। ২০০৭ চনৰ এপ্ৰিল মাহ পৰ্যন্ত সাতখন গ্ৰন্থৰ প্ৰথম ছখন গ্ৰন্থ সমগ্ৰ পৃথিৱীতে ৩২৫ মিলিয়ন কপিৰো বেছি বিক্ৰী হৈছে আৰু ৬৪টাৰো অধিক ভাষালৈ অনূদিত হৈছে। কেৱলমাত্ৰ বাইবেল আৰু বুক অব মৰমন (মৰমনসকলৰ ধৰ্মগ্ৰন্থ) বাদে আৰু কোনো গ্ৰন্থই এই ৰেকৰ্ড নাই। এই ছিৰিজৰ সপ্তম আৰু সৰ্বশেষ গ্ৰন্থ, হেৰী পটাৰ এণ্ড দ্য ডেথ্লী হেল'জ, প্ৰকাশিত হৈছে ২০০৭ চনৰ ২১ জুলাইত। প্ৰকাশসকলে কেবল আমেৰিকা যুক্তৰাষ্ট্ৰতেই গ্ৰন্থখনৰ ৰেকৰ্ড-ভঙ্গকাৰী ১২ মিলিয়ন কপি বিক্ৰিৰ ঘোষনা কৰিছিল।\nএই গ্ৰন্থৰ সাফল্যই ৰাউলিঙক ইতিহাসত সবাতোকৈ বেছি উপাৰ্জন কৰা লেখকৰ তালিকাত শীৰ্ষস্থান দিছে। গ্ৰন্থসমূহৰ ইংৰাজী সংস্কৰন প্ৰকাশ কৰে ব্লুমচবাৰি যুক্তৰাজ্যত, স্কলাষ্টিক প্ৰেচ যুক্তৰাষ্ট্ৰত, অ্যালেন আৰু আনউইন অষ্ট্ৰেলিয়াত আৰু ৰেইনকোষ্ট বুকচ কানাডাত।\nএই পৰ্যন্ত প্ৰথম ছখন গ্ৰন্থৰ কাহিনীক লৈ কৰা ছখন সফল চলচ্চিত্ৰই মুক্তি পাইছে। সৰ্বশেষ গ্ৰন্থ হেৰী পটাৰ এণ্ড দ্য ডেথ্লী হেল'জৰ কাহিনীৰ আধাৰত দুই পৰ্ব বিশিষ্ট চলচ্চিত্ৰ নিৰ্মিত হৈছে। ইয়াৰ প্ৰথম পৰ্বটি মুক্তি পাইছে ১৯ নৱেম্বৰ ২০১০ চনত আৰু দ্বিতীয় পৰ্বটি মুক্তি পায় ১৫ জুলাই ২০১১ চনত।\n1 উৎপত্তি আৰু প্ৰকাশনৰ ইতিহাস\n2.1 কাহিনীৰ সংক্ষিপ্তসাৰ\n2.3 কাহিনীৰ গঠন আৰু ধৰণ\n2.4 যাদুবিশ্বৰ বিভিন্ন উপাদান\nউৎপত্তি আৰু প্ৰকাশনৰ ইতিহাস[সম্পাদনা কৰক]\nচিত্ৰ:Harry Potter and the Philosopher's Stone.jpg\nহেৰী পটাৰ ছিৰিজৰ প্ৰথম গ্ৰন্থ হেৰী পটাৰ এণ্ড দ্যা ফিলোচফাৰ্চ ষ্ট’ন (ব্ৰিটিছ সংস্কৰন)\n১৯৯০ চনত জে. কে. ৰাউলিং ম্যানচেষ্টাৰৰ পৰা যাত্ৰী কঢ়িওৱা ট্ৰেনত যাত্ৰা কৰোঁতে লণ্ডনলৈ অহাৰ পথত হেৰী পটাৰ গ্ৰন্থৰ ধাৰণাটো তেওঁৰ মনলৈ আহে। তেওঁ এই ঘটনাৰ বৰ্ণনা দিবলৈ গৈ তেওঁৰ ৱেবছাইট কয় যে\nপ্ৰায় ৬ বছৰ বয়সৰ পৰাই মই নিৰবচ্ছিন্ন ভাবে লিখিছোঁI কিন্তু কোনো আইডিয়া সম্পৰ্কে মই পূৰ্বতে ইমান উত্তেজিত হোৱা নাছিলো। মই প্ৰচণ্ডভাবে হতাশ হৈ আছিলো কাৰণ তেতিয়া, মোৰ হাতত তেতিয়া কোনো ভাল কলম নাছিল, আৰু অন্যেৰ পৰা কলম বিচাৰিবলৈ মোৰ লাজ লাগছিল। মই এতিয়া মনত পেলাই ভাবো, যি হৈছিল এফালেদি ভালই হৈছিল, কাৰণ তেতিয়া মই কেবল বহি বহি চিন্তা কৰিছোঁ, চাৰি ঘণ্টাৰ (ট্ৰেন বিলম্বিত) বাবে, আৰু সকলো পুঙ্খানুপুঙ্খ বৰ্ণনা মোৰ মগজত জমা হৈছিল, আৰু এই চৰ্মসাৰ, ক’লা চুলিৰ, চশমাপিন্ধা ল’ৰাজন যি নাজানিলেহেঁতেন যে তেওঁ এজন যাদুকৰ যি মোৰ মনত ক্ৰমেই আৰু বাস্তব বুলি ধৰা দিয়ে। মই ভাবো যে মই যদি অলপ ধীৰে সুস্থিৰে কল্পনা কৰিলো হয় আৰু মই তাৰ কিছু অংশ কাগজত লিখিব পাৰিলো হয় তেতিয়াহ’লে মই হয়তো সেই কল্পনাৰ কিছু অংশ বাদ দি দিলোহেঁতেন (যদিও কেতিয়াবা মই নিজেই অবাক হৈ যাওঁ, যে মই ভ্ৰমণৰ সময়ত যি কল্পনা কৰিছিলো তাৰ কিছুসংখ্যক মই লিখাৰ সময়ত পাহৰি গৈছো)।\nসেই সন্ধ্যাত, লেখিকাই তেওঁৰ প্ৰথম উপন্যাস লিখাৰ-পূৰ্ব পৰিকল্পনাত হাত দিয়ে, হেৰী পটাৰ এণ্ড দ্যা ফিলোচফাৰ্চ ষ্ট’ন, এটি অৰ্ধ-পৰিপূৰ্ণ পৰিকল্পনা য’ত আছিল সাত গ্ৰন্থৰ কাহিনীৰ ঘটনা, বিভিন্ন ঐতিহাসিক আৰু আত্মজীবনীমূলক তথ্যাবলী,আৰু যাদুৰ দেশ সম্পৰ্কিত বিভিন্ন তথ্য। শেষ পৰ্যন্ত ৰাউলিঙে পৰ্তুগাললৈ গুচি যায়, য’ত তেওঁ তেওঁৰ প্ৰথম স্বামীক ১৯৯২ চনত বিয়া কৰায়, আৰু ১৯৯৩ চনত তেওঁৰ প্ৰথম সন্তান জেচিকাই জন্মগ্ৰহণ কৰে। এসময়ত তেওঁ ফিলোচফাৰ্চ ষ্ট’নৰ লেখা চলায় গৈছিল। বিবাহ বিচ্ছেদৰ পাছত ৰাউলিঙে তেওঁৰ ছোৱালীক লৈ ব্ৰিটেনলৈ উভতি আহে আৰু এডিনবাৰ্গত তেওঁৰ বায়েকৰ ওচৰাওচৰিকৈ বসবাস কৰিবলৈ আৰম্ভ কৰে। এসময়ত তেওঁ লেখা চলায় গৈছিল এটি কফি হাউচত। সপ্তাহত তেওঁৰ আয় আছিল মাত্ৰ £৯০ (যাৰ মাজত £৭০ আহিছিল সমাজ কল্যাণৰ পৰা) আৰু তেতিয়ালৈ তেওঁ তেওঁৰ ছোৱালীৰ বাবে কোনো নাৰ্চাৰীৰ ব্যবস্থা কৰিব পৰা নাছিল, তেওঁৰ নিদ্ৰামগ্ন শিশু কন্যটি তেওঁৰ লেখাৰ সৰ্বক্ষনৰ সঙ্গী আছিল। ৰাউলিঙে পৰিশ্ৰম কৰি তেওঁৰ লেখা শেষ কৰে যিটো তেওঁ কেতিয়াও শেষ কৰিব নোৱাৰিব বুলি ভয় খাইছিল।\n১৯৯৬ চনত হেৰী পটাৰ এণ্ড দ্যা ফিলোচফাচ ষ্ট’ন শেষ হয় আৰু পাণ্ডুলিপিটো এজেণ্টৰ হাতত দিয়া হয়।\nএজেণ্টে পাণ্ডুলিপিটো মোক হতাশ কৰি ফ’ল্ডাৰ অবিহনেই ওভতাই দিয়ে, যিটো কিনোতে মোৰ £৪.০০ লাগে, আৰু কয় যে ৮০,০০০ শব্দৰে লেখা গ্ৰন্থখন শিশুসকলৰ গ্ৰন্থ হিচাপে বেছি দীঘল। "\nদ্বিতীয় এজেণ্ট, ক্ৰিষ্টোফাৰ লিটল, যাৰ মাধ্যমেৰে তেওঁ ইয়াৰ বাবে চেষ্টা কৰে, তেওঁ ৰাউলিংঙক লগে লগেই লিখি জনায় যে পাণ্ডুলিপিটো তেওঁৰ পছন্দ হৈছে আৰু তেওঁ তেওঁক সহায় কৰিব। এজেণ্টে পাণ্ডুলিপিটো ব্লুমচবাৰিলৈ পঠায়।\nব্লুমচবাৰিত, সেই সময়ৰ সৰু এটি প্ৰকাশন প্ৰতিষ্ঠান, ফিলোচফাৰ্চ ষ্ট’ন চেয়াৰম্যান নিগেল নিউটন ৰ হাতত পৰে। তেওঁ গ্ৰন্থখনক লৈ বেছি উৎসাহী নাছিল। মি. নিউটনে পাণ্ডুলিপিটো ঘৰলৈ লৈ যায় কিন্তু এইখন পঢ়া নাছিল বৰং তেওঁৰ আঠ বছৰীয়া ছোৱালী এলিচক এইখন পঢ়িবলৈ দিয়ে। পাণ্ডুলিপিটো পঢ়ি এলিচ নিউটনে আনন্দত আত্মহাৰা হৈ দেউতাকক গ্ৰন্থখন প্ৰকাশ কৰাৰ বাবে তাগিদা দিয়ে। অন্য আঠ প্ৰকাশকে গ্ৰন্থখন প্ৰকাশৰ বাবে অসম্মতি জনোৱাৰ পাছত ব্লুমচবাৰিয়ে ৰাউলিঙক অগ্ৰিম £২,৫০০ ৰ প্ৰস্তাব দিয়ে।\nযদিও ৰাউলিঙৰ মতে হেৰী পটাৰ লিখাৰ সময়ত কোনো নিৰ্দিষ্ট বয়সৰ পাঠকৰ কথা তেওঁৰ মনলৈ অহা নাছিল, প্ৰকাশকসকলে প্ৰথমে গ্ৰন্থখনক ১১ বছৰ বয়সীয়া পাঠকৰ উপযোগী হিচাপে ধৰি লয়। গ্ৰন্থখন প্ৰকাশৰ কালত অন্যান্য লেখিকাসকলৰ মতে জোয়ানে ৰাউলিঙক প্ৰকাশকসকলে অন্য লিঙ্গ-নিৰপেক্ষ কোনো ছদ্মনাম ব্যাৱহাৰ কৰিবলৈ কয় যাতে এই বয়সৰ ল’ৰাবোৰ আকৃষ্ট হয় কাৰণ ল’ৰাবোৰে সাধাৰণত নাৰী লিখকৰ গ্ৰন্থ কিনাত আগ্ৰহী নহয়। তেওঁ তেওঁৰ জে. কে. ৰাউলিং নামটো নিৰ্বাচন কৰে (জোয়ান ক্যাথলীন ৰাউলিং)। ক্যাথলিন তেওঁৰ আইতাকৰ নাম।\nপ্ৰথম হেৰী পটাৰ গ্ৰন্থখন যুক্তৰাজ্যত প্ৰকাশ কৰে ব্লুমচবাৰিয়ে ১৯৯৭ চনৰ জুলাইত আৰু যুক্তৰাষ্ট্ৰত প্ৰকাশ কৰে স্কলাষ্টিক প্ৰেচে ১৯৯৮ চনৰ ছেপ্টেম্বৰত। আমেৰিকাৰ গ্ৰন্থখনৰ বাবে ৰাউলিঙ ছয় অঙ্কৰ ডলাৰ লাভ কৰে –যিটো এখন শিশুতুল্য গ্ৰন্থৰ বাবে অনেক বেছি। কোনো কোনো পাঠক ফিলোচফাৰ বুজাত সমস্যাত পৰিব বা ইয়াৰ লগত যাদুক মিলোৱাত ব্যৰ্থ হব বুলি ভাবি স্কলাষ্টিকে আমেৰিকাৰ সংস্কৰনত গ্ৰন্থৰ নাম পৰিবৰ্তন কৰি হেৰী পটাৰ এণ্ড চৰচৰাৰ্চ ষ্ট’ন ৰাখে।\nএই ছিৰিজটোৱে অনেক প্ৰকাশন পুৰস্কাৰ আৰু প্ৰশংসা পাইছে। এইবোৰৰ মাজত, প্ৰথম তিনখন গ্ৰন্থ, হেৰী পটাৰ এণ্ড দ্যা ফিলোচফাৰ্চ ষ্ট’ন, হেৰী পটাৰ এণ্ড দ্যা চেম্বাৰ অফ চিক্ৰেটচ আৰু হেৰী পটাৰ এণ্ড দ্যা প্ৰিজনাৰ অফ আজকাবান, ১৯৯৭, ১৯৯৮, ১৯৯৯ চনত নেচলে স্মাৰ্টিচ বুক প্ৰাইজ পাইছে ৯-১১ বছৰ বয়সৰ শ্ৰেণীত।\n২০০০ চনৰ মাজত এই ছিৰিজটোৱ আংশিকভাবে প্ৰকাশকৰ ব্যৱসায়ৰ নীতিৰ কাৰণে আৰু বহুলাংশ পাঠকৰ বিশেষ কৈ তৰুণ ল’ৰা পাঠকৰ কাৰণে হাই-প্ৰোফাইল হিচাপে পৰিগণিত হয়। ২০০০ চনৰ মাজত ভিডিঅ’ গেমচ আৰু ইণ্টাৰনেটৰ কাৰণে গ্ৰন্থৰ আকৰ্ষণ অন্য দিশলৈ গুচি যায়। ৰাউলিঙৰ প্ৰকাশকসকলে দ্ৰুতভাবে এই ছিৰিজৰ তিনখন গ্ৰন্থ প্ৰকাশ কৰি পাঠকৰ মন জয় কৰে আৰু তেওঁলোকক হেৰী পটাৰৰ একান্ত ভক্ত কৰি তুলে। ফলত ছিৰিজটোৰ উত্তেজনা বিন্দুমাত্ৰ নকমি বাঢ়িহে যায়। মতানৈক্যৰ চৰম মুহূৰ্তত বিপুল মিডিয়া কভাৰেজৰ মাধ্যমত ২০০০ চনত হেৰী পটাৰৰ চতুৰ্থ গ্ৰন্থহেৰী পটাৰ এণ্ড দি গবলেট অফ ফায়াৰ প্ৰকাশিত হয়।\n২০০১ চনত দুখন সৰু গ্ৰন্থ প্ৰকাশিত হয় - নিউট স্ক্যাম্যাণ্ডাৰ ৰ ফ্যাণ্টাষ্টিক বিষ্টচ এণ্ড হোয়াৰ টু ফাইণ্ড দেমআৰু কেনিলওয়ৰ্থি হুইস্প ৰ কুইদিচ থ্ৰু দি এজেস। এই গ্ৰন্থদুখনৰ আয় ব্ৰিটিছ দাতব্য সংস্থা কমিক ৰিলিফ ত জমা হয়। ছিৰিজৰ পৰবৰ্তীকালত দুয়োখন গ্ৰন্থৰ, হেৰী পটাৰ এণ্ড দ্যা অৰ্ডাৰ অফ দ্যা ফিনিক্স আৰু হেৰী পটাৰ এণ্ড দ্যা হাফ-ব্লাড প্ৰিন্স, প্ৰকাশৰ ফলত মতানৈক্য আৰু বাঢ়ি যায়। জনগনে হেৰী পটাৰ গ্ৰন্থ পাবলৈ ইমানেই ব্যাকুল হৈ পৰে যে প্ৰকাশৰ আগেয়েই অনেকে গ্ৰন্থখন চুৰি কৰাৰ চেষ্টা কৰে।\nপ্ৰায় এক যুগৰ সমান কাল ছিৰিজটোৱ সকলো বয়সৰ অসংখ্য ভক্ত পাইছে, যাৰ ফলত প্ৰতি গ্ৰন্থৰ দুটাকৈ সংস্কৰন উলিওৱা হৈছে - যাৰ গল্প একেই কিন্তু প্ৰচ্ছদ বেলেগ, এটি শিশুসকলৰ উদ্দেশ্যে আনটি বয়স্ক পাঠকৰ উদ্দেশ্যে। ইয়াৰ অনেক অনুবাদৰ কাৰণে সমগ্ৰ বিশ্বতে এইখন জনপ্ৰিয়। অৰ্ডাৰ অফ দ্যা ফিনিক্স গ্ৰন্থখন প্ৰথম ইংৰাজী ভাষাত প্ৰকাশিত গ্ৰন্থ যিখন ফ্ৰান্সৰ বজাৰত সবাতোকৈ বেছি বিক্ৰি হৈছে ২০০৫ চনত হেৰী পটাৰ এণ্ড দ্যা হাফ-ব্লাড প্ৰিন্স প্ৰকাশৰ পাছত ২৪ ঘণ্টাত গ্ৰন্থখনৰ ৯ মিলিয়ন কপি বিক্ৰি হৈছে আৰু ইয়াৰ জনপ্ৰিয়তা কমাৰ কোনো লক্ষণ দেখা যোৱা নাছিল\nকাহিনীৰ সংক্ষিপ্তসাৰ[সম্পাদনা কৰক]\nকাহিনী আৰম্ভ হৈছে জনসাধাৰণৰ কাষৰ পৰা গোপনে থকা যাদুৰ বিশ্বক লৈ। কাহিনী অনুসৰি বিগত অনেক বছৰ ধৰি যাদুৰ বিশ্ব লৰ্ড ভোলডেমৰ্টৰ ভয়ত ভীত-সন্ত্ৰস্ত অবস্থাত ৰৈছে। এদিন ৰাতি ভোলডেমৰ্টে গোপনে থকা পটাৰ পৰিয়ালৰ সন্ধান পায় আৰু লিলি আৰু জেমচ পটাৰক হত্যা কৰে। তথাপি যেতিয়া তেওঁ আভাডা কেডাভ্ৰা বা মৃত্যু অভিশাপ দি হেৰী পটাৰক হত্যা কৰাৰ চেষ্টা কৰে তেতিয়া অভিশাপটো হেৰীৰ কাষৰ পৰা প্ৰতিফলিত হৈ তেওঁৰ ফাললৈ ছিটিকি আহে। ফলত ভোলডেমৰ্ট ধ্বংসপ্ৰাপ্ত হয় আৰু তেওঁ জীবন আৰু মৃত্যুৰ মধ্যবৰ্তী এটি স্থানত উলমি ৰয়। তেওঁ আত্মাৰ দৰে কিবা এটাত পৰিণত হয়। হেৰীৰ কোন ক্ষতি নহ’ল , কেবল তেওঁৰ কপালত এটা গভীৰ কটা দাগ পৰি যায়। ভোলডেমৰ্টৰ কাষৰ পৰা হেৰীৰ ৰহস্যময়ভাবে বাচি যোৱাৰ ঘটনা যাদু সমাজত বিয়পি পৰে আৰু হেৰী "যি ল’ৰাটো বাচি ছিল" (The Boy Who Lived) নামেৰে পৰিচিত হয়।\nপৰবৰ্তী ৰাতি হ্যাগ্ৰিড নামত এজন যাদুকৰে হেৰীক তেওঁৰ পেহীয়েকৰ ঘৰ পোৱায়গৈ, যিটো পৰৱৰ্তীকালত তেওঁৰ বাসস্থান হব। অনাথ হেৰী নিষ্ঠুৰ, মাগল (যাদুগৰ নহয় এওঁলোক) আত্মীয় ডাৰ্চলিসকৰ কাষত মানুহ হয়। হেৰীয়ে যাদুশক্তিৰ পৰা ৰক্ষা পোৱাত ডাৰ্চলিসকলে হেৰীৰ পৰা তেওঁৰ যাদুকৰ পিতা মাতাৰ কথা লুকায় ৰাখে, আৰু তেওঁৰ লগত যে যাদু বিশ্বৰ সম্পৰ্ক আছে তাকো গোপন ৰাখে। এইকাৰণে হেৰীৰ মাজত কোনো অসাধাৰণ কোনো গুণ দেখিলে তেওঁলোক হেৰীক শাস্তি দিয়ে।\nপৰৱৰ্তীকালত হেৰীৰ এঘাৰতম জন্মদিনত, হেৰীয়ে প্ৰথমবাৰৰ বাবে যাদুৰ বিশ্বৰ কথা জানিব পাৰে, যেতিয়া তেওঁ হফওয়াৰ্টচ স্কুল অব উইচক্ৰ্যাফট এণ্ড উইজাৰ্ডৰি পৰা নামভৰ্তিৰ চিঠি পায়। অৱশ্যে হেৰীয়ে সেই চিঠি পঢ়িবলৈ নাপায় কাৰণ পেহায়েক ভাৰ্ননে তেওঁৰ পৰা চিঠিখন কাঢ়ি নিছিল। এঘাৰতম জন্মদিনত হগওয়াৰ্টসৰ পক্ষৰ পৰা হ্যাগ্ৰিডে হেৰীক নিবলৈ আহে। তেতিয়াই হেৰীয়ে জানিব পাৰে যে তেওঁ এজন যাদুকৰ আৰু হগওয়াৰ্টস স্কুললৈ তেওঁক আমন্ত্ৰণ জনোৱা হৈছে। হেৰীয়ে স্কুলত যোগদান কৰে আৰু যাদু বিদ্যা আয়ত্ত্ব কৰে। প্ৰতিখন গ্ৰন্থতে হেৰীৰ স্কুল জীৱনৰ এক এক বছৰৰ বৰ্ণনা থাকে। ইয়াৰ বেছিভাগ অংশতেই হেৰী হগওয়াৰ্টচত থকাকালত হোৱা বিভিন্ন এডভেঞ্চাৰ, যাদু বিদ্যা শিকা, বন্ধুসকলৰ লগত আচৰন, ভলডেমৰ্টৰ লগত যুদ্ধ, মানসিক অৱস্থা প্ৰভৃতিৰ বৰ্ণনা থাকে।\nপ্ৰতিখন উপন্যাসৰ কাহিনী জানিবলৈ সংশ্লিষ্ট গ্ৰন্থখন চাওক।\nচলচ্চিত্ৰত দেখুওৱা হগওয়াৰ্টচ স্কুল\nআমি দেখা পৃথিৱীৰ পৰা হেৰীৰ যাদুৰ পৃথিৱী পৃথকে আৰু গোপনে ৰখা হৈছে। তথাপিও দুই পৃথিৱীৰ মাজত এক নিবিঢ় যোগসূত্ৰ ৰৈছে। অন্যান্য কল্পকাহিনী যেনে দ্যা লৰ্ড অব দ্যা ৰিংস ত যাদুৰ পৃথিৱী থাকে ৰহস্যময় অতীতত, কিন্তু হেৰী পটাৰ ছিৰিজৰ যাদুৰ পৃথিৱীয়ে বৰ্তমান পৃথিৱীৰ লগতেই সহাবস্থান কৰিছে। এই যাদু বিশ্বৰ প্ৰায় সকলো যাদুময় প্ৰাণী আৰু বস্তুৰ লগত আমাৰ পৃথিৱীৰ সাধাৰণ যাদুহীন প্ৰাণী আৰু বস্তুৰ মিল লক্ষ্য কৰা যায়। যাদুৰ এই পৃথিৱীৰ অনেক প্ৰতিষ্ঠান আছে যিবোৰ আমাৰ বিভিন্ন পৰিচিত চহৰত অৱস্থিত, যেনে লণ্ডন, যাক আমি আমাৰ পৃথিৱীতে চিনি পাওঁ। এই পৃথিৱীতে আছে অনেক আহল-বহল সুপ্ত ৰাস্তা যাৰ প্ৰবেশপথ আমাৰ পৰিচিত পৃথিৱীত বিভিন্ন প্ৰাচীন মদ্যাশালা, নিৰ্জন প্ৰাসাদ, পৰিত্যক্ত জনপদ প্ৰভৃতিৰ মাজত গোপনে আৰু সযত্নে লুকায় ৰখা হৈছে। সাধাৰণ যাদুবিদ্যাহীন জনগণে ("মাগল" নামে পৰিচিত) এইবোৰ বিচাৰি নাপায়। যাদুবিদ্যা সম্পৰ্কিত ক্ষমতা জন্মগতভাবেই পোৱা যায়, যি কাৰণত যাদু শিকি যি কোনো ব্যক্তিয়ে যাদুকৰ হব নোৱাৰে। তথাপি যাদুকৰ পিতা-মাতাৰ যাদুৰ গুণাবলীহীন সন্তান ("স্কুইব" নামে পৰিচিত) আৰু যাদুশক্তিহীন পিতা-মাতাৰ ঘৰত যাদুকৰৰ জন্ম ("মাডব্লাড" নামে পৰিচিত) হব পাৰে। জন্মগত যাদুকৰসকলৰ যাদুবিদ্যা শিক্ষণ আৰু নিয়ন্ত্ৰণ লাভৰ বাবে যাদু শিক্ষাৰ বিদ্যালয়লৈ যাব লাগে। জন্মগতভাবে যাদুকৰ হওক বা নহওক যাদুৰ বিশ্বৰ মানুহৰ বেছিভাগেই মাগল বিশ্ব সম্পৰ্কে অজ্ঞ আৰু এইকাৰণ তেওঁলোকৰ চেহেৰা, পোছাক পৰিচ্ছদ, আচাৰ-আচৰন, ব্যবহৃত বস্তুপাতি মাগল সমাজত উদ্ভট দেখা যায়। তত্ সত্ত্বেও যাদুবিশ্ব আৰু ইয়াৰ বিভিন্ন আকৰ্ষণীয় বিষয় ছিৰিজত সুন্দৰকৈ বৰ্ণনা কৰা হৈছে। এই গ্ৰন্থৰ এটি মূল ভাব হৈছে যাদুবিশ্বক আমাৰ চিনাকি বিশ্বেৰ মাধ্যমেৰে চোৱা। গ্ৰন্থত দেখা যায় যাদু বিশ্বত অনেক সমস্যা আছে, আমি আমাৰ সমাজত প্ৰতিনিয়ত যিবোৰৰ মুখামুখি হৈছো।\nকাহিনীৰ গঠন আৰু ধৰণ[সম্পাদনা কৰক]\nএই ছিৰিজৰ উপন্যাসসমূহ প্ৰায় কল্পসাহিত্য ধৰণৰ, কোনো কোনো ক্ষেত্ৰত শিক্ষাবিষয়ক উপন্যাসৰ লগত ইয়াৰ মিল পোৱা যায়। বিশেষকৈ য’ত হগৱাৰ্টচৰ কথা কোৱা হৈছে, যিখন এখন ব্ৰিটিছ স্কুল আৰু যাৰ পাঠ্যক্ৰমত যাদুৰ বিভিন্ন ব্যৱহাৰ অন্তুৰ্ভুক্ত কৰা হৈছে। এই অৰ্থত থমাচ হিউগচৰ টম ব্ৰাউন'চ স্কুল ডেজ উপন্যাসৰ লগত ইয়াৰ মিল পোৱা যায়। গ্ৰন্থখনত ষ্টিফেন কিং ৰ ভাষাত ৰহস্যময় গল্প, আৰু প্ৰতিখন গ্ৰন্থ ছাৰ্লক হ’ম্‌ছ ছিৰিজৰ দৰে ৰচনাৰ ঢং লক্ষ্য কৰা যায়। গ্ৰন্থখনৰ বৰ্ণনাত বিভিন্ন ঘটনাৰ সূত্ৰ লুকাই থাকে আৰু উপন্যাসৰ চৰিত্ৰবোৰে বিভিন্ন স্থানত বিভিন্ন ব্যক্তিক সন্দেহজনক ব্যক্তিৰ তালিকাত ৰাখে আৰু কাহিনীৰ শেষৰ ফালে ঘটনাৰ মোৰ একদম ঘূৰি যায়। গ্ৰন্থখন তৃতীয় পুৰুষৰ ভাষাত লিখা; তথাপি কিছু কিছু ঠাইত ইয়াৰ ব্যতিক্ৰম ৰৈছে (যেনে গবলেট অব ফায়াৰ, ফিলচ'ফাৰ্চ ষ্ট’ন আৰু হাফ ব্লাড প্ৰিন্সৰ আৰম্ভণিৰ ফালৰ কিছু অধ্যায়ত)। ঘটনাৰ গোপনীয়তাবোৰ পাঠকে তেতিয়াহে জানিব পাৰে যেতিয়া হেৰীয়ে তাক জানিব পাৰে। প্ৰধান চৰিত্ৰ হাৰমাইনি আৰু ৰন সহ অন্যান্য চৰিত্ৰৰ চিন্তা-চেতনা হেৰীৰ কাষত প্ৰকাশৰ আগমুহূৰ্ত পৰ্যন্ত পাঠকৰ কাষত গোপনে থাকে।\nগ্ৰন্থখনে কিছু নিৰ্দিষ্ট চিৰাচৰিত নিয়ম মানি চলে। প্ৰতিখন গ্ৰন্থৰে সময়সীমা থাকে এবছৰ আৰু প্ৰতিখন গ্ৰন্থৰ আৰম্ভণিতে হেৰীয়ে মাগোল দুনিয়াত তেওঁৰ পেহা-পেহীয়েক ডাৰ্চলি পৰিয়ালৰ লগত থাকে। পাছত হেৰীয়ে যাদুৰ দুনিয়াত ডায়াগন এলি, ৱিজলীহঁ‌তৰ ঘৰ অথবা বাৰ নম্বৰ, গ্ৰিমল্ড প্লেচ এলেকালৈ যায়। ইয়াৰ পাছত বিদ্যালয়ৰ ৰেলগাড়ীত তেওঁ হগৱাৰ্টচলৈ উভতি আহে। হগওয়াৰ্টচলৈ অহাৰ পাছত কাহিনীয়ে পৰিপক্বতা লাভ কৰে আৰু অন্যান্য চৰিত্ৰ বৰ্ণনালৈ আহে। প্ৰতি গ্ৰন্থতেই দেখা যায় বিদ্যালয়ত পাঠদানৰ সময়ত কঠিন ৰচনা, কষ্টসাধ্য যাদু, অসহনশীল শিক্ষকৰ লগত হেৰীৰ মানসিক যুদ্ধ। ঘটনাৰ শেষ হয় তেতিয়া যেতিয়া হেৰীৰ হাতত ভোলডেমৰ্ট পৰাস্ত হয় আৰু অ্যালবাচ ডাম্বলডোৰে হেৰীক কাহিনীৰ বিভিন্ন তাৎপৰ্য ব্যাখ্যা কৰে।\nযাদুবিশ্বৰ বিভিন্ন উপাদান[সম্পাদনা কৰক]\nতেজৰ বিশুদ্ধতা: সাধাৰণ যাদুকৰসকলে মাগোলসকলক নিম্নস্তৰৰ মানুহ হিচাপে সন্দেহৰ চকুৰে চায়, আৰু কিছু যাদুকৰৰ বাবে এই আচৰণ চৰম গোঁড়ামিত পৰিণত হৈছে। এই ধৰণৰ চৰিত্ৰৰ লোকসকল নিজৰ পূৰ্বপুৰুষৰ তেজৰ বিশুদ্ধতাক লৈ গৰ্ব প্ৰকাশ কৰে আৰু নিজকে উচ্চখাপৰ মানুহ বা "পিওৰ ব্লাড" হিচাপে গণ্য কৰে, তেওঁলোকৰ পাছত স্থানে থাকে "হাফ-ব্লাড" যাদুকৰ (যিসকলৰ পিতামাতাৰ এজন যাদুকৰ অন্যজন মাগল) আৰু সৰ্বনিন্মত থাকে "মাগল-বৰ্ণ" (যিসকলৰ পূৰ্বপুৰুষ কোনো যাদুকৰ নাছিল)। বিশুদ্ধ তেজৰ সমৰ্থক যাদুকৰসকলে ভাবে যাদু বিশ্বৰ সকলো ক্ষমতা আৰু নিয়ন্ত্ৰণ কেবল তেওঁলোকৰ হাততেই থকা উচিত আৰু মাগল পিতামাতাৰ যাদুকসকল আচল যাদুকৰ নহয়। কোনো কোনোৱ আকৌ চৰম গোড়ামিৰ কাৰণে ভাবে তেওঁলোকক যাদুবিদ্যা শিকিবলৈ দিয়াই উচিত নহয়। অধিকাংশ বিশুদ্ধ তেজৰ সমৰ্থক শ্ৰেণীৰ যাদুকৰ নিজেই বিশুদ্ধ তেজৰ অধিকাৰী, কিন্তু কলাযাদুৰ ভয়ঙ্কৰতম যাদুকৰ ভোলডেমৰ্ট নিজে এজন হাফ-ব্লাড হয়ো বিশুদ্ধ তেজৰ তত্ত্বৰ সমৰ্থক। তথাপি যাদু বিশ্বৰ অনেক কম পৰিয়ালেই বিশুদ্ধ তেজৰ অধিকাৰী, কিয়নো বংশ ৰক্ষাৰ খাতিৰতে এওঁলোকৰ অনেকে এনে কাৰোবাক বিয়া কৰাইছ যাৰ পূৰ্বপুৰুষৰ অন্তত: এজন অবিশুদ্ধ তেজৰ যাদুকৰ আছিল। এনে এক বিশুদ্ধ তেজৰ পৰিয়ালৰ বিলুপ্তি ঘটিছে হেৰী পটাৰ ছিৰিজৰ পঞ্চম গ্ৰন্থত, য’ত "ব্লেক পৰিয়ালৰ" সৰ্বশেষ উত্তৰাধিকাৰী "চিৰিয়াছ ব্লেক" মৰি যায়।\nফেঁচা: যাদুবিশ্বৰ সবাতোকৈ সাধাৰণ প্ৰতীকৰ এটি হৈছে ফেঁচা। প্ৰথম উপন্যাসৰ পৰাই ইয়াৰ উপস্থিতি লক্ষ্য কৰা যায়। বিভিন্ন গ্ৰন্থত ই গুৰুত্বপূৰ্ণ ভূমিকা পালন কৰিছে। আমাৰ বিশ্বত যিদৰে পাৰৰ দ্বাৰা চিঠিপত্ৰ বিলি কৰা হৈছিল, সেইধৰণে যাদুবিশ্বত ফেঁচাৰ মাধ্যমেৰে চিঠিসহ বিভিন্ন বস্তু পৰিবহণ কৰা হয়। এইবোৰক পোহনীয়া প্ৰাণী হিচাপেও ব্যবহাৰ কৰা হয়। হেৰীৰ এটি বৰফৰ দৰে বগা ফেঁচা আছে যাৰ নাম হেডউইগ।\nহগৱাৰ্টচ হাউচ: বিভিন্ন আবাসিক বিদ্যালয়ৰ দৰে হগওয়াৰ্টচো চাৰিটা হাউচত বিভক্ত, যিবোৰৰ নাম সেইবোৰৰৰ প্ৰতিষ্ঠাতাৰ নামেৰে নামকৰণ কৰা হৈছে। বিদ্যালয়ত এটি বাছনি টুপী আছে যিটোৱে শিক্ষাৰ্থীৰ বিভিন্ন গুণাৱলী বিচাৰ কৰি বিদ্যালয়ৰ প্ৰথম বৰ্ষতেই তেওঁলোকক বিভিন্ন হাউচত ভাগ ভাগ কৰি দিয়ে। হাউচবোৰ হৈছে গ্ৰিফিণ্ডৰ, গডৰিক গ্ৰিফিণ্ডৰৰ নামেৰে, যিটোৱে সাহসীসকলৰ মূল্যায়ন কৰে; ৰেভেনক্ল, ৰোয়েনা ৰেভেনক্লৰ নামেৰে, যিটোৱে বুদ্ধিমত্তাক প্ৰাধান্য দিয়ে; হাফলপাফ, হেলগা হাফলপাফৰ নামেৰে যিটোৱে নিষ্কলুষতা আৰু বিশ্বাসক প্ৰাধান্য দিয়ে; আৰু শ্লিদেৰিন, চালাজাৰ শ্লিদেৰিনৰ নামেৰে, যিটোত উচ্চাকাংখা তেজৰ বিশুদ্ধতাক প্ৰাধান্য দিয়ে। বিদ্যালয়ত পঢ়িবলৈ অহাৰ পাছত হেৰীয়ে তেওঁৰ সবাতোকৈ কাষৰ দুই বন্ধু ৰন আৰু হাৰমাইনিৰ লগত গ্ৰিফিণ্ডৰ হাউচৰ সদস্য মনোনীত হয়।\nকুইডিচ: যাদুবিশ্বৰ জনপ্ৰিয়তম খেলা কুইডিচ। ঝাড়ুৰ ওপৰত উঠি বতাহত উৰি এই খেল খেলা হয়। কুইডিচৰ খেলাৰ ধৰণ প’লো আৰু ফুটবলৰ লগত কিছুদূৰ মিলে। হেৰী খুব ভাল এজন কুইডিচ খেলুৱৈ যি গ্ৰিফিণ্ডৰৰ হৈ বেছ কেইবাখনো খেলত জয়লাভ কাঢ়ি আনিছে। হেৰীয়ে খেলত চকাৰ হিচাপে খেলে যাৰ প্ৰধান কাম হৈছে সোণালী স্নিচ্চ ধৰা। লি জৰ্ডান স্কুলৰ পৰা বাহিৰ হৈ যোৱাৰ আগেয়ে সমস্ত কুইডিচ খেলৰ ধাৰাবিৱৰণীৰ দায়িত্ব তেওঁৰ ওপৰতেই আছিল। ছিৰিজৰ গ্ৰন্থসমূহৰ মাজত কেবলমাত্ৰ সপ্তম গ্ৰন্থতহে কুইডিচ অনুপস্থিত।\nহেৰী পটাৰ এণ্ড দ্য ফিল'চ'ফাৰ্ছ ষ্ট'ন (আমেৰিকাত হেৰী পটাৰ এণ্ড দ্য ছৰ্চাৰাৰ্চ ষ্ট'ন)\nহেৰী পটাৰ এণ্ড দ্য চেম্বাৰ অফ্ ছিক্ৰেট্চ\nহেৰী পটাৰ এণ্ড দ্য প্ৰিজনাৰ অফ্ আজকাবান\nহেৰী পটাৰ এণ্ড দ্য গবলেট অফ্ ফায়াৰ\nহেৰী পটাৰ এণ্ড দ্য অৰ্ডাৰ অফ্ ফিনিক্স\n↑ http://jkrowling.com_official website of J.K. Rowling\n↑ Harry Potter and The Philosopher's Stone_Ebook_http://mobile9.com\n↑ Harry Potter and The Deathly Hallows_Ebook_http://mobile9.com\n↑ Allsobrook, Dr. Marian (2003-06-18). "Potter's place in the literary canon". BBC. http://news.bbc.co.uk/2/hi/entertainment/2996578.stm। আহৰণ কৰা হৈছে: 2007-10-15.\n↑ Dearbáil Jordan (2007). "Time comes for Harry to fly to the rescue". Times UK. http://business.timesonline.co.uk/tol/business/industry_sectors/retailing/article1610344.ece। আহৰণ কৰা হৈছে: 2007-04-07.\n↑ Rowling, JK. "J.K.Rowling Official Site - Harry Potter and more: Acknowledgements". http://www.jkrowling.com/en/। আহৰণ কৰা হৈছে: 2007-07-30.\n↑ "Publication Date for Harry Potter and the Deathly Hallows". Joanne Rowling. http://www.jkrowling.com/textonly/en/news_view.cfm?id=97। আহৰণ কৰা হৈছে: 2007-06-26.\n↑ McLaren, Elsa (2007-03-15). "Harry Potter's final adventure to get record print run". The Times. http://entertainment.timesonline.co.uk/tol/arts_and_entertainment/books/article1521607.ece। আহৰণ কৰা হৈছে: 2007-03-27.\n↑ "Release Date Set for Harry Potter 7: Part I". Comingsoon.net. 25 April 2008. http://www.comingsoon.net/news/movienews.php?id=44442। আহৰণ কৰা হৈছে: 24 May 2008.\n↑ "WB Sets Lots of New Release Dates!". Comingsoon.net. 24 February 2009. http://www.comingsoon.net/news/movienews.php?id=53203। আহৰণ কৰা হৈছে: 24 February 2009.\n↑ Rowling, J.K.. "Biography". JKRowling.com. http://www.jkrowling.com/textonly/en/biography.cfm। আহৰণ কৰা হৈছে: 2006-05-21.\n↑ "J.K. Rowling interview transcript, The Connection". Quick Quote Quill. October 12, 1999. http://www.quick-quote-quill.org/articles/1999/1099-connectiontransc.html.\n↑ ""Spell Binder" People Magazine". Quick Quotes Quill. July 12, 1999. http://www.quick-quote-quill.org/articles/1999/0799-people-plummer.html.\n↑ "Revealed: The eight-year-old girl who saved Harry Potter". New Zeland Herald. July 3, 2005. http://www.nzherald.co.nz/section/6/story.cfm?c_id=6&objectid=10333960.\n↑ "Past winners". Nestle Smarties Prize. May 21, 2006. http://www.booktrusted.co.uk/nestle/pw.html.\n↑ "OOTP is best seller in France - in English!". BBC. July 1, 2003. http://news.bbc.co.uk/cbbcnews/hi/world/newsid_3036000/3036350.stm.\n↑ "Potter book smashes sales records". BBC. July 18, 2005. http://news.bbc.co.uk/1/hi/entertainment/arts/4692093.stm.\n↑ ""Wild About Harry"". New York Times. July 23, 2000.\nৱিকিমিডিয়া কমন্সত হেৰী পটাৰ সম্পৰ্কীয় মিডিয়া ফাইল আছে।\nজে,কে, ৰাউলিংৰ নিজস্ব ৱেবছাইট\nওয়াৰ্নাৰ ব্ৰাদা্ছৰ হেৰী পটাৰ চলচ্চিত্ৰৰ ছাইট\nব্লুমসবাৰি - হেৰী পটাৰৰ আন্তৰ্জাতিক প্ৰকাশক\nস্কলাষ্টিক- যুক্তৰাষ্ট্ৰে হেৰী পটাৰৰ প্ৰকাশক\nৰেইনকোষ্ট - হেৰী পটাৰৰ কানাডিয়ান প্ৰকাশক\nঅন্যান্য আকৰ্ষণীয় সংযোগসমূহ\nহেৰী পটাৰ গাইড\nহেৰী পটাৰৰ ৱিকি\n"https://as.wikipedia.org/w/index.php?title=হেৰী_পটাৰ&oldid=237561"ৰ পৰা সংকলিত


ড’লষ্টম যাত্ৰা -অগ্নিভ দত্ত – ফটাঢোল\nJanuary 1, 2022 ভিন্নস্বাদ\t2 Comments\nড’লষ্টম যাত্ৰা -অগ্নিভ দত্ত\nড’লষ্টম!! তেনেই সৰু টাউন এখন, কিন্তু খুবেই মৰম লগা আটোমটোকাৰীকৈ সজাই ৰখা টাউনখন! দুবছৰমান আগতেই ভাবিছিলোঁ এবাৰ এটা পাক মাৰিব লাগিব! বিভিন্ন কাৰণত কামটো হৈ উঠা নাছিল! তিনিদিনীয়া বন্ধ এটা থকাত ভাবিলোঁ সেই কেইদিনতেই এপাক মাৰি আহিব পাৰিলে ভাল হয়!\nভবামতেই কাম, লগা লগ তাত থকাৰ ব্যৱস্থা থকা ঠাইবোৰ চোৱা আৰম্ভ কৰিলোঁ! দক্ষিণ আফ্ৰিকাৰ মানুহবোৰ ফুৰি খুব ভাল পায়, গতিকে এনেকুৱা দীঘলীয়া বন্ধৰ সময়ত থকাৰ ব্যৱস্থা বিচাৰি উলিওৱাটো অলপ কষ্টকৰ! গতিকে ড’লষ্টমৰ লগতে তাৰ ওচৰে-পাজৰে থকা ঠাইবোৰতো চকু ফুৰাব লাগিলোঁ!\nড’লষ্টমৰ দুই এঠাইৰ লগতে ড’লষ্টমৰ ওচৰৰ-পাজৰৰ ঠাই কিছু চৰ্ট লিষ্ট কৰি সেই সমুহৰ মানুহখিনিক ফোন কৰি খা-খবৰ ল’ব ধৰিলোঁ! দুই এখনত ফোন কৰি গম পালোঁ আমি বিচৰাধৰণৰ সুবিধাখিনি সকলোতে নাই, কোনো এখনত আকৌ নিজে খোৱাৰ সুবিধা নাই! এনেকৈ চাই থাকোঁতে চকুত পৰিল ভেলী অফ দ্যা ৰেইনব’ বোলা ৰিজৰ্ট এখনত! দেখিয়েই মনটো ভাল লাগি গ’ল! বিভিন্ন ধৰণৰ থকাৰ ব্যৱস্থা আছে!\nহোটেলৰ ৰূমৰ পৰা টেণ্টলৈ! টেণ্ট বোলাৰ লগে লগেই ভাবিলোঁ এইবাৰ টেণ্টত থকাৰ সোৱাদটো ল’ব লাগিল! আমি সাধাৰণতে ফুৰিব গ’লে যিমান পাৰোঁ সিমান নিজে ৰান্ধি-বাঢ়ি খাব পৰা ব্যৱস্থা থকা থকাৰ সুবিধা ঠাই গ্ৰহণ কৰোঁ! নিজে ৰান্ধি খোৱাৰ সুবিধা থাকিলে লাভ কেইবাটাও, কম খৰছটো অন্য কথা কিন্তু খোৱা-বোৱাটো নিজৰ মতে কৰিব পৰা যায়, লগতে সাধাৰণতে গধূলি সময়তো মিলি-জুলি ৰান্ধি খাই ফূৰ্তিও লাগে!\nগতিকে ভেলী অফ দ্যা ‘ৰেইনব’ ত টেণ্টতে থাকিবলৈ ঠিক কৰিলোঁ! ঠিক কৰি ফোন কৰোঁতেহে লাগিল গৰবৰ, বোলে এটাই টেণ্ট খালী আছে সেইটোত দুজন থাকিব পাৰে, হানিমুন চুইট! আমি বোলো আমাক তিনিটা মানুহ থাকিব পৰা লাগে, হানিমুন বাদ দিয়া! ৰিজৰ্টখনৰ কেয়াৰ টেকাৰ কেটে অকণমান সময় খুজিলে! এঘণ্টামানৰ পাছত খবৰ দিলে বেলেগ এহাল ডেকা-ডেকেৰীক হানিমুন চুইটো ল’বলৈ দি সিহঁতি লোৱা চাৰিখন বিছনাৰ টেণ্টটো আমাক দিবলৈ সাঁজু কৰি তুলিলে! কেটক ধন্যবাদ দিলোঁ!\nআমাৰ ঘৰৰ পৰা প্ৰায় ৪০০ কিঃমিঃ দূৰত অৱস্থিত ৰিজৰ্টখন! শনিবাৰে পুৱা ৭ বজাত ওলাই যোৱাৰ প্লেন কৰিলোঁ। বাটত বেলফেষ্ট বুলি ঠাই এখনতে ঠিক ১০.৩০ মানত পাই তাতে ব্ৰেকফাষ্ট কাম লান্স মানে ব্ৰান্স কৰিম বুলি ঠিক কৰিলোঁ! অৱশ্যে ৰাতিপুৱা ঘৰতে অকণমান ভাত-ডালি আলুপিতিকাৰে এঠাল মাৰি ল’লোঁ! লগত ল’লোঁ ঘৰতে নিৰ্মিত বাৰ্গাৰ কেইটামান! ৭ বাজি কেইমিনিটমান যোৱাৰ পাছতেই আমি ওলালোঁ আমাৰ গন্তব্যস্থান অভিমুখে!\n২০০ কিঃমিঃ মান যোৱাৰ পাছত হাইৱে’ৰ পেট্ৰল পাম্প এটাত ফ্ৰেছ হ’বৰ বাবে সোমালোঁ! হাইৱে’ৰ এইবোৰ পেট্ৰল পাম্পৰ লগতেই থাকে সৰু চুপাৰ মাৰ্কেটৰ দৰে কিছু লগতে কেইখনমান ৰেষ্টুৰেণ্ট! ৰপুৱা ভাতকেইটা খাই অহাত বেলেগ খাব মন নগ’ল, গতিকে ফ্ৰেছ হৈ কফি দুকাপকে টেক এৱে হিচাবে লৈ আকৌ যাত্ৰা আৰম্ভ কৰিলোঁ! বেলফেষ্টত যিহেতু ক’ত খাম চাইয়ে থৈছিলোঁ গতিকে আৰু ক’তো নৰৈ চিধাই বেলফেষ্ট পালোঁগৈ! আৰু যেতিয়া জিপিএছে নি বেলফেষ্টৰ নিৰ্দিষ্ট ৰেষ্টুৰেণ্টখনৰ ওচৰ পোৱালেগৈ, বাহিৰৰ পৰাই ৰেষ্টুৰেণ্টখন দেখি পছন্দ একেবাৰেই নহ’ল!\nৰীমাৰো পছন্দ নোহোৱা দেখি ঠিক কৰিলোঁ আৰু বেলেগ ৰেষ্টুৰেণ্ট বিচাৰি সময় নষ্ট নকৰোঁ! ৰাষ্টাতে ক’ৰবাত গাড়ী ৰখাই ঘৰতেই বনাই অনা বাৰ্গাৰকেইটা খাই লোৱা যাওক! কথামতেই কাম, বেলফেষ্ট টাউনৰ পৰা ওলাই এডোখৰ নিৰিবিলি ঠাইত ৰাষ্টাৰ কাষত গাড়ীখন ৰখাই গোটেইকেইটাই বাৰ্গাৰ কেইটা খাই ল’লোঁ, গৈ পোৱালৈ অন্তত পেটটোৱে একো দিগদাৰ নকৰে বুলি নিশ্চিত হ’লোঁ! খাই উঠিয়েই আকৌ আৰম্ভ কৰিলোঁ যাত্ৰা, তেতিয়াও আৰু প্ৰায় ৫০ কিঃমিঃ যাত্ৰা বাকী, তাৰে আকৌ প্ৰায় ১৫ কিঃমিঃ ৰাস্তা বেয়া মানে শিলগুটি দিয়া ৰাস্তা, গতিকে অলপ সময় লাগিব!\nযি কি নহওক নিৰ্দিষ্ট সময়ত ৰিজৰ্ট পালোঁহি, পৰিবেশটো দেখিয়েই লাগিল ভবাধৰণৰেই পাইছোঁ ঠাইকণ! কেটৰ হাতৰ পৰা ছাবি লৈ নিৰ্দিষ্ট টেণ্টলৈ আগবঢ়াই দিলে হিগোয়ে! গাড়ীৰ পৰা বস্তু নমায়েই ঠিক কৰিলোঁ, হাতত যিহেতু সময় আছেই ভাতকেইটামান ৰান্ধি খাই লোৱা হওক! টেণ্টটোৰ বাহিৰত ৰন্ধাৰ ব্যৱস্থা সুন্দৰকৈ কৰা আছে! আমাৰ আচলতে প্লেন আছিল বেলফেষ্টত লান্স যিহেতু কৰিম, গতিকে আবেলিলৈ বাৰ্গাৰকেইটা খাম, কিন্তু যিহেতু বাৰ্গাৰ ইতিমধ্যে পেটত গতিকে একো নোখোৱাকৈ ৰাতিলৈকে থকাটো অসম্ভৱ কথা!\nইফালে ঘৰতে মূৰ্গী আৰু গাহৰি মাংস দুভাগকে বনাই দীপ ফ্ৰীজত ভৰাই থৈ তেনেকৈ লৈ আহিছিলোঁ যাতে অনাগত তিনিদিনত মাছ-মাংস ৰান্ধি সময় নষ্ট কৰিব লগা নহয়! তাৰ পৰাই এটা অংশ উলিয়াই গেছত গৰম কৰি ল’লোঁ, লগতে প্ৰেচাৰ কুকাৰত ভাত উঠাই দিলোঁ! তৎক্ষণাত গৰমে গৰমে ভাত মাংস ৰেদি হৈ গ’ল! গোটেইকেইটাই তৃপ্তিৰে ভাতসাঁজ খাই টেণ্টৰ ভিতৰৰ বিছনাকেইখনত পৰি দিলোঁ! গাটো অকণমান টঙাই লৈ ঠিক কৰিলোঁ অলপ তহলকে দিয়া যাওক ১০০০ হেক্টৰৰ ৰিজৰ্টখনত! ইতিমধ্যে ছাবি ল’ব যাওঁতে কেট আৰু হিগোয়ে বুজাই দিছেই ৰিজৰ্টখনৰ ভিতৰতেই কি কি কৰিব পাৰোঁ! বিভিন্ন চৰাইৰ ৰম্যভূমি, লগতে হৰিণা, বন গাহৰিকে দুই এটা জন্তুও আছে ৰিজৰ্টখনত!\nচাৰিওফালে পাহাৰ তাৰ মাজত চাৰিখন বিল! সেই বিলৰেই বৈশিষ্ট হ’ল ৰেইনব’ ট্ৰট মাছ! মাছ ধৰাৰ নিজৰ সঁজুলি থাকিলে নিজে ধৰিব পাৰি, নহ’লে ৰিজৰ্টৰ পৰা ভাড়াত লৈয়ো মাছ মাৰিব পাৰি, কিন্তু এটাই চৰ্ত মাছ মাৰিবহে পাৰিব কেৱল চখৰ বাবে কিন্তু আকৌ বিলত এৰি দিব লাগিব! ৰিৰ্জটখনত প্ৰায় ৭০, ৭৫ জন মানুহ থাকিব পাৰে! আমি প্ৰথম কিছুদূৰ গাড়ীখন লৈ আহি এঠাইত ৰখাই তাৰ পৰাই ৰিজৰ্টখনৰ বিভিন্ন অংশলৈ খোজকাঢ়ি ফুৰিবলৈ ঠিক কৰিলোঁ! প্ৰকৃতিৰ কি এক মনোমোহা ৰূপ!\nবিলৰ পাৰত দেখিলোঁ বিভিন্নজনে বৰশী লৈ মাছ মৰাত ব্যস্ত! ইফালে দহজনে বিলৰ পাৰে পাৰে খোজ কাঢ়িছে, কোনোজনে ট্ৰেকিং কৰিছে নিৰ্দিষ্ট ট্ৰেকিঙৰ পথেৰে, কোনোবাজনে চৰাই-চিৰিকতি নিৰীক্ষণ কৰিছে! আমি ঠিক কৰিলোঁ বৰশী আমি পিছদিনা বাম, সেইদিনা গধূলি হোৱালৈ বিলৰ পাৰে পাৰে ঘূৰিলোঁ! লগতে বিছনা চাদৰ এখন পাৰি তাতে বহি লৈ, শুই লৈ মনোমোহা প্ৰাকৃতিক পৰিবেশটো যিমান পাৰি উপভোগ কৰিলোঁ! এপাকত এখন বিলৰ এটা পাৰত সৰু আটোমটোকাৰী ঘৰ এটা দেখি সেইটোকে চাব ধৰিলোঁ! অলপ পাছত ঘৰটোৰ পৰা মানুহ এহাল ওলাই আহি নিজেই চা-চিনাকি হ’ল!\nগাৰ্ট আৰু মেৰিঞ্জা! গাৰ্ট পেছাত ব্যৱসায়ী আৰু মেৰিঞ্জা আৰ্ট থেৰাপিষ্ট! তিনি সন্তানক আইতাক-ককাকৰ লগত থৈ দুয়ো দুদিনৰ বাবে অকলে কিছু সময় কটাব আহিছে! দুয়ো সেই আটোমটোকাৰী ঘৰটোতে আছেহি! আমাক ভিতৰলৈ মাতি নি ঘৰটো দেখুৱালে! এটা ঐতিহাসিক মিল, পানীৰে চলা টাৰবাইনেৰে চলোৱা হৈছিল মিলটো! উইটপৰ্ট মিল বুলি জনা মিলটোৱে ১৯ শতিকাত বৃটিছ আৰু শ্বেতাংগ আফ্ৰিকানসকলৰ মাজত চলা এংগল ব’ৰা যুদ্ধৰ সময়ত শ্বেতাংগ আফ্ৰিকানসকলক খাদ্য যোগানত বিশেষ ভূমিকা লৈছিল! প্ৰতি ১৫ মিনিটত ৭০ কেজি ওজনৰ খাদ্যৰ বেগ মিলটোত খুন্দিবলৈ সক্ষম হৈছিল!\nসুন্দৰকৈ মিলটোক তেনেদৰেই ৰাখি মানুহ থাকিব পৰাকৈ সজাই পৰাই তোলা হৈছে! ঘৰটোৰ বাহিৰ ফালেই পানীৰে চলা টাৰবাইনটো! ১৯৯৪ চনৰ পৰা চলা নাই টাৰবাইনটো, তথাপি সুন্দৰকৈ ৰখা হৈছে! চাৰিওফালে ঘূৰি মেলি চাই গাৰ্টহঁতৰ পৰা বিদায় ল’লোঁ! লাহে লাহে বিলৰ পাৰটো চেঁচা বতাহে আৱৰি ধৰিলে, ইফালে সূৰ্য অস্ত যাবৰো হ’ল! ঠাণ্ডা বতাহজাকে বুজাই দিলে ডলষ্টম কিয় বেলেগ, এই গ্ৰীষ্মকালটো জেকেট পিন্ধাবলৈ বাধ্য কৰি তুলিলে শীতল বতাহজাকে!\nসন্ধ্যা নামি অহাৰ লগে লগে আমিও টেণ্ট অভিমুখে যাত্ৰা কৰিলোঁ! লাহে লাহে যেন দিনটোৰ ভাগৰজাকে খেদি আহিব ধৰিছিল! টেণ্ট পাইয়েই অনুভৱ কৰিলোঁ গৰম চাহ একাপৰ! চাহকাপ হাতত লৈ টেণ্টৰ বাহিৰত থকা চকীত বহি লৈ নিৰ্জণ হৈ পৰা পৰিবেশটোত বিভিন্ন চৰাই-চিৰিকতিৰ কোলাহলে মনটো একেবাৰে সতেজ কৰি তুলিলে! ইফালে সন্মুখৰ বিলখনত বিভিন্ন হাঁহৰজাকৰ চিঞৰ! গৰম চাহকাপ মাফিন, চানাচুৰ, বিস্কুটেৰে খাই খাই আমি কথা পাতি পৰিবেশটো যিমান পাৰোঁ উপভোগ কৰিলোঁ!\nলাহে লাহে সন্ধ্যাই সম্পূৰ্ণ আন্ধাৰৰ ৰূপ ল’লে, ঘিটমিটিয়া আন্ধাৰ! আমি টেণ্টৰ ভিতৰতেই ৰেষ্টো ল’লোঁ, ইটো, সিটো বস্তুবোৰ চিজিলো লগাই ল’লোঁ! ৰাতি ভাবিলোঁ ডালি এখন ৰান্ধি লোৱা হওক, লগতে সৰু আলুৰ ভাজি এখন কণী বইল আৰু ৰান্ধি অনা মাংসৰ ভাগ! আঠমান বজাত ৰান্ধিবলৈ টেণ্টৰ পৰা বাহিৰলৈ ওলালোঁ! বাহিৰত ভালেই ঠাণ্ডা পৰিছে! বস্তুখিনি ৰান্ধোঁতে বৰ বেছি সময় নালাগিল! দহ বজালৈ খাই বৈ ৰেডি হ’লোঁ! ইমান সোনকালে শোৱাৰ অভ্যাস নাই ঘৰত, কিন্তু কৰিবলৈকো একো নাই, ইণ্টাৰনেট ৰিচেপশ্যনৰ ওচৰতহে আহে, ইয়াত চেগা-চৰাকৈ ফটককেহে লাগে! টিভিৰো কথা নাই! গতিকে সকলো ভাবি শুই দিলোঁ সোনকালেই!\nপুৱা সোনকালে উঠি ৰীমাই বাহিৰত খোজকাঢ়িবলৈ গ’ল, আমি শুইয়েই থাকিলোঁ, ভাবিলোঁ এইখিনি বিলাস কৰা উচিত ফুৰিব আহি! অকণমান আৰামত উঠি ওলাই যোৱাৰ আগতে বন, ব্ৰেড, জাম, কণীৰ অমলেট খাবলৈ ঠিক কৰিলোঁ! ৰীমাই ক’লে ৰাতিৰ ভাত যথেষ্ট থাকিল, ফ্ৰীজতে থোৱা আছে! লগে লগে ফ্ৰাইদ ৰাইচৰ আইটেম এটাও যোগ দিয়া হ’ল! পুৱাই ব্ৰেকফাষ্টৰ নামত দগৰি খাই ১০ বজাত আমি বৰশী বাবলৈ ওলাই গ’লোঁ! বৰশী বোৱাৰ সা-সৰঞ্জামবোৰ কেট আৰু হোগোৰ পৰাই ভাৰাত ল’লোঁ!\nফ্ৰাই ফিচিং হল বৰশী মৰাৰ পদ্ধতিটো! বৰশীৰ ৰদডাল কিটিপত ধৰি বৰশীৰ কাটা থকা ৰছীডাল ঘূৰাই ঘুৰাই বহু দূৰলৈ দলিয়াই দিয়াৰ বাবেই নামটো ফ্লাই ফিচিং! অৰ্নীৰ ফূৰ্তি ইমানকেইটা মাছ ধৰাৰ ঠাই পায়! তাৰ লগে লগে আমিও অকনমান বৰশী বাই, বাকী তাকেই গটাই আমি ইফালে সিফালে ঘূৰিবলৈ ওলাই গ’লোঁ!অৰ্নীয়ে নিজৰমতে ফূৰ্তি কৰক বুলি আমি অলপ ওলাই গ’লোঁ খোজেৰে! দুঘণ্টামানৰ পাছত ঘূৰি ঘূৰি অৰ্নীৰ ওচৰ পাওঁতে জনালে মাছ এটাও পোৱা নাই! কেম্পিং চকীকেইখনত বহি লৈ আমি প্ৰাকৃতিক দৃশ্যকেই উপভোগ কৰাত লাগিলোঁ!\nএটা সময়ত দুপৰীয়াৰ ভাতসাঁজ খাই আহিবলৈ টেণ্টলৈ আহিলোঁ সৰঞ্জামখিনি আকৌ ল’মহি বুলি হোগোৰ হাতত গটাই! দুপৰীয়া ভাত মাংস, ডালিৰে ভাত খাই অলপ ৰেষ্ট ল’লোঁ টেণ্টৰ ভিতৰতেই! চৰাই-চিৰিকটিৰ শব্দৰ বাহিৰে বেলেগ একো শব্দ নাই! টেণ্টবোৰো দূৰে দূৰে গতিকে কোনেও কাৰো কথা নুশুনে! গধূলি যিহেতু ৬:৩০ বজাৰ পাছতহে হয় গতিকে আমি ৪:৩০ বজাৰ পাছতহে লাহেকৈ ওলাই গ’লোঁ, অৰ্নীৰ বৰশী বোৱাৰ চখৰ কাৰণে! আকৌ সা-সৰঞ্জামখিনি লৈ মাছ ধৰাত লাগিল! আমি আকৌ খোজ কাঢ়িবলৈ গ’লোঁ লগতে ইটো সিটো চোৱাত লাগিলোঁ! কিদৰে টাৰবাইনো চলোৱাৰ বাবে পানীৰ গোটেই ব্যৱস্থা কৰিছিল সেইটো চাওঁতেও সময় অলপ গ’ল!\nতাৰপাছত ওচৰতে থকা পাহাৰটোৰ ফালেও অলপ খোজকাঢ়ি আহিলোঁ, ৰাস্তাতে হৰিণাকেইটামানে আমাক দেখি হাবিৰ ভিতৰলৈ লৰ মাৰিলে! এনেদৰে ঘূৰি ঘূৰি অৰ্নীৰ ওচৰ পাওঁতে সন্ধ্যা নামিবই হ’ল, তাৰ ওচৰৰে এহালে মাছ পালে! সেইকাৰণে সি ৫ মিনিট মিনিটকৈ মাছ পাইনি চেষ্টা কৰি থাকিল! লাহে লাহে পূৰাই আন্ধাৰ হ’ল, গতিকে তাক সামৰিবলৈ কৈ বস্তুখিনি কেটৰ হাতত জমাদি টেণ্ট পালোঁগৈ! কাইলৈ পুৱাই ভাবিলোঁ ঘৰ যোৱাৰ আগতে ডলষ্টম টাউনখন সোমাই যাম! গতিকে নিৰ্দিষ্ট সময়ৰ আগতেই ৰিজৰ্ট এৰি যাম বুলি ঠিক কৰিলোঁ!\nৰাতি আকৌ মাংস, ভাতেৰে এসাঁজ খাই বস্তুবোৰ ঠান-ঠিত লগাই সোনকালে শুই পৰিলোঁ! পিছদিনা পুৱা ৰীমাৰ লগতে আমিও উঠি হাবিৰ মাজে মাজে খোজকাঢ়িলোঁ, লগতে বিলৰ পাৰে পাৰেও খোজকাঢ়ি টেণ্ট পাই ঠিক কৰিলোঁ ওলাই যোৱাৰ আগতে খিচিৰীকে খাই যোৱা যাওক! আহোঁতে হোৱাৰ দৰে হ’লেও তেতিয়া বিশেষ চিন্তা নাথাকিব! কথামতেই ফটকে খিচিৰী ৰান্ধি এপেটকে মাৰি লৈ ডলষ্টমলৈ বুলি ওলালোঁ! ৭০ কি:মি:তকৈ অলপ বেছি!\nডলষ্টম টাউনখন পায়েই মনটো ভাল লাগি গ’ল, ৰাস্তাটোৰ দুয়োকাষে বিভিন্ন ৰেষ্টুৰেণ্ট, সৰু বৰ আৰ্ট গেলাৰী আদি! গাড়ীখন এঠাইত ৰখাই থৈ খোজকাঢ়ি ফুৰিবলৈ ল’লোঁ! হাতত ৪ ঘণ্টামান আছে! প্ৰথমেই আটোমটোকাৰীকৈ সজাই থোৱা বেলজিয়ান ৱেফলৰ দোকান এখনত সোমালোঁ! তেতিয়াহে মন কৰিলোঁ মানুহেৰে ঠাঁহ খাই পৰিছে! মানুহ বেছি মানেই সেইখনৰ খোৱা বস্তুৰ কদৰ আছে সেইটো বুজিব পাৰি! তিনিও বিভিন্নধৰণৰ ৱেফেল অৰ্ডাৰ কৰিলোঁ! সঁচাই কি অপূৰ্ব সোৱাদ! এই সৰু টাউনবোৰত এটা কথা মন কৰিছোঁ ক’তো ডাঙৰ ব্ৰেণ্ডৰ ৰেষ্টুৰেণ্ট চেইনবোৰ নাই, অথচ এইবোৰ ঠাই টুৰিষ্টেৰে দপদপাই থাকে গোটেই বছৰ!\nৱাফেল খাই উঠি আৰ্ট গেলাৰী দুই এটা ঘূৰি সৰু-সুৰা দুই এপদ বস্তু কিনিলোঁ! ইফালে যোৱাৰো সময় হৈছে লাহে লাহে! সেই অঞ্চলৰ বিখ্যাত ৰেইনব’ ট্ৰট মাছ তিনিকেজিমান কিনি লৈ গাড়ীত ভালকৈ থৈ আহি ৰেষ্টুৰেণ্ট এখনত দুপৰীয়াৰ ভাগ খাদ্য খাবলৈ সোমালোঁ! ৰীমা অৰ্নী খোৱাত বেয়া, ল’লেহে খাব নোৱাৰিলেই, খিচিৰী, ৱাফেলে তেতিয়ালৈ বাট এৰিয়েই দিয়া নাই বোলে! মোৰখিনি ঠিকে ঠাকে খাই আমি আকৌ ঘৰ অভিমুখে যাত্ৰাত ওলালোঁ! তিনিটা দিন চকুৰ পলকতে পাৰ হৈ যোৱাত বেয়াও লাগিলে!\n« ওলট পালট ছিক্সটি নাইন- অৰ্চন শৰ্মা\nভোজ- নীলাক্ষি কাকতি »


মেঘালয়ত শিক্ষক নিযুক্তিৰ অনিয়মৰ সৈতে জড়িত থকা আন আন জনপ্ৰতিনিধিসকলৰ বিৰুদ্ধেও একেই ব্যৱস্থা লোৱা হ’বনে?\nশ্বিলং , January 5, 2018 11:18 am\nনিৰ্বাচনমুখী মেঘালয়ত কালি চি বি আয়ে এজন মন্ত্ৰী আৰু অতিৰিক্ত মুখ্য সচিবৰ বিৰুদ্ধে দুৰ্নীতিৰ অভিযোগত গোচৰ ৰুজু কৰাৰ পিছত এই প্ৰশ্ন উঠিছে যে উক্ত ২০০৮-২০০৯ চনৰ প্ৰাথমিক বিদ্যালয়ৰ সহকাৰী শিক্ষক নিযুক্তিৰ অনিয়মৰ সৈতে জড়িত থকা আন আন জনপ্ৰতিনিধিসকলৰ বিৰুদ্ধেও একেই ব্যৱস্থা লোৱা হ’বনে নহয়?\nউল্লেখযোগ্য যে কেন্দ্ৰীয় তদন্তকাৰী সংস্থাটোৱে কালি মেঘালয়ৰ তদানীন্তন শিক্ষা মন্ত্ৰী তথা বৰ্তমানৰ শ্ৰম মন্ত্ৰী আমপাৰীন লিংডোৰ বিৰুদ্ধে সহকাৰী শিক্ষক নিযুক্তিত দুৰ্নীতিৰ অভিযোগত ভাৰতীয় দণ্ডবিধিৰ 120B, 167, 466, 408 আৰু 34 ধাৰাত গোচৰ ৰুজু কৰিছিল। মন্ত্ৰীজনৰ লগতে মেঘালয়ৰ অতিৰিক্ত মুখ্য সচিব পি এছ থাংখিউৰ বিৰুদ্ধেও একেটা দুৰ্নীতিত অভিযুক্ত কৰি গোচৰ ৰুজু কৰা হৈছে।\nএই খিনিতে ক’ব পাৰি যে চি বি আয়ে দুৰ্নীতিৰ অভিযোগত মন্ত্ৰীগৰাকী আৰু অতিৰিক্ত মুখ্য সচিবৰ বিৰুদ্ধে গোচৰ ৰুজু কৰিছে মেঘালয় উচ্চ ন্যায়ালৰ নিৰ্দেশত। লিংডো শিক্ষা মন্ত্ৰী হৈ থকা সময়ত ৰাজ্যখনৰ মুঠ ১৫ টা কেন্দ্ৰত উক্ত সহকাৰী শিক্ষক নিযুক্তি প্ৰক্ৰিয়াটো সম্পন্ন কৰা হৈছিল, যি সময়ত বৰ্তমানৰ অতিৰিক্ত মুখ্য সচিবজন শিক্ষা বিভাগৰ প্ৰধান সচিব হৈ আছিল।\nমেঘালয় উচ্চ ন্যায়ালয়ে ইয়াৰ ৰায়টোৰ জৰিয়তে ইয়াৰে পাঁচটা কেন্দ্ৰত হোৱা নিৰ্বাচন প্ৰক্ৰিয়াক বাতিল কৰাৰ লগতে ১০ টা কেন্দ্ৰৰ শিক্ষক নিৰ্বাচন প্ৰক্ৰিয়াৰ নতুনকৈ চি বি আইৰ তদন্তৰ নিৰ্দেশ দিছে আৰু ছমাহৰ ভিতৰত প্ৰতিবেদন দাখিল কৰিবলৈ কৈছে।\nআনহাতে কিছু বছৰ পূৰ্বে কেন্দ্ৰীয় তদন্তকাৰী সংস্থাটোৱে কৰা তদন্তত, পাঁচটা কেন্দ্ৰ ক্ৰমে শ্বিলং, জোৱাই, আমলাৰেম, তুৰা আৰু দাদেনগ্ৰীত শিক্ষক নিৰ্বাচন প্ৰক্ৰিয়াত ব্যাপক অনিয়ম হোৱাৰ তথ্য পাইছিল। চিবিআয়ে ইয়াৰ প্ৰতিবেদনত আমপাৰীন লিংডো আৰু অন্যান্য কেইবাজনো জন প্ৰতনিধিৰ নাম সহকাৰী শিক্ষক নিৰ্বাচনৰ বাবে নিজৰ নিজৰ তালিকা দিয়া বুলি তথ্য দাখিল কৰিছিল। এই জন প্ৰতিনিধিসকলৰ ভিতৰত বৰ্তমানৰ উপ-মুখ্য মন্ত্ৰী আৰ চি লালুকে ধৰি প্ৰায় ১৫জন জন প্ৰতিনিধি।\nউল্লেখযোগ্য যে ৰাজ্যখনৰ সমাগত নিৰ্বাচনৰ পৃষ্ঠভূমিত এই ঘটনাই অতি গুৰুত্বপূৰ্ণ ভূমিকা লোৱাৰ সম্ভাৱনা আছে। কাৰণ ৰাজ্যখনত নতুনকৈ টঙালি বন্ধা বিজেপিয়ে শাসনাধিষ্ঠিত কংগ্ৰেছৰ বিৰুদ্ধে দুৰ্নীতিকে মূল ইচ্ছ্যু কৰি লোৱাৰ সম্ভাৱনা আছে।


Protoflox Oz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Protoflox Oz ar byavahar, ppali, parshwakriya, upkaar, kriya-pratikriya aaru satarkatabani\nProtoflox Oz ৰ মূল্য আৰু পেকৰ চাইজ - Protoflox Oz Price and Pack Size in Assamese - Protoflox Oz ar mulya aaru pakor size\nProtoflox Oz ৰ লাভ আৰু ব্যৱহাৰসমূহ- Protoflox Oz Benefits & Uses in Assamese- Protoflox Oz ar laabh aaru byavaharsamuh\nProtoflox Oz ৰ পালি আৰু সেয়া কেনেদৰে ল'ব- Protoflox Oz Dosage & How to Take in Assamese - Protoflox Oz ar paali aaru xeya kenedore lobo\nProtoflox Oz ৰ পাৰ্শ্চক্ৰিয়াসমূহ- Protoflox Oz Side Effects in Assamese- Protoflox Oz ar parshwakriyasamuh\nProtoflox Oz সংক্ৰান্ত সতৰ্কতাবাণীসমূহ- Protoflox Oz Related Warnings in Assamese- Protoflox Oz xonkranta xatarkatabanisamuh\nঅইন দৰৱৰ সৈতে Protoflox Ozৰ গুৰুতৰ ক্ৰিয়া-প্ৰতিক্ৰিয়া- Severe Interaction of Protoflox Oz with Other Drugs in Assamese- Oinor xoite Protoflox Oz ar gurutor kriya-pratikriya\nProtoflox Oz মতভেদসমূহ- Protoflox Oz Contraindications in Assamese- Protoflox Oz nishedhsamuh\nProtoflox Oz ৰ বিষয়ে সততে সোধা প্ৰশ্নসমূহ- Frequently asked Questions about Protoflox Oz in Assamese- Protoflox Oz ar bikhoye satate xodha prashnasamuh\nখাদ্য আৰু মদৰ সৈতে Protoflox Oz ক্ৰিয়া-প্ৰতিক্ৰিয়া- Protoflox Oz Interactions with Food and Alcohol in Assamese- khadya aaru modor xoite Protoflox Oz kriya-pratikriya\nProtoflox Oz ৰ লাভ আৰু ব্যৱহাৰসমূহ - Protoflox Oz Benefits & Uses in Assamese - Protoflox Oz ar laabh aaru byavaharsamuh\nProtoflox Oz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nProtoflox Oz ৰ পালি আৰু সেয়া কেনেদৰে ল'ব - Protoflox Oz Dosage & How to Take in Assamese - Protoflox Oz ar paali aaru xeya kenedore lobo\nProtoflox Oz-ৰ উপাদানসমূহ - Protoflox Oz Active Ingredients in Assamese - Protoflox Oz-ar upadaansamuh\nProtoflox Oz ৰ পাৰ্শ্চক্ৰিয়াসমূহ - Protoflox Oz Side Effects in Assamese - Protoflox Oz ar parshwakriyasamuh\nগৱেষণাৰ ভিত্তিত, Protoflox Oz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nProtoflox Oz সংক্ৰান্ত সতৰ্কতাবাণীসমূহ - Protoflox Oz Related Warnings in Assamese - Protoflox Oz xonkranta xatarkatabanisamuh\nProtoflox Oz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nProtoflox Ozৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Protoflox Oz ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nProtoflox Oz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Protoflox Ozৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Protoflox Oz গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Protoflox Oz কি প্ৰভাৱ দেখা গৈছে?\nProtoflox Ozৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Protoflox Oz কি প্ৰভাৱ দেখা গৈছে?\nProtoflox Ozৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Protoflox Oz ৰ কি প্ৰভাৱ দেখা গৈছে?\nProtoflox Ozৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Protoflox Ozৰ গুৰুতৰ ক্ৰিয়া-প্ৰতিক্ৰিয়া - Severe Interaction of Protoflox Oz with Other Drugs in Assamese - Oinor xoite Protoflox Oz ar gurutor kriya-pratikriya\nProtoflox Oz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nProtoflox Oz মতভেদসমূহ - Protoflox Oz Contraindications in Assamese - Protoflox Oz nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Protoflox Oz লোৱা অনুচিত যাতে -\nProtoflox Oz ৰ বিষয়ে সততে সোধা প্ৰশ্নসমূহ - Frequently asked Questions about Protoflox Oz in Assamese - Protoflox Oz ar bikhoye satate xodha prashnasamuh\nএই Protoflox Oz-এ অভ্য়াস বা নিচাৰ সৃষ্টি কৰে নেকি?\nনহয়, Protoflox Oz লোৱাটোৱে কোনো আসক্তিৰ সৃষ্টি নকৰে।\nআপুনি Protoflox Oz লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Protoflox Oz লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Protoflox Ozৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Protoflox Oz ক্ৰিয়া-প্ৰতিক্ৰিয়া - Protoflox Oz Interactions with Food and Alcohol in Assamese - khadya aaru modor xoite Protoflox Oz kriya-pratikriya\nখাদ্য আৰু Protoflox Ozৰ ক্ৰিয়া-প্ৰতিক্ৰিয়া\nখাদ্যৰ সৈতে Protoflox Oz লোৱাটো স্বাভাৱিক।\nমদ আৰু Protoflox Ozৰ মাজৰ প্ৰতিক্ৰিয়া\nProtoflox Oz আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nProtoflox Oz ৰ অনুকল্প - Substitutes for Protoflox Oz in Assamese\nআপুনি বা আপোনাৰ পৰিয়ালৰ কোনোবাই Protoflox Oz লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Protoflox Oz ব্যৱহাৰ কৰিছিল নেকি?\nআপুনি কিমান পৰিমাণে Protoflox Oz সেৱন কৰিছিল?\nআপুনি Protoflox Oz ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Protoflox Oz সেৱন কৰে?


আজি আহমেদাবাদ আদালতত হাজিৰ হ'ব কংগ্ৰেছৰ প্ৰাক্তন সভাপতি ৰাহুল গান্ধী ৷\nHome ৰাষ্ট্ৰীয় আজি আহমেদাবাদ আদালতত হাজিৰ হ’ব কংগ্ৰেছৰ প্ৰাক্তন সভাপতি ৰাহুল গান্ধী\nআজি আহমেদাবাদ আদালতত হাজিৰ হ’ব কংগ্ৰেছৰ প্ৰাক্তন সভাপতি ৰাহুল গান্ধী\nBy Digital Desk Updated জুলাই 9, 2019 1:02 অপৰাহ্ন GMT+0530\nআহমেদাবাদ: বিজেপিৰ ৰাষ্ট্ৰীয় সভাপতি তথা কেন্দ্ৰীয় গৃহ মন্ত্ৰী অমিত শ্বাহৰ বিৰুদ্ধে হত্যাকাৰী বুলি বিৰূপ মন্তব্যৰ বাবে আজি আদালতত হাজিৰ হ’ব কংগ্ৰেছৰ প্ৰাক্তন সভাপতি ৰাহুল গান্ধী ৷হত্যাকাৰী বুলি মন্তব্য প্ৰদানৰ বাবে ৰাহুল গান্ধীৰ বিৰুদ্ধে এজাহাৰ প্ৰদান কৰা হৈছিল৷\nআৰু পঢ়িব পাৰিব : ভয়ংকৰ ভূমিস্খলনে স্তব্ধ কৰিছে অৰুণাচলৰ কামেং জিলাৰ জনজীৱন, আৱদ্ধ বহু পৰ্যটকো৷\nযোৱা এপ্ৰিল মাহত হোৱা লোকসভা নিৰ্বাচনত মধ্য প্ৰদেশৰ এটা নিৰ্বাচনী সমদলত দিয়া ভাষণত ৰাহুল গান্ধী য়ে বিজেপিৰ সভাপতি অমিত শ্বাহক হত্যাকাৰী বুলি অভিহিত কৰিছিল৷ বহু বছৰ পূৰ্বে সংঘটিত হোৱা এটি হত্যাকাণ্ডৰ কথা উনুকিয়াই ৰাহুল গান্ধীয়ে অমিত শ্বাহক হত্যাকাৰী বুলি কৈছিল৷ যিটো ঘটনাৰ সমাপ্তি ইতিমধ্যে পাঁচ বছৰ পূৰ্বে ঘটিছিল৷ ইয়াৰ উপৰি অমিত শ্বাহৰ পুত্ৰ জয় শ্বাহৰ বিৰুদ্ধেও দুৰ্নীতিৰ অভিযোগ দিছিল ৰাহুল গান্ধীয়ে৷\nবিজেপিৰ সভাপতি গৰাকীক উপলুঙা কৰি ৰাহুল গান্ধীয়ে এনে দৰে মন্তব্য কৰে যে, ‘হত্যাকাৰী অভিযুক্ত বিজেপিৰ সভাপতি অমিত শ্বাহ…….বাহ কি মহিমা !! আপুনি জয় শ্বাহৰ নাম শুনিছেনে? তেখেত এজন যাদুকৰ হয়, তেখেতে তিনিমাহতে ৫০,০০০ টকাকো ৮০ কোটিলৈ পৰিবৰ্তন কৰিব পাৰে৷’\nআৰু পঢ়িব পাৰিব : ৰাজ্যত ভয়াবহ বান পৰিস্থিতি৷ বানপানীৰ প্ৰকোপত পথৰ ওপৰতে সম্পন্ন বিবাহ৷\n২০০৫ চনত শ্বহৰাব্বুদ্দিন শ্বেখ নামৰ এজন দুৰ্বিত্তৰ লগত হোৱা সংঘৰ্ষৰ লগত জড়িত থকাৰ সন্দেহত ২০১০ চনৰ ২৫ জুলাই তাৰিখে অমিত শ্বাহক আটক কৰা হৈছিল যদিও উপযুক্ত প্ৰমাণ নথকাৰ বাবে ২০১৪ চনত তেখেতক আদালতে মুকলি কৰি দিছিল৷\nআজি আন্তঃৰাষ্ট্রীয় যোগ দিৱস৷ সু-স্বাস্থ্যৰ বাবে বিশ্বজুৰি পালন...\nখাদ্য বিভাগৰ ভিডিঅ’ কনফাৰেঞ্চৰ মাজতে বাজি উঠিল অশ্লীল...\nMetoo ৰ প্ৰভাৱত সম্পাদকৰ পদৰ পৰা অপসাৰণ হ’ল...\nশোকাৱহ পথ দুৰ্ঘটনাত ১৬ জন লোক নিহত উত্তৰ...


Media Assam: recipe by Rupali dutta bora\nResults and Question Papers\nShowing posts with label recipe by Rupali dutta bora. Show all posts\nঅসমীয়া থলুৱা খাদ্য- নৰসিংহ আৰু ভেদাইলতা পাতৰ ৰসেৰে ৰুপচন্দা মাছৰ জোল- Skunk Vine and curry leaf with fish\nঅসমীয়া থলুৱা খাদ্য\nনৰসিংহ আৰু ভেদাইলতা পাতৰ ৰসেৰে ৰুপচন্দা মাছৰ জোল\n1: ভেদাইলতা আৰু নৰসিংস পাতৰ ৰস একাপ\n2: মাছ তিনি চাৰি টুকুৰা\n3: নহৰু আদাৰ পেষ্ট এক চামোছকৈ\n4: পাঁচফুৰন এক চামোছ\n5: তেল ভাজিবৰ জোখাৰে\n6: নিমখ হালধী আন্দাজমতে\nAlso read 👉\nপিঠাগুৰি বা খুদচাউল আৰু বাঁহগাজ দি বনোৱা লোকেল মুৰ্গি মাংস\nমাছ কেই টুকুৰা তেলত ভাজি উঠাই থব। তেই তেলতে প্ৰয়োজন হ'লে আৰু অলপ দি পাঁচফুৰন , আদা নহৰুৰ পেষ্ট দিব। এতিয়া নিমখ হালধী আন্দাজমতে দি ৰস খিনি বহাই দিব । পানী অলপ দি ভালকৈ ওতল আহিব দিব । উতল আহিলে ভাজি ৰখা মাছ কেই টুকুৰা দি পচন্দৰ জোল ৰাখি নমাব ।\nSkunk Vine and curry leaf with fish\n1. Skunk Vine and curry leaf juice\n2. Fish3or4pieces.\n3. Ginger Garlic paste.\n4. Panch-Foran 1 spoon\nAlso read 👉 মচনদৰি শাকেৰে সৈতে মাছৰ জোল\nFry the piece of fishes. Than add the panc-foran and ginger garlic paste. Now add the Skunk Vine and curry leaf juice with some salt. Wait for boiling. Now add the fried pieces of fish. Your Recipe is ready!!\nRecipe preparep by\nৰন্ধন প্ৰকৰণ আগবঢ়ালে\nRupali Dutta Bora বাইদেৱে\nFish with fishmint leaf | মচনদৰি শাকেৰে সৈতে মাছৰ জোল | Assamese Recipe by Rupali Dutta Bora\nমচনদৰি শাকেৰে সৈতে মাছৰ জোল ।\nAssamese Recipe by Rupali Dutta Baruah\nপ্ৰয়োজনীয় সামগ্ৰী সমূহ (ingredients)\n1: মচনদৰি শাক এমুঠি (fishmint leaf)\n2: মাছ তিনি বা চাৰি টুকুৰা fish three or four pieces)\n3: আদা নহৰু বটা এক চামোছ (ginger and garlic paste)\n4: মেঠি গুটি আধা চামোছ ( Mithi seeds half spoon)\n5: হালধী , নিমখ আন্দাজমতে (salt and turmeric powder)\n6: মিঠাতেল তিনি চামোছ মান (mustard oil,3spoon)\nNonveg | পিঠাগুৰি বা খুদচাউল আৰু বাঁহগাজ দি বনোৱা লোকেল মুৰ্গি মাংস [Cicken with bamboo shoots] | By- Rupali Dutta Bora\nতপন দাসৰ আবৃত্তিৰে কবিতা 👉 Tapan Das Poem\nমচনদৰি মুঠি মিক্সিত পিচি লব । মাছ কেইটুকুৰাত নিমখ হালধী সানি তেলত ভাজি ওঠাই থৈ সেই তেলতে মেঠি গুটি দি নহৰু আদা বটা খিনি দি হালধী দিব । সেইখিনি ভজা হ'লে মচনদৰি ৰস খিনি দি পানী অকনমান দি ওতলিবলৈ দিব । ভালকৈ ওতল আহিলে মাছ কেইটুকুৰা দি পচন্দৰ জোল ৰাখি নমাব । গৰম ভাতৰ লগত পৰিবেশন কৰিব।\nFirst grind the fishmint leaves in mixture grinder. Fry the pieces of the fish and after lapping salt amd turmeric powder. Throw the mithi seeds and the ginger and garlic paste to the remairema oil. After flying, add the fishmint juice and leave to boil. After some time add the fish pipiec and wait for couple of minute. Done!! Your dish is ready. Enjoy the curry with hot rice.\nAbout an Contact\n© Media Assam


নৰ্থ ইষ্ট ইউনাইটেড এফ চি - অসমীয়া ৱিকিপিডিয়া\nনৰ্থ ইষ্ট ইউনাইটেড ফুটবল ক্লাব\n১৫ আগষ্ট ২০১৪\nইন্দিৰা গান্ধী এথলেটিক ষ্টেডিয়াম (সৰুসজাই ষ্টেডিয়াম), গুৱাহাটী\nইণ্ডিয়ান ছুপাৰ লীগ\nনৰ্থ ইষ্ট ইউনাইটেড ফুটবল ক্লাব (ইংৰাজী: NorthEast United Football Club) হ'ল ইণ্ডিয়ান ছুপাৰ লীগত অংশগ্ৰহণ কৰা অসমৰ গুৱাহাটীৰ ফুটবল ফ্ৰেঞ্চাইজি আৰু এই দলে ইণ্ডিয়ান ছুপাৰ লীগৰ ২০১৪ চনৰ প্ৰাৰম্ভিক বৰ্ষৰপৰা নিজৰ আনুষ্ঠানিক খেল আৰম্ভ কৰে। এই দলটোৰ স্বত্বাধিকাৰী বলিউডৰ অভিনেতা জন আব্ৰাহম।\n4 আনুষ্ঠানিক সংগীত (anthem)\n6 খেলুৱৈ আৰু ষ্টাফ\n6.1 বৰ্তমান দল\n7 বৰ্তমানৰ কাৰিকৰী ষ্টাফ\n8 Kit নিৰ্মাণকৰ্তা আৰু shirt স্পনছৰ\n২০১৪ চনৰ প্ৰথমভাগত ভাৰতৰ ৰাষ্ট্ৰীয় ফুটবল সংস্থা অল ইণ্ডিয়া ফুটবল ফেডেৰেশ্যন (ইংৰাজী: All India Football Federation) আৰু IMG-Reliance কোম্পানীয়ে প্ৰস্তাৱিত ইণ্ডিয়ান ছুপাৰ লীগৰ ৮ টা দলৰ কাৰণে ৯ খন নিৰ্বাচিত নগৰৰপৰা ফুটবল ফ্ৰেঞ্চাইজিৰ মালিকীস্বত্বৰ বাবে আবেদন আহ্বান কৰে। ২০১৪ চনৰ ১৩ এপ্ৰিল তাৰিখে বলিউড অভিনেতা জন আব্ৰাহম আৰু শ্বিলং লাজং ফুটবল ক্লাবে গুৱাহাটী ফ্ৰেঞ্চাইজিৰ মালিকীস্বত্ব লাভ কৰে।\n২০১৪ চনৰ ১৩ অক্টোবৰ তাৰিখে গুৱাহাটীৰ ইন্দিৰা গান্ধী এথলেটিক ষ্টেডিয়ামত অনুষ্ঠিত নিজৰ প্ৰথমখন খেলত নৰ্থ ইষ্ট ইউনাইটেডে স্পেইনৰ ছাৰ্জিঅ' ক'কেৰ একমাত্ৰ গ'লৰ সহায়ত কেৰালা ব্লাষ্টাৰ্ছক ১-০ গ'লত পৰাজিত কৰে।\nনৰ্থ ইষ্ট ইউনাইটেডৰ প্ৰতীকটোৰ ওপৰভাগত ৮টা তৰা আছে আৰু এই ৮ টা তৰাই এই ক্লাবটোৱে প্ৰতিনিধিত্ব কৰা উত্তৰ-পূব ভাৰতৰ ৮ খন ৰাজ্য বুজাইছে। প্ৰতীকটোত ৰঙা, ক'লা আৰু বগা ৰং ব্যৱহাৰ কৰা হৈছে। মূল প্ৰতীকটো আৰু তৰাকেইটাৰ মাজত ক্লাবটোৰ নাম লিখা হৈছে।\nনৰ্থ ইষ্ট ইউনাইটেড এফ চিৰ মালিকীস্বত্ব যুটীয়াভাৱে জন আব্ৰাহম আৰু শ্বিলং লাজং এফ চিৰ হাতত আছে। জন আব্ৰাহম এজন ভাৰতীয় বলিউড অভিনেতা, চলচ্চিত্ৰ প্ৰযোজক আৰু প্ৰাক্তন মডেল। শ্বিলং লাজং ফুটবল ক্লাব হ'ল মেঘালয়ৰ শ্বিলংস্থিত ভাৰতীয় আই-লীগ ক্লাব।\nআনুষ্ঠানিক সংগীত (anthem)[সম্পাদনা কৰক]\n২০১৪ চনৰ ১ অক্টোবৰ তাৰিখে নৰ্থ ইষ্ট ইউনাইটেড এফ চিৰ আনুষ্ঠানিক সংগীত “We are the 8” ইউটিউবত উন্মোচন কৰা হয়। সংগীতটোত উত্তৰ পূব ভাৰতৰ বহুকেইজন গায়ক-গায়িকাই কণ্ঠ দিয়ে। সংগীত পৰিচালনা আৰু প্ৰযোজনা কৰে অংগৰাগ মহন্তই, গীতৰ কথা নিমা নামচুৰ। সংগীতটোত অংশগ্ৰহণ কৰা শিল্পীসকল হ’ল Lou Majaw, Guru Rewben Mashangva, জুবিন গাৰ্গ, তিপৃতি, Rudy Wallang, Alobo Naga, Tetseo Sisters, বুমেৰাং, গিৰীশ এণ্ড দা ক্ৰনিক্‌লছ, বি কে, দা ভিনাইল ৰেকৰ্ড্‌ছ, জয় বৰুৱা, কল্যাণ বৰুৱা আৰু জিণ্টি দত্ত।\n২০১৪ চনৰ ১৬ জুলাইত ইণ্ডিয়ান ছুপাৰ লীগৰ কাৰণে নৰ্থ ইষ্ট ইউনাইটেড ফুটবল ক্লাবৰ marquee খেলুৱৈ হিচাপে স্পেইনৰ বিশ্বকাপজয়ী ফুটবল দলৰ খেলুৱৈ জোৱান কেপডেভিলাৰ নাম ঘোষণা কৰা হয়।\nখেলুৱৈ আৰু ষ্টাফ[সম্পাদনা কৰক]\nগ’লকীপাৰ এলেক্‌জেণ্ড্ৰ' জ'ৰ্ৱাছ\nগ’লকীপাৰ কুনজেং ভূটীয়া\nগ’লকীপাৰ ৰেহনেছ টি পি\nমিড ফিল্ডাৰ জীৱন সিং\nডিফেণ্ডাৰ আইবৰলাং খংজী\nডিফেণ্ডাৰ প্ৰীতম কুমাৰ সিং\nডিফেণ্ডাৰ ৰবিন গুৰুং\nডিফেণ্ডাৰ মাছাম্বা ছাম্ব'\nডিফেণ্ডাৰ মিগুৱেল গাৰ্চিয়া\nডিফেণ্ডাৰ টমাছ জ'ছ্‌ল\nডিফেণ্ডাৰ জোৱান কেপডে'ভিয়া\nমিড ফিল্ডাৰ Zodingliana Ralte\nমিড ফিল্ডাৰ বৈঠাং হাওকিপ\nমিড ফিল্ডাৰ মিলন সিং\nমিড ফিল্ডাৰ এলেন দেউৰী\nমিড ফিল্ডাৰ ৰিদীম লাং\nমিড ফিল্ডাৰ David Ngaihte\nমিড ফিল্ডাৰ আইজেক চানছা\nমিড ফিল্ডাৰ Kondwani Mtonga\nমিড ফিল্ডাৰ Guilherme Batata\nমিড ফিল্ডাৰ দ' দং হিউন\nফৰৱাৰ্ড হলিচৰণ নাৰ্জাৰী\nফৰৱাৰ্ড চেমিনলেন দংগেল\nফৰৱাৰ্ড কৰ্ণেল গ্লেন\nফৰৱাৰ্ড লুইছ য়েনেছ\nফৰৱাৰ্ড জেম্‌ছ কীন\nমিড ফিল্ডাৰ লিঅ' বাৰ্ট'ছ\nবৰ্তমানৰ কাৰিকৰী ষ্টাফ[সম্পাদনা কৰক]\nমেনেজাৰ এলকৈ ছেটৰী\nপ্ৰশিক্ষক চোন অন‌ঢংগ\nTechnical Advisor আভৰাম গ্ৰাঢং\nKit নিৰ্মাণকৰ্তা আৰু shirt স্পনছৰ[সম্পাদনা কৰক]\n2014– Adidas htc\nইয়াৰ উপৰিও Garnier আৰু Grasim হ'ল নৰ্থ ইষ্ট ইউনাইটেডৰ আনুষ্ঠানিক grooming আৰু suiting partner।\n↑ 1.0 1.1 1.2 Basu, Saumyajit. "Stars embrace football through Indian Super League". Times of India. http://timesofindia.indiatimes.com/sports/football/indian-super-league/top-stories/Stars-embrace-soccer-through-Indian-Super-League/articleshow/33712666.cms#write। আহৰণ কৰা হৈছে: 22 April 2014.\n↑ Abhishek Nandwani (১৪ অক্টোবৰ ২০১৪). "ISL 2014: Koke's goal gives NorthEast United FC 1-0 win over Kerala Blasters". IBN Live. http://ibnlive.in.com/news/isl-2014-kokes-goal-gives-northeast-united-fc-10-win-over-kerala-blasters/505912-5-21.html। আহৰণ কৰা হৈছে: ১৫ অক্টোবৰ ২০১৪.\n↑ "John Abraham enters Bollywood with Jism". Times of India. 10 January 2003. http://timesofindia.indiatimes.com/bangalore-times/John-Abraham-enters-Bollywood-with-Jism/articleshow/33923090.cms। আহৰণ কৰা হৈছে:3September 2010.\n"https://as.wikipedia.org/w/index.php?title=নৰ্থ_ইষ্ট_ইউনাইটেড_এফ_চি&oldid=239279"ৰ পৰা অনা হৈছে\nঅসমৰ ফুটবল ক্লাব\nএই পৃষ্ঠাখন ২১ জুন, ২০২০ তাৰিখে ১২:০৮ বজাত অন্তিম সংশোধন কৰা হৈছিল।


CAAত নাই ধৰ্মীয় অত্যাচাৰৰ কথা, বাংলাদেশৰ সকলো সংখ্যালঘু লোকক নাগৰিকত্ব দিয়াৰ পৰিকল্পনা!– News18 Assam\nCAAত নাই ধৰ্মীয় অত্যাচাৰৰ কথা, বাংলাদেশৰ সকলো সংখ্যালঘু লোকক নাগৰিকত্ব দিয়াৰ পৰিকল্পনা!\n»CAAত নাই ধৰ্মীয় অত্যাচাৰৰ কথা, বাংলাদেশৰ সকলো সংখ্যালঘু লোকক নাগৰিকত্ব দিয়াৰ পৰিকল্পনা!\nUpdated:December 17, 2019, 6:04 PM IST\nনাগৰিকত্ব সংশোধনী আইনৰ যোগেদি সচাকৈ ধৰ্মীয় অত্যাচাৰৰ সন্মুখীন হোৱাৰ লোকে নাগৰিকত্ব পাবনে?\nLast Updated: December 17, 2019, 6:04 PM IST\nকেন্দ্ৰীয় চৰকাৰে চুবুৰীয়া দেশত ধৰ্মীয় অত্যাচাৰৰ বলি হৈ ভাৰতলৈ পলায়ন কৰা লোকক নাগৰিকত্ব প্ৰদান কৰাৰ উদ্দেশ্যে আনিছে নাগৰিকত্ব সংশোধনী আইন। কিন্তু তাৎপৰ্যপূৰ্ণভাৱে এই আইনত উল্লেখ থকা অবৈধ অনুপ্ৰৱেশকাৰীৰ সংজ্ঞাত কিন্তু কোনো উল্লেখ নাই ধৰ্মীয় অত্যাচাৰৰ বিষয়টো। বিধেয়কৰ লগত সংলগ্ন Statement of Objects and Reasonsত চৰকাৰে কৌশলগতভাৱে ধৰ্মীয় অত্যাচাৰৰ কথাটো উল্লেখ কৰি আইনখনত এই কথা এৰাই চলাৰ অভিযোগ উত্থাপন হৈছে। উচ্চতম ন্যায়ালয়ৰ অধিবক্তা ৰাজা চেটাৰ্জীয়ে আঙুলিয়াই দিছে বহু বিতৰ্কিত আইনখনৰ এই তাৎপৰ্যপূৰ্ণ দিশটো।\nঅধিবক্তাজনৰ মতে, এনে পৰিপ্ৰেক্ষিতত বাংলাদেশৰ পৰা অহা সকলো হিন্দু লোকে নাগৰিকত্ব লাভ কৰাৰ অৱকাশ নুই কৰিব নোৱাৰি। আনহাতে, বিধেয়কৰ যোগেদি চৰকাৰে নাগৰিকত্ব প্ৰদানৰ ক্ষেত্ৰত নিয়মাৱলী নিৰ্ধাৰণ কৰাৰ সম্পূৰ্ণ ক্ষমতা নিজলৈ হস্তান্তৰ কৰি লৈছে। আইনখনৰ সন্দৰ্ভত নিয়ম প্ৰস্তুত কৰিবলৈ চৰকাৰক প্ৰয়োজন নহ’ব কোনো বিধেয়কৰ। গতিকে ধৰ্মীয় অত্যাচাৰৰ চৰ্ত নিজ ইচ্ছাৰে লগাব পাৰিব বা আঁতৰাব পাৰিব চৰকাৰে।\nFirst published: December 17, 2019, 6:04 PM IST\nIndia Vs Pak- পাকিস্তানৰ সমুখত ১৫২ ৰাণৰ লক্ষ্য, আৰম্ভণিতে দুই ৰোহিত-ৰাহুলক হেৰুৱাইয়ো ভাৰতৰ সন্মানজনক স্কোৰ


Zee Plus in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Zee Plus ar byavahar, ppali, parshwakriya, upkaar, kriya-pratikriya aaru satarkatabani\nZee Plus की जानकारी\nZee Plus ৰ লাভ আৰু ব্যৱহাৰসমূহ- Zee Plus Benefits & Uses in Assamese- Zee Plus ar laabh aaru byavaharsamuh\nZee Plus ৰ পালি আৰু সেয়া কেনেদৰে ল'ব- Zee Plus Dosage & How to Take in Assamese - Zee Plus ar paali aaru xeya kenedore lobo\nZee Plus ৰ পাৰ্শ্চক্ৰিয়াসমূহ- Zee Plus Side Effects in Assamese- Zee Plus ar parshwakriyasamuh\nZee Plus সংক্ৰান্ত সতৰ্কতাবাণীসমূহ- Zee Plus Related Warnings in Assamese- Zee Plus xonkranta xatarkatabanisamuh\nঅইন দৰৱৰ সৈতে Zee Plusৰ গুৰুতৰ ক্ৰিয়া-প্ৰতিক্ৰিয়া- Severe Interaction of Zee Plus with Other Drugs in Assamese- Oinor xoite Zee Plus ar gurutor kriya-pratikriya\nZee Plus মতভেদসমূহ- Zee Plus Contraindications in Assamese- Zee Plus nishedhsamuh\nZee Plus ৰ বিষয়ে সততে সোধা প্ৰশ্নসমূহ- Frequently asked Questions about Zee Plus in Assamese- Zee Plus ar bikhoye satate xodha prashnasamuh\nখাদ্য আৰু মদৰ সৈতে Zee Plus ক্ৰিয়া-প্ৰতিক্ৰিয়া- Zee Plus Interactions with Food and Alcohol in Assamese- khadya aaru modor xoite Zee Plus kriya-pratikriya\nZee Plus ৰ লাভ আৰু ব্যৱহাৰসমূহ - Zee Plus Benefits & Uses in Assamese - Zee Plus ar laabh aaru byavaharsamuh\nZee Plus তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZee Plus ৰ পালি আৰু সেয়া কেনেদৰে ল'ব - Zee Plus Dosage & How to Take in Assamese - Zee Plus ar paali aaru xeya kenedore lobo\nZee Plus-ৰ উপাদানসমূহ - Zee Plus Active Ingredients in Assamese - Zee Plus-ar upadaansamuh\nZee Plus ৰ পাৰ্শ্চক্ৰিয়াসমূহ - Zee Plus Side Effects in Assamese - Zee Plus ar parshwakriyasamuh\nগৱেষণাৰ ভিত্তিত, Zee Plus ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZee Plus সংক্ৰান্ত সতৰ্কতাবাণীসমূহ - Zee Plus Related Warnings in Assamese - Zee Plus xonkranta xatarkatabanisamuh\nZee Plus-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nZee Plusৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Zee Plus ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nZee Plus-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Zee Plus গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Zee Plus কি প্ৰভাৱ দেখা গৈছে?\nZee Plusৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Zee Plus কি প্ৰভাৱ দেখা গৈছে?\nকলিজা ৰ বাবে Zee Plus কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Zee Plus ৰ কি প্ৰভাৱ দেখা গৈছে?\nZee Plusৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Zee Plusৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zee Plus with Other Drugs in Assamese - Oinor xoite Zee Plus ar gurutor kriya-pratikriya\nZee Plus তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZee Plus মতভেদসমূহ - Zee Plus Contraindications in Assamese - Zee Plus nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zee Plus লোৱা অনুচিত যাতে -\nZee Plus ৰ বিষয়ে সততে সোধা প্ৰশ্নসমূহ - Frequently asked Questions about Zee Plus in Assamese - Zee Plus ar bikhoye satate xodha prashnasamuh\nএই Zee Plus-এ অভ্য়াস বা নিচাৰ সৃষ্টি কৰে নেকি?\nনহয়, Zee Plusয়ে অভ্যাসৰ সৃষ্টি নকৰে।\nZee Plus লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু Zee Plus লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগ থকা ৰোগীৰ ক্ষেত্ৰত Zee Plus ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Zee Plus ক্ৰিয়া-প্ৰতিক্ৰিয়া - Zee Plus Interactions with Food and Alcohol in Assamese - khadya aaru modor xoite Zee Plus kriya-pratikriya\nখাদ্য আৰু Zee Plusৰ ক্ৰিয়া-প্ৰতিক্ৰিয়া\nখাদ্যৰ সৈতে Zee Plus লোৱাটো স্বাভাৱিক।\nমদ আৰু Zee Plusৰ মাজৰ প্ৰতিক্ৰিয়া\nমদ আৰু Zee Plus একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nZee Plus ৰ অনুকল্প - Substitutes for Zee Plus in Assamese\nআপুনি বা আপোনাৰ পৰিয়ালৰ কোনোবাই Zee Plus লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Zee Plus ব্যৱহাৰ কৰিছিল নেকি?\nআপুনি কিমান পৰিমাণে Zee Plus সেৱন কৰিছিল?\nআপুনি Zee Plus ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Zee Plus সেৱন কৰে?


প্ৰশান্ত ৰাজগুৰুৰ সৈতে বাৰ্তালাপ - Prangon\n“প্ৰাঙ্গণ”ৰ বিশেষ শিতান “বাৰ্তালাপ”ত এইবাৰৰ বিশিষ্ট অতিথি অসমৰ বৈদ্যুতিক সংবাদ মাধ্যমত এক নতুন মাত্ৰা প্ৰদান কৰাৰ লগতে পূৰ্বতে কেইবাখনো বাতৰিকাকতত বলিষ্ঠ সাংবাদিকতাৰ চানেকি দিয়া প্ৰসিদ্ধ সাংবাদিক প্ৰশান্ত ৰাজগুৰু ছাৰ। আহক, তেখেতৰ সাংবাদিকতাৰ বৰ্ণিল যাত্ৰা, ব্যক্তিগত জীৱন আৰু অসমৰ সামাজিক আৰু ৰাজনৈতিক পটভূমি সম্পৰ্কে তেখেতৰ মতামত জানিবলৈ প্ৰয়াস কৰোঁ।\n১। অসমৰ আগশাৰীৰ আৰু আপোচবিহীন সাংবাদিকৰসকলৰ ভিতৰত আপুনি অন্যতম। শৈশৱৰ পৰা আৰম্ভ কৰি, সাংবাদিকতাৰ এই জগতত আপুনি কিয় আৰু কেনেদৰে খোজ পেলালে ?\nউ: সাংবাদিকতাত মোৰ আগৰ পৰাই ৰাপ আছিল। মই যেতিয়া ক্লাছ ৬ ত আছিলোঁ, তেতিয়া হঠাৎ দেশত জৰুৰীকালীন অৱস্থা ঘোষণা কৰিলে। তাৰ ফলত আমাৰ মনত “কিউৰিওচিটী” (curiosity) বাঢ়িল। তেতিয়া আমি বাতৰি ৰেডিঅ’ত হে শুনো। আমাৰ দেউতাহঁতেও ভালকৈ ক’ব পৰা নাছিল “emergency” টো কি। আমাৰ ঘৰৰ ওচৰতে এজন খুব ডাঙৰ নেতা আছিল, তেওঁৰ নাম আছিল দেৱেশ্বৰ শৰ্মা ।তেওঁ মন্ত্ৰীও আছিলে। তেওঁক হঠাৎ এদিন ইন্দিৰা গান্ধীক বিৰোধিতা কৰা কাৰণে গ্ৰেপ্তাৰ কৰি লৈ গ’ল। তাৰ পাছত হে যোৰহাটৰ মানুহে গম পালে “emergency” এক ভয়ংকৰ বস্তু । ১৯৭৭ত তেতিয়া “emergency” উঠি গ’ল, তেতিয়া আমি সপ্তম শ্ৰেণীত। তেতিয়া গোটেই ভাৰতত এক ঢৌ উঠিল যে আটাইবোৰ দল-সংগঠন, যেনে ভাৰতীয় জন সংঘ, যিটো আজিৰ ভাৰতীয় জনতা পাৰ্টি , সমাজবাদী পাৰ্টি, অসমৰ PDP ইত্যাদি সকলো লগ লাগি এটা পাৰ্টি হ’ল, এটা পাৰ্টি হৈ পেলাই তেওঁলোকে সাংঘাতিক প্ৰতিদ্বন্দিতা কৰিলে। তেতিয়া আমি প্ৰথমবাৰৰ বাবে নিৰ্বাচনী প্ৰচাৰ দেখিছিলোঁ। সেই সময়ত দেউতাৰ চাকৰি আছিল অবিভক্ত শিৱসাগৰ জিলাৰ আদালতত। গোলাঘাট আৰু শিৱসাগৰ , এই দুই ঠাইত আগতে ফৌজদাৰী আদালত বহে, দেউতা যাব লাগে। তেতিয়া কিতাপৰ দোকানত কুলদ্বীপ নায়াৰৰ “Judgement” বুলি কিতাপ এখন ওলাইছিল; ইন্দিৰা গান্ধীৰ ৰায়দানৰ ওপৰত। তাৰ পাছতো “In jail” বুলি এখন ওলাইছিল। কিন্তু সেইখন ইমান জনপ্ৰিয় হোৱা নাছিল, ” Judgement” খন খুব জনপ্ৰিয় হৈছিল। দেউতাই মোক এই ” Judgement” কিতাপখন কিনি দিছিল। তেতিয়া ইংৰাজী ইমান ভালকৈ পঢ়িব নাজানো, তথাপি অলপ পঢ়িবলৈ চেষ্টা কৰি চালোঁ। নৱম মানত কিতাপখন মই ভালকৈ বুজি পোৱা হ’লো। তেতিয়া মই আবিষ্কাৰ কৰিলোঁ যে কুলদ্বীপ নায়াৰৰ দৰে এজন সাংবাদিক হ’ব পাৰিলে ভাল। তেতিয়া ভাবিছিলোঁ হে মাত্ৰ, পৰিস্থিতিয়ে মোক লৈ আহিল এই দিশত সেইটো বেলেগ কথা, সেইটো মই ক’ম, কিন্তু নায়াৰৰ “Judgement” কিতাপখন যে মোৰ প্ৰথম ” turning point” সেই কথাটোও সঁচা। সেইখন পঢ়ি মই মানসিকভাবে অলপ প্ৰস্তুত হৈছিলোঁ। কিন্তু সাংবাদিকতা যে ইমান প্ৰত্যাহ্বানমূলক, তেতিয়া উপলব্ধি কৰিব পৰা নাছিলোঁ। তেতিয়া ডিব্ৰুগড় আকাশবাণীত ত মোৰ গল্প পাঠ কৰা হয়, দুই একে মোক চিনি পায়। ১৯৮৪ত যেতিয়া মোৰ প্ৰথম গল্প প্ৰকাশিত হৈছিল, তেতিয়া মই স্নাতক প্ৰথম বৰ্ষৰ ছাত্ৰ। মই কিবা কাৰণত গল্পটো প্ৰান্তিকত পঠাইছিলোঁ। তেতিয়া অসম আন্দোলন চলি আছিল, আমাৰ ক্লাছ পাতিবোৰ অনিয়মিত হৈ আছিল, সেই সময়ত মই বাহিৰা কিতাপ পঢ়োঁ আৰু কেতিয়াবা কেতিয়াবা লিখোঁ। তেনে এদিনেই মই গল্পটো প্ৰান্তিকলৈ পঠাই দিছিলোঁ আৰু হঠাতে গল্পটো প্ৰকাশ হৈ গ’ল। ওলোৱাৰ লগে লগে সেই গল্পটো চাৰিওফালে খুব প্ৰচাৰ হ’ল। সকলোৱে তৎক্ষণাৎ সেই গল্পটো গ্ৰহণ কৰিলে। গল্পটোৰ নাম আছিল “কৰ্ণেল এণ্টনীৰ এপিটাফ”।\nসেই সময়ত মই গুৱাহাটীত থাকোঁতে, এবাৰ মোক যোৰহাটৰ পৰা প্ৰকাশিত বাতৰিকাকত “জনমভূমি”ত স্বত্বাধিকাৰী কনক শৰ্মাই (দেৱেশ্বৰ শৰ্মাৰ ভাতৃ) মোক মাতি পঠালে যে , ” I want to see you” । প্ৰান্তিকত মোৰ ইটোৰ পিছত সিটো গল্প ওলাই থাকে। ভবেন্দ্ৰনাথ শইকীয়া চাৰে মোক দেখা নাছিল যদিও মোৰ খুব শলাগ লৈছিল। এবাৰ অৰুণ শৰ্মাৰ (অৰুণ শৰ্মা আমাৰ সম্পৰ্কীয় হয়) ছোৱালীৰ বিয়াত লগ পাই, দেউতাৰ সৈতে তেওঁ চিনাকি হৈ কৈছিল যে আপোনাৰ ল’ৰাই যে ইমান “matured” গল্প লিখিব পাৰে মই ভবাই নাছিলোঁ “He must be very young”। তেতিয়া মোৰ বয়স বহুত কম। মোৰ প্ৰথম গল্প প্ৰকাশ পাওঁতে মোৰ বয়স কোনোমতে ১৯ বছৰ আছিল। গতিকে যেতিয়া মই “জনমভূমি”ৰ কাৰ্যালয়লৈ গ’লো, মোক তেখেতে ক’লে যে গুৱাহাটীৰ কাৰ্যালয়ত তেওঁলোকক এজন মানুহৰ প্ৰয়োজন হৈছে। লেখা-মেলাৰ বাদেও মই যদি সাংবাদিকতা কৰিব খোজা, তেওঁলোকে মোক এটা সুযোগ দিব পাৰিব। মই তেতিয়াই যোগদান কৰিলোঁ। তাৰ আগলৈকে অৱশ্যে মই এনেই থকা নাছিলোঁ, দুই এখন আলোচনীত কাম কৰি আছিলোঁ। নৱকান্ত বৰুৱা ছাৰে “শিৰলু” নামৰ এখন আলোচনী উলিয়াইছিল। আলোচনীখন খুব উন্নত মানৰ আছিল, তাত মই সহকাৰী সম্পাদক হিচাপে তেওঁক সহায় কৰিছিলোঁ, অলপমান পইচা পাইছিলোঁ। সেইখন বেছি দিন নচলিল, বন্ধ হৈ থাকিল। তাৰ পিছত “নৱদূত” বুলি এখন আলোচনী প্ৰশান্ত শৰ্মাই উলিয়াইছিল। সম্পাদক আছিল উমাকান্ত শৰ্মা (সাহিত্য অকাডেমি বঁটা প্ৰাপ্ত) । তেওঁৰ লগত মই সহযোগী সম্পাদক আছিলোঁ। তাত মই প্ৰথমবাৰৰ বাবে অনুসন্ধানমূলক সাংবাদিকতা কৰিছোঁ। তেতিয়াই মোক কিছু পৰিমাণে সাংবাদিক হিচাপে জনা হৈছিল। কিন্তু যেতিয়া মোক জনমভূমিয়ে মাতি দিলে, তেতিয়া মই একদম পেচাগতভাবে কাম কৰিব পৰা হ’লো। সেই সময়তেই বড়ো আন্দোলন ইত্যাদি বহুত ঘটনা ঘটিল। সেইখিনি সময় মোৰ “learning stage”। I was hardly 22, 23। সেই সময়ত মই বহুত মানুহৰ সান্নিধ্যলৈ আহিলোঁ। তেতিয়া বাতৰি কাকতৰ সংখ্যা বহুত কম আছিল। গতিকে আমি সুযোগ বহুত পাইছিলোঁ, একেজন মানুহেই বহুত খিনি কৰিব লগীয়া হৈছিল। সমগ্ৰ উত্তৰ-পূৰ্বাঞ্চল আমি “cover” কৰিব লগীয়া হয়। সময়ে সময়ে নাগালেণ্ড যাওঁ, সদনো “cover” কৰিছিলোঁ। “Bofors” কেলেংকাৰীৰ সময়ত, মই গুৱাহাটীৰ পৰা গৈ মই মাহৰ পিছত মাহ তাত থাকি লোকসভা আৰু ৰাজ্যসভা, দুইখনেই “cover” কৰিছিলোঁ। অতি কম সংখ্যক মানুহৰ ভিতৰত আছিল সমুদ্ৰগুপ্ত কাশ্যপ, মই , Assam Tribune ৰ বেদব্ৰত লহকৰ, কাৰ্তিক বৰুৱা, UNI ৰ সতিশ শৰ্মা ইত্যাদি।\n২। “জনমভূমি”ত পেচাগত সাংবাদিকতাৰ পাতনি মেলা সম্পৰ্কে আপুনি আমাক ক’লে। তাৰ পৰৱৰ্তী সময় আৰু বৰ্তমান “প্ৰাগ নিউজৰ” মুখ্য সম্পাদক হিছাপে আপুনি দ্বায়িত্ব ভাৰ গ্ৰহণ কৰালৈ, এই সময়ছোৱাৰ বিষয়ে জানিব বিচাৰিছোঁ।\nউ: ” জনমভূমি”ত মই কাম কৰি থাকোঁতে হঠাৎ সাংবাদিকতাৰ প্ৰতি অলপ বীতশ্ৰদ্ধ হৈ, ব্যৱসায় কৰিবলৈ ওলালোঁ। তেতিয়া মোৰ মানে এজন সম্পৰ্কীয় দাদা, ” MK Bhattacharyee and Company”ৰ মালিক, তেওঁৰ এখন ৰপ্তানি লাইচেন্স (export license) আছিল। সেইখন লৈ তেওঁৰ ল’ৰা আৰু মই ৰপ্তানি কৰিম বুলি বাংলাদেশ সীমান্তৰ শিবিৰত এমাহ কটাইছিলো। এমাহ মান কাম বন কৰি থকাৰ পিছত গুৱাহাটীত গ্ৰন্থমেলা হ’ল , মোৰ আহিবলৈ মন গ’ল। তেতিয়া মই অট্ৰীক (ভট্টাচাৰ্যৰ ল’ৰা) ক’লো, যে মই গ্ৰন্থমেলাৰ পৰা আহোঁ, তুমি এইকেইদিন কাম চলোৱা। গ্ৰন্থমেলাত মই কিতাপ চাই থাকোঁতে, হঠাতে এটা গ্ৰুপত পৰাগ দাস, ধ্ৰুৱজ্যোতি বৰা, ডঃ ৰনোজ পেগু সমন্বিতে পাঁচ জন মান ব্যক্তি আছিল। তেওঁলোকে মোক ক’লে যে কৰিমগঞ্জত এই ব্যৱসায় বাদ দিয়া । আমি এখন কাকত উলিয়াম, তুমি তাত কাম কৰিবা। মই ক’লো যে মই মাত লগাই থৈ আহিব লাগিব, কিন্তু তেওঁলোকে মোক যাবলৈ নিদিলে। ৰনোজ পেগু মোৰ ভাল বন্ধু। এতিয়া তেওঁ বি.জে.পিৰ বিধায়ক। আমি সৰুৰে পৰা একেলগে ডাঙৰ হোৱা, তেওঁ মোতকৈ এবছৰ ছিনিয়ৰ। সি ক’লে যে তই কোনো কাৰণতে যাব নোৱাৰ। তোৰ সাংবাদিকতাত ভাল হ’ব। “You’re doing very well and you’ll be doing very well”। ফলত মই থাকি গ’লো, অট্ৰীক কলো, যে ব্যৱসায় ইমানতে সামৰা। তাৰ কেইদিন মান পিছতেই “প্ৰতিদিন” কাকতে মুক্তিলাভ কৰিলে। পৰাগ দাস আছিল কাৰ্যবাহী সম্পাদক,অজিত ভূঞা মুখ্য সম্পাদক আৰু মই মুখ্য সাংবাদিক। এনেকৈ “প্ৰতিদিন” আৰম্ভ হ’ল আৰু “প্ৰতিদিনে” প্ৰচুৰ জনপ্ৰিয়তা অৰ্জন কৰিলে। ১৯৯৫-৯৬ত এনেকুৱা এটা সময় আহিল যে “প্ৰতিদিন” ফটোষ্টেট কপি বিক্ৰী হৈ যায়। তাৰ পিছত ১৯৯৬ চনৰ ১৭ মে’ত পৰাগ দাসক গুলীয়াই হত্যা কৰিলে। মই সিদিনা কোকৰাঝাৰ গৈছিলোঁ, তেতিয়া তাত সংঘাত আৰম্ভ হৈছিল। ১৫ মে’ত নতুন চৰকাৰ আহিছে, সিদিনা ৰাতিয়েই সংঘাত আৰম্ভ হৈছিল। ১৬ মে’ৰ ৰাতিপুৱা মোক পৰাগ দাসে মোক কোকৰাঝাৰলৈ পঠিয়াইছে। মোৰ লগত নিৰাপত্তা বাহিনী দিছে। কিন্তু পৰাগ দাসৰ কোনো নিৰাপত্তা নাছিল । সেয়েহে তেওঁক সহজে গুলীয়াই দিলে। তেওঁৰ মৃত্যুত মই ভাগি পৰিলোঁ। I was practically broke. মই সহ্য কৰিব নোৱাৰা হ’লো। পৰাগ মোৰ অতি অন্তৰংগ বন্ধু আছিল। তেওঁ মোতকৈ অগ্ৰজ আছিল যদিও আমি বন্ধুৰ দৰে আছিলোঁ। তেওঁৰ সাংবাদিকতাৰ গতিশীলতা আৰু অসমৰ প্ৰতি থকা দ্বায়বদ্ধতা অদ্ভুত আছিল। সাংবাদিকতাক তেওঁ এক নতুন মাত্ৰা প্ৰদান কৰিছিল।\nপৰাগ দাস ঢুকোৱাৰ পাছত মোৰ সাংবাদিকতাৰ প্ৰতি অলপ মন নোহোৱা হ’ল। এনেও মোৰ অলপ মোহভংগ হৈছিলেই। এদিন হঠাৎ মোক “দৈনিক অসম”ৰ পৰা Assam Tribune ৰ সঞ্চালক পি. জি বৰুৱাই মাতি পঠিয়ালে। মই গৈ কথা পাতিলোঁ। মই দেখিলোঁ যে Assam Tribune ৰ দৰমহা পাতি “প্ৰতিদিন”তকৈ তিনিগুন মান বেছি। ইফালে বিয়াও পাতিব হৈছে, মোক পইচাৰ প্ৰয়োজন হৈছিল। সেইকাৰণে মই তাত যোগদান কৰিলোঁ। পিয়ন এজনে গধূলি মনে মনে নিযুক্তি পত্ৰখন দি গ’ল। মই মনে মনে মেজত ভৰাই থৈ দিলোঁ। ইফালে “প্ৰতিদিন” মই এৰিব নোৱাৰো, কিয়নো পৰাগ দাস ইতিমধ্যে ঢুকোৱাত এক ডাঙৰ ক্ষতি হৈছে। দ্বিতীয়তে অজিত দাক মই ক’ব নোৱাৰো যে মই ইস্তাফা দিম । সেয়া এক ডাঙৰ আৱেগিক অন্তৰ্দ্বন্দ আছিল। সেয়েহে মই “জনমভূমি”ৰ সেই অফিচটোত গৈ তাতে এখন চিঠি লিখি তাৰেই পিয়নৰ হাতত দি পঠাই দিলোঁ যে মই আৰু অজিত দাক দেখা নকৰোঁ।\nএনেকৈ মই Tribuneত যোগদান কৰিলোঁ। তাত মই ৯ বছৰ কাম কৰিলোঁ। তাত মোৰ কাম কৰা অভিজ্ঞতা যথেষ্ট ভাল। কিন্তু Tribuneত মই কাম কৰাৰ সুযোগ কম পালোঁ। মানে কথাটো হ’ল, মোৰ দৰে মানুহ এজনে তাত যিটো পৰিসৰত কাম কৰিব পাৰিলোহেঁতেন, সেই সুযোগটো অলপ সীমাবদ্ধ হৈ গ’ল। “প্ৰতিদিন”ত কাম কৰাত সুযোগ যথেষ্ট আছিল, বাতৰিৰ উৎসবোৰ বিস্তৃত আছিল।\n৯ বছৰ তাত কাম কৰাৰ পিছত হঠাৎ মোক “আমাৰ অসম”ত বিচাৰিলে। তাত গৈ দেখিলো যে দৰমহা পাতি Tribuneত কৈ তিনিগুন, মই ভাবিলোঁ কিনো বেয়াটো হ’ব গুচি যাও। প্ৰথম ভাবিছিলোঁ Tribune ৰ সুৰক্ষিত চাকৰিটো এৰি নাযাওঁ নেকি। তেতিয়া এজন LIC এজেণ্ট আহিছিল । তেওঁ ক’লে যে ছাৰ, আপুনি নাযাওঁ বুলি কৈছে ঠিকেই কিন্তু tribune ত ৩ বছৰ থাকি আপুনি যিমান খিনি ঘটিব, “আমাৰ অসম”ত এবছৰতে সিমানখিনি পাব। গতিকে আপুনি নাযায় কিয়? বৰুৱাৰ মোক যাব দিব মন নাছিল। তেওঁ ক’লে ,” তুমি এইটো ভাল কৰিব ওলাইছা জানো ? কি বেয়া পালা ইয়াত?” মই ক’লো, “বেয়া মই পোৱা নাই, খালি “আমাৰ অসম”ত মোক কাৰ্যবাহী সম্পাদকৰ পোষ্টটো দিছে। ” তেতিয়া তেওঁ মোক যাব দিলে। কাৰণ মই তেতিয়া ডেকা আৰু ট্ৰিবিউনত মই কাৰ্যবাহী সম্পাদক হোৱালৈ মোৰ ডাঢ়ি-চুলি পকিব। ৯ বছৰ মই Tribune ত কাম কৰিছোঁ, ৭ বছৰ মই জনমভূমিত আৰু আঢ়ৈ বছৰ মই “প্ৰতিদিন”ত কাম কৰিছোঁ।\nতাৰ পিছত মই “আমাৰ অসম”ত আহিলোঁ। তাত মোৰ অভিজ্ঞতা খুব ভাল। তাত মই হোমেন বৰগোঁহাইৰ দৰে মানুহ পালোঁ। ড° নগেন শইকীয়াক মই যোগদান কৰিয়েই পালোঁ। তেওঁৰ লগত মই ডেৰ বছৰ কাম কৰিলোঁ। তেওঁৰ সৈতে আমাৰ ঘৰুৱা সম্পৰ্ক আছে, গতিকে তেওঁৰ লগত মই খুব নিশ্চিন্ত হৈ কাম কৰিব পাৰিলোঁ। তেওঁ খুব ভাল মানুহ আছিল। কিন্তু তেখেতে সম্পাদকৰ পদ এৰি দিলে। তাৰ পিছৰ ৬ মাহ মান কাল সম্পাদক নাই, মইয়েই চলাই আছিলোঁ। তাৰ পিছত হোমেন বৰগোঁহাই ছাৰ যোগদান কৰিলে। তেখেতৰ সৈতে কটোৱা ১০ বছৰ মোৰ সদায় মনত থাকিব। বৰগোঁহাই ছাৰৰ নেতৃত্ব, কৰ্মদক্ষতা, নিয়মানুৱৰ্তিতা আৰু সময়ৰ উচিত ব্যৱহাৰ অনন্য।। তেওঁৰ পৰা বহুত শিকিবলগীয়া আছে। মোৰ ওপৰত তেওঁৰ সাংঘাতিক বিশ্বাস আছিল। তেওঁ যেতিয়া দ্বিতীয় বাৰৰ কাৰণে ” আমাৰ অসম”লৈ আহিছিল, তেতিয়া তেওঁ মিটিঙত গোটেই কৰ্মীৰ আগত কৈছিল যে “মই ৯৯% প্ৰশান্তৰ ওপৰত নিৰ্ভৰ কৰি আহিছোঁ। কাগজ প্ৰশান্তই চলাব, মই কেৱল ইয়াত থাকিম হে।” ১০ বছৰ মই তেওঁৰ লগত একেলগে কাম কৰিলোঁ, মই গৌৰৱেৰে ক’ব পাৰো যে এক দিনো মোৰ বৰগোহাঁই ছাৰৰ লগত কোনো সংঘাত নহ’ল। সদায় আমি দুয়োজনে বুজাবুজিৰ মাজেৰে কাম কৰিছোঁ।\nতাৰ পিছত বৰগোঁহাই ছাৰ যেতিয়া নিয়মীয়া বাৰ্তালৈ গুচি গ’ল। ইতিমধ্যে মই কাৰ্যবাহী সম্পাদক হৈ থাকোঁতে এটা জলপানী লৈ পেলাই বিদেশলৈ যাব লগীয়া হ’ল। মই ঘূৰি অহাৰ পাছত বেছিদিন বৰগোঁহাই ছাৰ নাথাকিলেই। যেন তেওঁ মই ঘূৰি অহালৈহে ৰৈ আছিলে। মই ঘূৰি অহাৰ পিছতেই তেখেতে পদত্যাগ কৰিলে। মোক সম্পাদক পাতিলে। ৫ বছৰ মই তাত কাম কৰিলোঁ।\nইলেকট্ৰনিক মিডিয়াত মই কোনোদিন পেচাগতভাবে কাম কৰা নাছিলোঁ, কিন্তু মোক বহুদিন বিচাৰি আছিল। এটা চেনেলৰ বাহিৰে , বাকী সকলোবোৰ চেনেলে সম্পাদকৰ প্ৰাৰ্থীত মোৰ নামটো প্ৰথমতে ৰাখে। কিন্তু বিভিন্ন কাৰণত মোৰ অহাটো নহয়গে। প্ৰিন্ট মিডিয়া এৰাৰ মোৰ কোনো মতলব নাছিল। কিন্তু এই কেইমাহমানৰ আগত, এপ্ৰিলত প্ৰাগ নিউজৰ প্ৰধান সঞ্চালকে মোৰ লগত যোগাযোগ কৰিলে। তেওঁলোকে আগতেও মোক বিচাৰিছিল। মই আহিম বুলি তেওঁলোকে এটা পোষ্ট খালিয়েই ৰাখিছিল। পিছত আন এজন মানুহ আহিলে, তেওঁ যোগদান কৰাৰ আগতেও মোক সুধিছে যে এজন মানুহে মোৰ পদটোত যোগদান কৰিব খুজিছে। মই কৈছোঁ যে তেওঁ আহিব খুজিছে যেতিয়া মই অহাৰ কোনো প্ৰশ্নই নাই। পৰৱৰ্তী সময়ত অৰ্থাৎ এপ্ৰিলত যেতিয়া মোক আকৌ ক’লে, মই দেখিলো যে অজিত দাও ইতিমধ্যে ৰাজ্য সভাৰ সাংসদ হৈ গুচি গ’ল, গতিকে এবাৰ মই ভাগ্য পৰীক্ষা কৰোঁ। আহি দেখিলোঁ যে ইয়াত সকলো সুবিধা থকা অতি উন্নত মানৰ কাৰ্যালয়, সন্তুলিত কৰ্মচাৰী, আটাইখিনি খুব ভাল। গতিকে মই কাম কৰি খুব আনন্দ পাই আছোঁ। মই আশাবাদী যে চেনেলটো লাহে লাহে অলপ অলপ ভাল হৈ আহিছে। যোৱা কিছু সপ্তাহ আমি ধাৰাবাহিকভাৱে দ্বিতীয় স্থানত আছোঁ। বাকী ৪-৫ টা চেনেল মিলাই যিমান, আমাৰ অকলেই সিমান। মই ভাবো সকলোৱে নিষ্ঠাৰে কাম কৰাৰ ফলত এয়া সম্ভৱ হৈছে। It isavery good team, smart team. এতিয়া কিমান দূৰ আগবাঢ়িব পাৰোঁ, সেয়া সময়ে ক’ব।\n৩। “জনমভূমি”ৰ পৰা প্ৰাগ নিউজলৈ আপোনাৰ এই বৰ্ণিল যাত্ৰাৰ বিষয়ে আপুনি আমাক ক’লে। ইয়াৰ ভিতৰত আপুনি নিশ্চয় সাংবাদিকতাৰ জগতৰ পুৰোধা ব্যক্তিসকলৰ সৈতে একেলগে কাম কৰিছিল। তেনে অভিজ্ঞতাৰ কথা অলপ ক’ব নেকি?\nউ: কিছুমান মানুহক আমি miss কৰিলোঁ। হাম্ডি বে এজন বিখ্যাত সাংবাদিক আছিল। তেখেতৰ আত্মজীৱনীখন পাৰিলে পঢ়িবা । কিতাপখনৰ নাম “Bay of Bengal” । তেওঁৰ নিচিনা পণ্ডিত সাংবাদিক খুব কমেই আছিল। তেওঁ নজনা কথা নাছিল, সকলো বিষয় সম্পৰ্কে তেওঁ লিখি দিব পাৰিছিল।\nকিন্তু মই এছ. গুৰুদেৱৰ লগত কাম কৰিছোঁ। তেখেত The Statesman কাকতৰ খুব ডাঙৰ সাংবাদিক আছিল। তাৰ পিছত মই শেখৰ গুপ্তাৰ লগত কাম কৰিছোঁ। তেতিয়া গুপ্তাৰ পোষ্টিং আছিল গুৱাহাটীত। তেখেতৰ লগত আমি ঘূৰি ফুৰোঁ। বিভিন্ন সময়ত যেনে বড়ো আন্দোলন, NSCNৰ আক্ৰমণ, এইবোৰত আমি একেলগে ঘূৰি ফুৰোঁ।\nশেখৰ গুপ্তা যোৱাৰ পিছত হেমেন্দ্ৰ নাৰায়ণ আহিল। তাৰ পিছত বিপিন পাভি বুলি এজন আহিলে, তেওঁ এতিয়া Indian Expressৰ চণ্ডীগড় সংখ্যাৰ সম্পাদক। তাৰ পিছত প্ৰসূন সনোৱালকাৰ আহিল, তেওঁ খুব ডাঙৰ সাংবাদিক। তেওঁ এতিয়া লণ্ডনৰ এখন বাতৰিকাকতত কাম কৰি আছে।\nববী মুন্সী , খুব বিখ্যাত, এতিয়া হাৰ্ভাৰ্ড বিশ্ববিদ্যালয়ৰ অধ্যাপক। তেতিয়া তেওঁৰো আৰম্ভণি সময়, আমাৰ লগতে ঘূৰি ফুৰিছিল। পিছত তেওঁ হাৰ্ভাৰ্ডলৈ গুচি গ’ল। Times of Indiaৰ দেৱাশীষ মুন্সীও আছিল।\nতাৰ পিছত আছে নিতিন গোখালে। তেওঁ মোৰ শিক্ষক আছিল, মোক তেওঁ বহুখিনি কথা শিকাইছিল। তেওঁ এতিয়া NDTVৰ ডিফেন্স এনালিষ্ট (defence analyst)।\nমোৰ আটাইতকৈ ডাঙৰ গুৰুজন আছিল এম. এছ. প্ৰভাকৰ ছাৰ। তেখেতৰ নিচিনা ডাঙৰ পণ্ডিত মানুহৰ লগত কাম কৰিব পৰাটো মোৰ বাবে এক ডাঙৰ সুযোগ। মই তেতিয়া outstationত আছিলোঁ, তাৰমানে ” জনমভূমি” প্ৰকাশিত হয় যোৰহাটত, মই থাকোঁ গুৱাহাটীত। সেইকাৰণে মই outstationৰ মানুহবোৰৰ লগত কাম কৰিব লগা হয়, desk ৰ মানুহবোৰৰ লগত কাম কৰিব নাপাওঁ।\nতাৰ কাৰণে “দৈনিক অসম” বা “আজিৰ বাতৰি”ৰ লগত মোৰ সিমান সম্পৰ্ক নাছিল, প্ৰভাকৰ ছাৰ আমাৰ গুৰু আছিল। তেওঁ বনোৱা কপি , আমি অৰ্থাৎ ৱাছবিৰ হুছেইন আৰু মই সদায় পঢ়োঁ, পঢ়ি পেলাই আমি গম পাওঁ যে কেনেকৈ বাতৰিটো আৰম্ভ কৰিম, কোনটো কথাত অধিক গুৰুত্ব প্ৰদান কৰিম।\nপ্ৰভাকৰ ছাৰৰ কথাবিলাক অতি গহীন-গম্ভীৰ আছিলে, আমি ইমান গম্ভীৰ বাতৰি তেতিয়া কৰিব নোৱাৰো। Those were the good days। আমি অবিবাহিত আছিলোঁ, তেতিয়া আমি গ্ৰুপত থাকোঁ, কেতিয়াবা লাঞ্চ স্কিপ কৰোঁ, কঠিন আছিল। Life was quite tough, কিন্তু কামৰ মজা আছিল। সেই সময়ত byline culture নতুনকৈ আহিছিল। ইয়াৰ অৰ্থ হ’ল বাতৰি পৰিবেশন কৰিলে নামটো ওলায়। তাৰ আগলৈকে সদায় staff reporter বুলি দিয়ে। কিন্তু আমি যেতিয়া প্ৰথম byline পাইছিলোঁ, সেয়া আমাৰ কাৰণে বৰ সুখৰ কথা আছিল। আগতে পৰিচালনা সমিতি বা সম্পাদকসকলে byline দিব নিবিচাৰিছিল, কিন্তু পিছত যেতিয়া Telegraph, Times of India ইত্যাদি সকলোৱে দিয়া হ’ল, আমাৰ অসমটো দিবলৈ ল’লে। Byline generation ৰ আমিয়েই প্ৰথম বেট্স। গতিকে byline culture টোৱে আমাক খুব উৎসাহিত কৰিছিল সেই সময়ত।\n৪। ছাৰ, এইখিনিতে এটা কথা সোধো, এই নগা চুক্তিৰ সময়ত শেখৰ গুপ্তাই অনুষ্ঠান এটাত এটা কথা কৈছে। অসমত তেওঁ বহু কাম কৰি গৈছিল, নগা চুক্তিৰ সময়ত বহু জেগা গৈছিল, অৰ্থাৎ “field” ত কাম কৰা বহুত অভিজ্ঞতা লাভ কৰিছিল । কিন্তু যেতিয়াৰ পৰা তেওঁ Indian expressৰ সম্পাদক হ’ল, তাৰ পিছত এতিয়া “প্ৰিন্ট”ৰ এডিটৰ হ’ল, তেওঁ সেই অভিজ্ঞতা “মিছ” কৰে বুলি কয়। আপুনিওটো field ত যথেষ্টখিনি কাম কৰিছে, আপুনি তেনেকুৱা দুটা এটা অভিজ্ঞতাৰ বিষয়ে ক’ব নেকি, বা সেই বস্তুখিনি আপুনি এই অফিচৰ মাজত থাকি মিছ কৰে নেকি ?\nউ: মাৰাত্মক ধৰণে মিছ কৰোঁ।মিছ কৰাতকৈও আটাইতকৈ ডাঙৰ কথাটো হ’ল, সেইবোৰ cover কৰিবলৈ এতিয়া যে ল’ৰাবোৰ যায়, তেতিয়া মোৰ এনেকুৱা লাগে, I would have done far better than him! কাৰণ মই কৰি আহিছোঁ কামটো। “Ground “ত কাম কৰাৰ সমান অভিজ্ঞতা তোমাৰ আৰু ক’তো নাই। সেই মানসিক শান্তি এ.চি কোঠাত বহি তুমি কেতিয়াও নোপোৱা।\nকাহিনী দুটি কও। ভৃগু ফুকন তেতিয়া গৃহ মন্ত্ৰী, প্ৰফুল্ল মহন্ত মুখ্যমন্ত্ৰী। সেইদিনা ABSUৰ নেতাসকলে কোকৰাঝাৰত আলোচনাত মিলিত হ’ব। তেওঁলোকে প্ৰফুল্ল মহন্তক বিশ্বাসত নলয়, কিন্তু ভৃগু ফুকনক বিশ্বাসত লয়, সেয়েহে তেওঁ মধ্যস্থতাকাৰীৰ ভূমিকা লৈছিল। ফুকনে মোক কোকৰাঝাৰত যাবলৈ বুলি লগ ধৰিলে কিয়নো জনগোষ্ঠীয় নেতাসকলৰ সৈতে মোৰ ভাল আছিল। মোৰ আকৌ ABSUৰ উপেন ব্ৰহ্মৰ লগত খুব ভাল বন্ধুত্ব আছিল। সেয়া একেবাৰে ব্যক্তিগত, উপেনৰ এজনেই ভাল বন্ধু আছিলে, শুদ্ধ বসুমতাৰী বুলি। দুয়োৰে মোৰ লগত খুব ভাল। উপেন ঢুকাই থাকিলে, শুদ্ধ এতিয়াও আছে। মই ফুকনৰ সৈতে গ’লো, দুৰ্গা দাস বড়ো তেতিয়া গৃহ ৰাজ্য মন্ত্ৰী। ফুকনৰ সৈতে চাৰ্কিট হাউছত একেলগে বহি থাকোঁতে ফুকনে ক’লে যে পাছদিনা আদিবাসীসকলৰ এক ডাঙৰ সমাগম হ’ব। আদিবাসী মানুহবিলাকে বড়ো আন্দোলন সমৰ্থন নকৰে, গতিকে আমি আদিবাসী বিলাকক লৈ পেলাই শক্তি প্ৰদৰ্শন কৰিম। ভাল কথা, কৰক।\nঅলপ পাছত এজন ডেকা আৰক্ষী বিষয়াই আহি গৃহ মন্ত্ৰীক লগ পাব খুজিলে। তেওঁ কিবা এটা কথা কাণে কাণে মন্ত্ৰীজনক ক’লে। কথাটো শুনি মন্ত্ৰীৰ মুখ ক’লা পৰি গ’ল। তেখেতে মোক মাতি নি ক’লে যে বৰ ডাঙৰ কথা হ’ল, পাছদিনা আদিবাসীসকলৰ যি সমাগম হোৱাৰ কথা আছিল, তাৰ মূল দায়িত্বত থকা সত্যেন চৰেন, আদিবাসী সেনা সমিতিৰ অধ্যক্ষ, তেওঁৰ মৃতদেহ পথাৰত উদ্ধাৰ হৈছে। সমাগম বুলি তেওঁক আগদিনাই মাৰি পেলোৱা হ’ল।\nসেইকাৰণে পিছদিনাখন আমি গুচি আহিলো। কোকৰাঝাৰৰ পৰা কাৰিগাঁওৰ মাজত ৰাস্তাৰ দুয়োফালে ঘন অৰণ্য। ভৰ দুপৰীয়া, আমাক অত্যাধিক নিৰাপত্তাৰ মাজত অনা হৈছিল। ফুকনে সদায় সন্মুখৰ আসনত বহে, মই পিছৰ আসনত, মোৰ লগত তেঁওৰ PSO জন বহিছে। হঠাৎ PSO জনে ক’লে ছাৰ, ছাৰ গুলিয়াইছে গুলিয়াইছে। তেতিয়া আমি লগালগ মূৰ তল কৰি দিলোঁ। PSO জনে পিষ্টল ক’ত থৈছিলে পাহৰিলেই। সকলোৱে নিজৰ জীৱন ৰক্ষাত ব্যস্ত। ইতিমধ্যে ডাঙৰ গছ বিলাকৰ পৰা ধেৰৰৰৰৰৰৰৰ কৈ শব্দ আহিছিল। তাৰ পিছত convoyত থকা নিৰাপত্তাৰক্ষীজনে ওলোটাই গুলী বৰ্ষণ কৰিলে। খেৰৰ পুঁজিৰ আঁৰৰ পৰা ল’ৰা কেইজনে গুলী বৰ্ষণ কৰি আছিল, তেওঁলোকৰ কেঁচা হাত, সেইকাৰণে লক্ষ্য কৰে ঠিকেই কিন্তু গুলি খিনি ওপৰত গৈ লাগে। সেইদিনা তেনেকৈ বাছি গ’লো।\nদ্বিতীয় ঘটনাটো গহপুৰৰ। তেতিয়া গহপুৰত খুব ডাঙৰ সংঘাতৰ সৃষ্টি হৈছিল। তেতিয়া অধ্যক্ষ আছিল পুলকেশ বৰা । তেওঁ ক’লে যে “all party delegation” অৰ্থাৎ সকলো সংগঠনৰ প্ৰতিনিধিৰ দল এটা যাব লাগে। পিছদিনাই যোৱাটো ঠিক হ’ল। আমি সাংবাদিক হিচাপে দলটোৰ লগত যাম। দলটো গৈ তেজপুৰ পালেগে, তেজপুৰ চাৰ্কিট হাউছত আমি আছোঁ। হঠাতে বিনয় বসুমতাৰী নামৰ এজন বিধায়কে তেওঁৰ গা বেয়া লগাৰ কাৰণে যাব নোৱাৰে বুলি ক’লে। তেওঁ ETNLF বুলি এটা পাৰ্টিৰ পৰা বিধায়ক আছিল। সেই পাৰ্টিটোৰ আকৌ NDFB ৰ লগত অলপ ভাল আছিল।\nইতিমধ্যে গহপুৰত ডাঙৰ গণ্ডগোল, বড়ো মানুহবোৰে অৰুণাচল সীমান্তত আশ্ৰয় লৈছে। বিনয় বসুমতাৰীক তাতে এৰি আমি গুচি গ’লো। পাহাৰীয়া ৰাস্তা, জুৰি দুটা পাৰ হৈ এক বিশেষ ঠাইত “hearing” ল’ল। Hearing লৈ থাকোঁতে এজন ল’ৰা মোৰ ওচৰলৈ আহি পেলাই (তেতিয়া মই ডেকা) মই সাংবাদিক নেকি বুলি মোক সুধিলে।মই হয় বুলি কোৱাত তেওঁ ক’লে যে তোৰ ইয়াতে কাম নাই তই যাগে। তেওঁলোকে hearing লৈ আছে মইও টুকি আছোঁ। অলপ পিছত আৰু এটা ল’ৰা আহি মোক ক’লে,” ঐ তোক যাব কৈছিলোঁ নহয়।” বাৰম্বাৰ কোৱা দেখি মই নোটবুকখন বন্ধ কৰি ভাবিলোঁ গাড়ীতেই বহোগে।\nতাৰ পিছতেই মূৰ ডাঙি দেখিলোঁ যি হাজাৰ হাজাৰ মানুহ গোট খাইছিল, তাৰে এজনো নাই। গোটেই পথাৰখন খালি, অকল hearing লৈ থকা মানুহ কেইজন আছে। তেনেকুৱাতে, অধ্যক্ষৰ PSO জনে তৎক্ষণাৎ তেওঁক হেঁচা মাৰি ধৰি দৌৰিবলৈ ধৰিলে। তেওঁক দেখি আমিও সবে দৌৰিবলৈ ধৰিলোঁ। জুৰিৰ ওচৰত আমাৰ গাড়ীকেইখন ৰাখিছিল। তালৈ প্ৰায় ১০০ মিটাৰ মান আছিল। আমি গাড়ীত উঠি জুৰিটোৰ মাজ পাইছোহি তেনেকুৱাতে hearing লোৱা ঠাইত দুটা বিস্ফোৰণ হৈছিল। সেই ল’ৰাটোৱে যে মোক আঁতৰাই আছিল, সিহঁতেই মানে তাত বোমা ৰাখিছিল। নিৰীহ মানুহ যাতে নমৰে তাৰ প্ৰতি লক্ষ্য ৰাখি মোক যাবলৈ কৈছিল।ইফালে বিনয় বসুমতাৰী যে তেজপুৰত থাকি গ’ল, he knew it।\nএনেকৈ বহুত ঘটনা আছে। NSCN ৰ শিবিৰত গৈছোঁ, UTNLF আৰু DHD কেম্পত গৈছোঁ। ULFAৰ কেম্পত যোৱা আমি প্ৰথম। মই, মঞ্জিত মহন্ত, ৱাছবিৰ হুছেইন আৰু প্ৰশান্তজ্যোতি বৰুৱা, আমি চাৰিজন। তাৰ আগলৈকে আলফাৰ কেম্পত কোনো যোৱা নাছিল। ৰবীন্দ্ৰ ভৱনৰ সন্মুখৰ পৰা আমাক লৈ গৈছিল, দিনতে গৈছোঁ।\n৫। আপুনি এগৰাকী প্ৰসিদ্ধ সাংবাদিকৰ লগতে এজন গল্পকাৰো। “কৰ্ণেল এণ্ঠোণীৰ এপিটাফ” আপোনাৰ গল্প সংকলন। ভৱিষ্যতে আৰু গ্ৰন্থ প্ৰকাশ কৰাৰ পৰিকল্পনা আছে নেকি?\nউ: মই বেছি গল্প লিখা নাই কেইটামানহে লিখিছোঁ। মোৰ ভাগ্য ভাল যে মই বহুত কম কাম কৰি (low input)ত বহুত বেছি সঁহাৰি পাইছোঁ। মোৰ সমান কাম কৰা মানুহক আজিলৈ চিনিয়েই পোৱা নাই, সঁহাৰিটো বেলেগ কথা, কিন্তু মোক খুব সোনকালে চিনি পালে সেইটো ভাগ্য, কেৱল ভাগ্য(That’s luck, sheer luck)। মোৰ লগত বৈদ্যুতিন প্ৰচাৰ মাধ্যম( Electronic media)টো একেই হৈছে, খুব কম দিনত মোক চিনি পোৱা হৈছে, এইটো কেৱল ভাগ্য। মই বেছি কাম কৰা নাই, গল্প তেনেই কম লিখিছোঁ কিন্তু যিকেইটা গল্প লিখিছোঁ তাৰ ভিতৰত চাৰি-পাঁচটা মান ভাল গল্প আছে, মই সেইটো ক’ব পাৰোঁ। মোৰ চাৰি-পাঁচটা গল্প মানে দলিয়াই পেলাব পৰা গল্প নহয়। বাকীবোৰ ভাল হোৱা নাই, এনেই লিখাৰ কাৰণে লিখিছিলোঁ, সেই সময়ত বাধ্যবাধকতা(Compulsion) আছিল। এতিয়া গল্প লিখাটো টান হব, ভাল গল্প এটা গঢ়ি উঠোতে বহুত সময় লাগি যায়, আৰু প্ৰবাহটো যদি স্বতঃস্ফূৰ্ত নহয়, তেতিয়া গল্পটো ভাল নহয়। মই লিখা গল্পবোৰৰ কেইটামান একো একো ৰাতিতেই লিখা । কেতিয়াবা “জনমভূমি”ত থাকোঁতে মই ৰোমান লেটাৰত লিখোঁ, তেতিয়া মই গোটেই ৰাতি টাইপ কৰি থাকোঁ। ওচৰৰ মানুহে শোওঁতে কেতিয়াবা শব্দ পাই মোক ৰাতিপুৱা কয় যে কালি গোটেই ৰাতি টাইপ কৰিয়েই থাকিলা হ’বলা।\nকিন্তু মোৰ আটাইতকৈ ডাঙৰ ইচ্ছাটো হৈছে মই যদি এখন দুখন উপন্যাস লিখিব পাৰোঁ। আমাৰ অসমৰ ঔপন্যাসিকসকলৰ আটাইতকৈ ডাঙৰ সমস্যাটো হল তেওঁলোকৰ জীৱনৰ অভিজ্ঞতা খুব কম, খুব সীমিত(Limited) অভিজ্ঞতাৰ পৰা লিখিবলগীয়া হয়। তেওঁলোকৰ গাতো দোষ নাই, তেওঁলোক গাওঁত আছিলে, স্কুলত পঢ়িলে, তাৰ পিছত কলেজত পঢ়িলে, বিশ্ববিদ্যালয়ত আহি পঢ়িলে। তাৰ পিছত ঘূৰি গৈ কোনোবা এখন কলেজত প্ৰফেছৰ হ’ল, তেঁওলোকৰ অভিজ্ঞতা সিমানেই। সেইখিনি সীমিত অভিজ্ঞতাৰ পৰা তেওঁলোকে নো আৰু কিমান লিখিব। জনপ্ৰিয় ইংৰাজী সাহিত্যৰ ৭০-৮০ শতাংশ লিখকেই হৈছে দ্বিতীয় বিশ্বযুদ্ধৰ সৈনিক। পিছত আহি ডাঙৰ ডাঙৰ লিখক হৈছে । গতিকে তেওঁলোকৰ যিটো অভিজ্ঞতা, যিটো জীৱনবোধ সেইটোৰ লগত আমাৰ অসমীয়া লিখকৰ নিমিলে। এতিয়া বেংগলত শংকৰ খুব সাহিত্যিক মূল্য থকা লিখক নহয়, কিন্তু তেওঁ খুব জনপ্ৰিয়। শংকৰৰ কিতাপৰ সাহিত্যিক মূল্যৰ বিচাৰ মই নকৰোঁ, কিন্তু শঙ্কৰে কলিকতাখনক লৈ পেলাই যিমানবোৰ কাম কৰিছে, আন কলিকতাতে থকা লিখকে সিমান খিনি কৰিব পৰা নাই। আমাৰ সেইধৰণৰ লিখকৰ প্ৰয়োজন আছে। গোটেই দ্বিতীয় বিশ্বযুদ্ধখনত ভাৰতৰ যিটো অংশগ্ৰহণ তাৰ প্ৰভাৱ ভাৰতৰ মুখ্য ভূখণ্ড(Mainland India)ত নাইয়ে। দ্বিতীয় বিশ্ব যুদ্ধখন হৈছিল উজনি অসমত। চাবুৱা নাডুৱাত যিটো বিমানবন্দৰ আছিল, তাৰ পৰা যোগান ধৰা হৈছিল, তাৰ পৰা গৈ পেলাই একেবাৰে পুনমিংত এয়াৰদ্ৰপ কৰিছিল। আমাৰ লীলাবাৰী, মোহনবাৰী, শালনিবাৰী এইবিলাক বিমানবন্দৰৰ পৰা হে যোগান গৈছিল। সেইকাৰণে আমাৰ ইমানকেইটা বিমানবন্দৰ ইমান ওচৰে ওচৰে। পৃথিৱীৰ কোনো ঠাইত একেলগে ঠেপা ঠেপিকে ইমান বিমানবন্দৰ নাই। আমাৰ নগাওঁৰ বাহিৰে সকলোতে বিমানবন্দৰ আছে আৰু যিবিলাকত নাই তাত বিমান অৱতৰণ কৰোৱা ৰেখা আছিলে। এতিয়া যুদ্ধখন হৈছিল উজনি অসমত, গতিকে উজনিৰ মানুহৰ যুদ্ধৰ অভিজ্ঞতা আছে। মোৰ ককাৰ প্ৰজন্মটোৰ সম্পূৰ্ণ অভিজ্ঞতা আছিলে, দেউতাৰ প্ৰজন্মটোৰো মোটামুটি অভিজ্ঞতা আৰু ককাহতো লিখা পঢ়া জনা মানুহ আছিল। কিন্তু আমাৰ যুদ্ধক কেন্দ্ৰকৰি পেলাই উপন্যাস কেইখন আছে ? তিনিখন। যোগেশ দাসৰ ‘ডাৱৰ আৰু নাই’, বীৰেন ভট্টাচাৰ্য্যৰ ‘ইয়াৰউইঙ্গম’ আৰু দেৱেন আচাৰ্যৰ ‘জঙ্গম’। দেৱেন আচাৰ্য মোৰ ডাঙৰ মামা, গতিকে মই সৰুৰে পৰা বহুত জেগা তেওঁৰ লগত ঘূৰিছোঁ; তেওঁৰ লগত ফুৰিবলৈ মাৰ্ঘেৰিটা, লিডু, ষ্টীলৱেল ৰোড আদিলৈ গৈছিলোঁ । তেওঁ কম বয়সতে ঢুকাই থাকিল,, এইটো আমাৰ বাবে এটা ডাঙৰ ক্ষতি। তেওঁৰ পৰা শিকিব পৰা বয়সত তেওঁ ঢুকাইয়েই থাকিলে। এই তিনিখন উপন্যাস লৈয়েই আছোঁ আমি। অসমৰ মানুহে সংঘাতটো বুজি পোৱা নাই গতিকে মোৰ ইচ্ছা আছে এই সংঘাত বিলাকক লৈ পেলাই উপন্যাস লিখা। এতিয়া নেলী কাণ্ড, ইমান ডাঙৰ নৰসংহাৰ এটাৰ কোনো এখন কিতাপতেই প্ৰতিফলন নাই। ছয় বছৰীয়া অসম আন্দোলন, কোনো এখন কিতাপত তাৰ প্ৰতিফলন নাই। বড়ো আন্দোলন ইমান ডাঙৰ আন্দোলন, কোনো এখন কিতাপত তাৰ প্ৰতিফলন নাই “ফেলানী”ক বাদে।” ফেলানী”ত অলপ প্ৰতিফলন আছে। অৰূপা বাইদেউয়ে খুব ভাল লিখি আছে, আমাৰ মহিলা লিখকসকলে খুব ভাল লিখি আছে। তেওঁলোকৰ গুণমান খুব ভাল। গতিকে যদি মোৰ বয়সে জুৰে, জীৱনে জুৰে তেতিয়া মোৰ এখন দুখন উপন্যাস লিখাৰ ইচ্ছা আছে। লিখিলে মই যুদ্ধ(Conflict)ক লৈয়েই লিখিম, কাৰণ এইটো বিষয়ত মোৰ কিছু প্ৰশিক্ষণ আছে (I am little bit trained), কিছু প্ৰভাৱ( Exposure) আছে। যেতিয়া মই বাহিৰত পঢ়োতে ২২ খন দেশৰ ল’ৰা ছোৱালীৰ লগত একেলগে পঢ়িছিলোঁ, তেওঁলোকে সকলো যুদ্ধ-বিগ্ৰহৰ অঞ্চল (Conflict Area)ৰ পৰা অহা। তেওঁলোকৰ লগতো মোৰ ভাব-বিনিময়(Interaction) হৈছিল গতিকে মোৰ ইউৰোপৰ সংঘাতেই হওক বা শ্ৰীলংকা, আফগানিস্তান, পাকিস্তান, ইৰাণ, ইৰাক, পেলেষ্টাইনৰেই সংঘাতেই হওক; সংঘাত সম্পৰ্কে মোটামুটি ধাৰণা এটা আছে। যদি মই ভালদৰে গৱেষণা কৰোঁ, তেতিয়াহ’লে নিশ্চয় কৰিব পৰা হ’ব। এতিয়া এই জীৱন নিৰ্বাহৰ কাৰণে দিনটো খাটিব লাগিব। এতিয়া পৰিয়াল চলাবলৈও চাকৰি এটা কৰিব লাগে। এই চাকৰিটো কৰি থাকিলে কিন্তু লিখা নহয় সেইটো খাটাং।\n৬। অসম আন্দোলনৰ পৰা “কা” আন্দোলনলৈ, অসমীয়া জাতিয়ে দুবাৰ নিজৰ অস্তিত্ব ৰক্ষাৰ বাবে যুঁজ দিলে। এই সমগ্ৰ প্ৰক্ৰিয়াটোক আপুনি কিদৰে বিশ্লেষণ কৰে?\nউ: অসম আন্দোলনৰ সময়ত মই সাংবাদিক নাছিলোঁ, ছাত্র আছিলোঁ। মই মেট্ৰিক দিয়া বছৰটোতেই অসম আন্দোলন আৰম্ভ হৈছিল আৰু তাৰ পিছত ১৯৮৫ চনলৈকে চলিছিল। অসম আন্দোলনৰ যিটো উদ্দেশ্য(Spirit) আছিল যে বিদেশী বহিস্কাৰ কৰিব লাগে, তাত কাৰো দ্বিমত নাই। কিন্তু অসম আন্দোলনৰ যিটো কাৰ্য্যপ্ৰণালী ,যি ধৰণে কামটো কৰা হ’ল তাত বহুতৰ লগতে মোৰো আপত্তি আছে। আমি আগৰ পৰাই জোৰ দি আছিলোঁ যে ১৯৭১ চনক ভিত্তি বৰ্ষ হিচাপে লৈ কামটো কৰিব লাগে। মিছেছ গান্ধীয়ে এই অফাৰটো আৰম্ভণিতেই দিছিল, “Let us begin from 71” এনেকৈ কৈছিল তেওঁ। ১৯৫১ চনটোতে লাগি পেলাই আন্দোলনটো অযথা দীঘলীয়া কৰিলে। ১৯৮০ চনতে যদি আমি ১৯৭১ চনটোক ভিত্তি বৰ্ষ হিচাপে লৈ পেলাই বিদেশী খেদিব চেষ্টা কৰিলোঁহেঁতেন তেতিয়া আমি এই জটিল সন্ধিক্ষণটোলৈ আহিব নালাগে। শেষত যেতিয়া ১৯৭১ চনটো ভিত্তিবৰ্ষ হিচাপে মানি লোৱা হ’ল, তেতিয়া কিহৰ কাৰণে মানি লোৱা হ’ল ? কাৰণ পূব পাকিস্তান দেশখনেই নাই, ক’লৈ এই মানুহখিনিক পঠাব? বাংলাদেশলৈ পঠাব লাগিল, কিন্ত বাংলাদেশৰ উত্থানটো ১৯৭১ চনৰ ডিচেম্বৰৰ পৰা হে হৈছিল। মোৰ এক নম্বৰ পইণ্টটো হ’ল যে ১৯৮০ চনতে আমি ১৯৭১ চন ভিত্তিবৰ্ষ ধৰি আৰম্ভ কৰি দিব পৰিলোঁহেঁতেনে, তেতিয়া ১৯৭১ আৰু ১৯৮০ চনৰ মাজত মাত্ৰ ৯ বছৰ পাৰ্থক্য হে আছিল। কিন্তু এতিয়া ১৯৭১ আৰু ২০২০ ৰ মাজত ৪৯ বছৰৰ পাৰ্থক্য হৈ গ’ল। এই সময়ছোৱাত আৰু বহুত প্ৰব্ৰজন হ’ল।\nদ্বিতীয়তে অসমীয়া জাতিটোৰ ধাৰণাটোক লৈ আমাৰ তেতিয়াৰ মধ্যবিত্ত শ্ৰেণী আৰু ছাত্ৰসকল খুব স্পষ্ট নাছিল। এই যে জনগোষ্ঠীসকল বেলেগ বেলেগ হৈ গুচি গ’ল, এইটো বহুতে ষড়যন্ত্ৰ বুলি কয়, কিন্তু এইটো ষড়যন্ত্ৰ নহয়। এইটো এটা অৱধাৰিত গতি, এই গতিটো এওঁলোকে ধৰিব পৰা নাছিল। এওঁলোকৰ সমাজ বিজ্ঞানৰ বৰ এটা ধাৰণা নাই। যেতিয়া নেলীত নৰসংহাৰ হ’ল, তেতিয়া গোটেই পৃথিৱী জুৰি অসমীয়াৰ বদনাম হৈছিল। কিন্তু তেতিয়া অসমীয়া মানুহে গোটেই ঘটনাটো অস্বীকাৰ কৰিলে। ‘ অসমীয়াই কৰা নাই লালুঙে কৰিছে’ বুলি কালিমাটো লালুংলে ঠেলি দিলে। মানে এচেতটো(ঐশ্বৰ্য )অসমীয়াই ল’ব কিন্তু অপযশটো (liability) লালুঙলে ঠেলি দিলে, এইটো ভুল আছিল।\nতৃতীয় কথাটো হ’ল যে অসমীয়া আৰু অসমীয়া জাতিৰ ধাৰণাটো খুব পুৰণি নহয়। শংকৰদেৱ আৰু মাধৱদেৱৰ ৰচনাতো “অসম” শব্দটোৰ উল্লেখ পোৱা নাযায়। ‘ধন্য ধন্য ভাৰত বৰ্ষ’ আছে কিন্তু “অসমীয়া” শব্দটো ক’তো নাই। অসমীয়া শব্দটোৰ ধাৰণাটো যোৱা শতিকাৰ আগৰটো শতিকাত, মানে উনৈশ শতিকাৰ শেষৰ ফালেহে আহিছে। তেতিয়া আমাৰ ল’ৰা ছোৱালীসকল কলিকতালৈ পঢ়িবলৈ গৈ দেখিলে যে বঙালীসকলে যথেষ্ট সাহিত্য-সংস্কৃতিৰ বহুত চৰ্চা কৰে, তেওঁলোকৰ এটা অভিজাত মধ্যবিত্ত শ্ৰেণী আছে। সেইবোৰ দেখি আমাৰ অসমীয়াৰ ভিতৰতো তেনেকুৱা এটা কৰিবলৈ চেষ্টা কৰিলে। সেই সময়ত আনন্দ ৰাম ঢেকিয়াল ফুকনৰ নিচিনা মানুহেও তেওঁৰ একমাত্ৰ আইনৰ কিতাপখন বঙালীত লিখিছিল, লক্ষ্মীনাথ বেজবৰুৱাইও উৰিষ্যাৰ চম্বলত থাকিয়েই সাহিত্য চৰ্চা কৰিছিল। তেতিয়া সাহিত্যিক বিলাকেই সকলো কাম কৰিবলগীয়া হ’ল। তেওঁলোকে একেবাৰে অ,আ,ক,খ ৰ কিতাপৰ পৰা উপন্যাসলৈকে সকলোখিনি কৰিবলগীয়া হ’ল। তেনেকৈ তেওঁলোকে অসমীয়া ভাষাটো উদ্ধাৰ কৰিলে। ব্ৰিটিছে তেওঁলোকৰ সুবিধাৰ বাবে বাংলা ভাষা চলাই দিছিল, তাৰ বাবে মই বঙালীসকলক দোষ নিদিও। অসমত বাগিচাৰ কেৰাণী হ’বলৈ শিক্ষিত মানুহ নাছিল। আজি অন্তিমটো শতিকালৈকে অসমত ইংৰাজী পঢ়াবলৈ মানুহ নাছিল। ২০০০ চনতহে উৰিষ্যাৰ পৰা অহা অন্তিমজন ইংৰাজী প্ৰবক্তাজনে অৱসৰ লৈছে। ইয়াত উৰিয়া প্ৰবক্তা বোৰে ইংৰাজী পঢ়াইছিল, প্ৰত্যেক কলেজত এজন নহয় এজন উৰিয়া ইংৰাজী প্ৰবক্তা আছিলেই। অসমীয়া গোটেই ধাৰণাটো বঙালীক দেখি হোৱা, তাৰ আগতে আমি সব বড়ো ,কছাৰী ,কোচ ,কৈৱৰ্ত হিচাপে বিভাজিত আছিলোঁ। আমাৰ মাতৃভাষাটো ঘূৰাই অনাৰ যিটো প্ৰক্ৰিয়া(So in the process of regaining our language) আমি আৰম্ভ কৰিলোঁ, তাত আমাৰ জাতিটো এক হ’ল,এটা ভাষাভিত্তিক এটা জাতি হ’ল।\nএতিয়া যদি ইউৰোপৰ মডেল চোৱা হয় তাত তুৰ্কীক বাদ দি গোটেইবোৰ খ্ৰীষ্টান, সকলো মানুহৰ খাদ্যাভাষো মোটামুটি একেই; তেতিয়াহলে তাত ইমানবোৰ দেশ কেলেই? ফ্ৰান্স, ইটালী, গ্ৰীচ আদি এই দেশ বিলাক প্রত্যেকেই ভাষাকেন্দ্ৰিক একো একোটা জাতি। বড়ো সকল বা নগাসকল ভাষাকেন্দ্ৰিক জাতি নহয়। চেমা, লোঠা, আও, অংগামী এইবোৰ সকলো বেলেগ ভাষা, তেওঁলোক নৃগোষ্ঠী কেন্দ্ৰিক জাতি। আমাৰ জাতি বহুত, কিন্তু ভাষা উমৈহতীয়া।\nইউৰোপত যেতিয়া এই জাতিসমূহ গঠন কৰিছিল তেওঁলোকৰ তিনিটা চুক্তি আছিল, যিকোনো এটা প্ৰেক্ষাপট একে হ’লেই এটা জাতি গঠন কৰিব পাৰি মানে জাতীয়তাবাদী ধাৰণা এটা গঢ় দিব পাৰি। কেৱল জাতিটো হ’লেই নহ’ব জাতীয়তাবাদো লাগিব, জাতীয়তাবাদী ধাৰণাটোৰ বাবে জাতিটো লাগিল।\nজাতি গঠনৰ প্ৰথম চুক্তিটো হ’ল উমৈহতীয়া ধৰ্ম, দ্বিতীয়তে উমৈহতীয়া ভাষা আৰু তৃতীয়তে উমৈহতীয়া শত্ৰু। So in the process of regaining our language, we realized that Bengalis are our common enemy. তেতিয়া আমি সংহত হ’লো। তেতিয়া আমি নিজকে assert কৰিব পাৰিলোঁ। আমাৰ সম্ভ্ৰান্ত মধ্যবিত্ত জাতি এটা ওলাই আহিল, আমাৰ পৰা ডাক্তৰ হ’ল ইঞ্জিনীয়াৰ হ’ল, হাকিম হ’ল, উকীল হ’ল , IAS পালে। ১৯৭০ৰলৈ চাৰিওফালৰ পৰা যেতিয়া আমি উন্নত জাতি এটা হ’লো , তেতিয়া কাষৰীয়া জাতিবিলাকেও একেটা কামেই কৰিলে। তেওঁলোককো উমৈহতীয়া ভাষা অথবা উমৈহতীয়া শত্ৰুৰ প্ৰয়োজন হ’ল, তেতিয়া Assamese become the common enemy of every community.\nকাৰ্বি, মিজো, নগা, খাচী, গাৰো,বড়ো সকলোৱে নিজৰ উমৈহতীয়া শত্ৰু অসমীয়া জাতিটোক পালে।\nএইটো এটা অৱধাৰিত গতি, যিটো তুমি ৰখাব নোৱাৰা, সেইটো অসম্ভৱ কথা এটা। যদি ইয়াৰ মাজত তোমাক সংখ্যা সৰহকৈ লাগে, আৰু এই অৱধাৰিত গতিটো তুমি স্বীকাৰ কৰি লোৱা, বড়ো তোমাৰ লগত কোনোদিন নাই, ৰাজ্য এখন নাপাব পাৰে কিন্তু তোমাৰ লগত নাই, তুমি হাজাৰ জোৰ কৰি তাক ৰাখিব নোৱাৰা আৰু হাজাৰ জোৰ কৰি তুমি আমাক বাহিৰ কৰি দিব নোৱাৰা। আমি ৩০০ বছৰ আগতে আমি বেঙ্গলৰ নডিয়া জিলাৰ পৰা আহিছোঁ। We were originally bengalis. আমি ভট্টাচাৰ্য মানুহ, আমাক ৰজাই আনি পেলাই বহুৱালে, তাৰ পিছত ৰজাই ৰাজগুৰু পাতিলে, তাৰ পিছত আমি ৰাজগুৰু হৈ অসমীয়া হৈ পৰিলোঁ। You can not wipe me out from the Assamese community. , আকৌ বড়োক জোৰকৈ তুমি অসমীয়া কৰিব নোৱাৰা। এইটো এটা irreversible process। এতিয়া যদি তোমাক সংখ্যা লাগে তোমাক তেতিয়া নতুন মানুহ লাগিল। নতুন মানুহ তুমি ক’ত পাবা ? Migration is the history of civilization, you all know. আমি বেংগলৰ পৰা প্ৰবজন কৰিলোঁ শিবসাগৰলৈ। শিৱসাগৰৰ পৰা মই আহিলোঁ গুৱাহাটী, খুড়াহঁত গ’ল দিল্লী, অমুক গ’ল আমেৰিকা, তাৰ পিছত ঘূৰি নাহিল। এইটো হ’ল আমাৰ সকলোৰে পৰিয়ালৰ মাজত চলি থকা প্ৰবজন। এই migration টো হৈছে unorganized but huge। এই যিখিনি মানুহ তোমাৰ ১৯৭১ লৈকে আহিল, ১৯৭৯ত তেওঁলোকক জোকাই লোৱাৰ আগলৈকে আমাৰ লগত কোনোদিনে সংঘাত নাই। তুমি অম্বিকাগিৰীৰ যিমান ৰচনাৱলী পঢ়া, তাত তেওঁ এক পক্ষীয় ভাবে সময়সীমাতো বঢ়াই গৈ আছে। তেওঁ প্ৰথমতে ক’লে যে আমি ১৯৪৭ চনলৈকে অহা মৈমানশিঙিয়া সকলক ৰাখিম। কেইদিনমানৰ পিছত তেওঁৰ “চেতনা”ত লিখিলে যে ৪৭টো অলপ বেছি হৈ গ’ল আমি ৫৭লৈকে ৰাখিম, তাৰ পিছত ক’লে নহয়, মানুহখিনিয়ে অসমীয়া হৈ গৈছে, আমি ৬৭লৈকে ৰাখিম। তেওঁৰ কথা কোনে শুনিছে কোনে নুশুনিছে নাজানো কিন্তু তেওঁ একপক্ষীয় ভাবে কৈ গৈছে। এতিয়া, এই মানুহখিনি যেতিয়া প্ৰবজন কৰিলে, তেওঁলোকৰ নিজৰ নিজৰ ল’ৰা ছোৱালী অসমীয়া মাধ্যমত পঢ়োৱাৰ বাহিৰে আন কোনো বিকল্প নাই। এই মানুহখিনিয়ে অসমীয়া হ’বলৈ ইচ্ছা কৰে। বড়োয়ে অসমীয়া হ’বলৈ নিবিচাৰে কিন্তু মিয়া সকলে অসমীয়া হ’বলৈ বিচাৰে। এতিয়া তুমি কোনটো “option” ল’বা, হয়তো তুমি দুইটাকে বাদ দিব লাগিব নহ’লে, যিকোনো এটাক ৰাখিব লাগিব। এই প্ৰক্ৰিয়াত কোনটো তোমাৰ লগত থাকিব, number gameত তুমি কাক লগত পাবা। কোনো শত্ৰু নহয়, নেপালী আমাৰ শত্ৰু নহয়, চাহ বাগিচাৰ লোকসকলো আমাৰ শত্ৰু নহয়। এতিয়া অসমী মানুহৰ সংখ্যা ৪৮ শতাংশলৈ নামিছে কিন্তু খিলঞ্জীয়া মানুহ কমা নাই। খিলঞ্জীয়া ৬৫ শতাংশই আছে। যেতিয়া লোকপিয়লত ভাষাৰ option বিলাক আছিল, সেই option বিলাকত, যেতিয়ালৈকে গোৰ্খালেণ্ড আন্দোলন হোৱা নাছিল, তেতিয়ালৈকে নেপালী ভাষাটো Major Indian Language (MIL)ত নাছিল। যেই গোৰ্খালেণ্ড আন্দোলন হ’ল, নেপালী ভাষাটো major indian language হ’ল, তেতিয়া নেপালী option টো আহি গ’ল লোকপিয়লত, তেতিয়া আগতে যিবোৰ নেপালী মানুহে অসমীয়া বুলি লিখি আছিলে, তেওঁলোকে নেপালী বুলি লিখা হ’ল মাতৃভাষা। এনেদৰে কামবোৰ হৈ থাকিল।\n৭। ছাৰ আপুনি ১৯৫১ক ভিত্তি বৰ্ষ হিচাপে লোৱাটো কেনেকৈ চায়? বহু ঠাইত NRC ও নথকা বুলি কয়। ভোটাৰ তালিকাও নথকা বুলি কয় ?\nউ: মিছা কথা! কেৱল কাৰ্বি আংলং, ডিমা হাছাওক ধৰি মুঠতে তিনিখন জিলাত নাই। একো ডাঙৰ কথা নহয় সেইটো। বাকী গোটেই কেইখন প্ৰধান জিলাত আছে। ১৯৫২ৰ ভোটাৰ তালিকা খন আছে। সেইখন থাকিলে NRC নাথাকিলেও অসুবিধা নাই। এওঁলোকৰ ৰাষ্ট্ৰীয় নাগৰিক পঞ্জীখন সম্পূৰ্ণ কৰাৰ মতলব নাই। তাত কি অসুবিধা আছে ? একোটো নাই। তেওঁলোকে কৈছে হাজেলাই নিজৰ খুচি মতে কৰিছে, কিন্তু তেওঁলোকে এটাও টো ভুল ধৰিব পৰা নাই যে এইজন বিদেশীৰ নামেই ভুলকৈ সোমাই আছে বা এইজন স্বদেশীৰ নামেই ভুলকৈ কটা গৈছে। আজিলৈকে Rejection Certificate খনেই দিয়া নাই। মতলব নাই।\nগতিকে এই বস্তুটোত আমি আমাৰ শত্ৰুটো ঠিক মতে চিনিব লাগিব। এতিয়া সময় বেলেগ হৈ গ’ল। এতিয়া তুমি যদি জাতিটোৰ ভিতৰত এটা ব্যৱসায়িক পৰিবেশ এটা আনিব নোৱাৰা, জাতিটো বাচি নাথাকে। কৃষিত এতিয়া, মানুহে কয় হে অসমীয়া ল’ৰাই খেতি কৰিব লাগে। কৰা কেইটাই হে গম পায়। আমদানি নাই নহয়। It is not giving any result. ধান খেতি কৰিলেও ধানৰ একদম দাম নাপায়। যিখিনিয়ে আচলতে কষ্ট কৰে তেওঁলোকে মূল্য নাপায়। মানুহৰ হাহাকাৰ অৱস্থা। তেওঁলোকৰ পৰাই যদি 50 টকাত কিনা, আমি ইয়াতে 150 টকাত কিনিব লাগিব।\nআমি বাণিজ্যত গুৰুত্ব দিব লাগিব। চাবা, স্বাধীনতাৰ পিছত অসমীয়া মানুহে খেতিৰ মাটি কিনা ৰেকৰ্ড নাই, বেচা হে ৰেকৰ্ড আছে। সবে বেচিছে। কিনিছে কোনে ? প্ৰবজনকাৰীয়ে কিনিছে। নামনি অসমত সৰহসংখ্যক প্ৰবজনকাৰীয়ে কিনিছে। আৰু উজনি অসমত সৰহসংখ্যক মাৰোৱাৰীয়ে ৰাস্তাৰ কাষৰ খেতি পথাৰৰ মাটি কিনিছে। গতিকে আমাৰ গোটেই “perception of economy” একদম বেয়া। এই জেগাটুকুৰাত যিয়ে আহিছে, সবৰে খেলি মেলি হৈ গৈছে মাৰোৱাৰীৰ বাহিৰে। একেই আহোম, সেই একেখন প্ৰদেশৰ পৰাই আহিছে দক্ষিণ চীনৰ, থাইলেণ্ড আৰু অসমত মাত্ৰ দুবছৰ পাৰ্থক্যত সোমাইছে। থাইলেণ্ডত দুবছৰ আগত পালেগে, আৰু অসমত দুবছৰ পাছত পালে। তাত গৈ যিখন ৰাজধানী বনালে ,আয়োথায়া, তাত যিবোৰ ভগ্নাংশ আছে, তাৰ পৰাই কল্পনা কৰিব পাৰি কি বস্তু বনাইছে এইখন, আৰু একেখিনি মানুহে ইয়াত যিখন বনালে, সৰ্বনাশ। আমাৰ ইয়াৰ ভগ্নাংশৰ পৰা ৰজাই ক’ত পাইখানা কৰিছিল গমেই নাপায়। Two different clans from the same place migrated towards south, but ended in huge difference.\n৮। নিৰ্বাচনৰ কথা। আপুনি তাক কেনেদৰে চায় আৰু ২০২১ চনৰ নিৰ্বাচনৰ জয় পৰাজয়ৰ লগত অসমীয়া মানুহৰ ইতিহাস আৰু ভৱিষ্যত কেনেকুৱাকৈ জড়িত ? বিজেপিৰ অৱস্থান কেনেকুৱা হ’ব?\nউ: এক নম্বৰ কথা ২০২১ চনৰ নিৰ্বাচনটো এতিয়াও ধৰিব পৰা হোৱা নাই। এতিয়া যিখিনি উপৰে উপৰে আমি ক’ব পাৰিম, তাৰমানে, “কা” টো ইশ্চু (issue) হ’বও পাৰে , নহ’বও পাৰে নহয়, তাৰ কোনো নিশ্চয়তা নাই। মই ধৰি লৈছোঁ, যদি হয় তেন্তে ভোটটো ‘কা’ৰ সপক্ষে নহয় বিপক্ষে আছে। “কা”ৰ সপক্ষে আছে BJP, অগপ, BPF, UPPL ;আৰু বিপক্ষে আছে কংগ্ৰেছ, AIUDF, জাতীয় পৰিষদ, কৃষক মুক্তি। বাকী অজিতদাৰ পাৰ্টি অথবা অৰূপ বৰবৰাৰ পাৰ্টিও একো প্ৰভাৱ পেলাব নোৱাৰে। এতিয়া “কা” বিৰোধী শক্তিটো তিনিভাগত ভাগ হৈ আছে, আৰু “কা” ৰ সপক্ষে থকা তিনিওটা পাৰ্টি একেলগ হৈ আছে। গতিকে ই কাক সহায় কৰিব। নিশ্চিতভাবে BJP ক সহায় কৰিব।\nএই ফালে বিজেপিয়ে, ডেৰ কোটি মানুহৰ হিতাধিকাৰী তালিকা বনাইছে, এই সংখ্যা কম নহয়। অসমত সৰ্বমুঠ ভোটদানেই নহয় ডেৰ কোটি। ডেৰ কোটি হিতাধিকাৰীৰ লগত কোনে পাত্তা পাব? কোনেও নাপায়। কিন্তু এই নিৰ্বাচনটোৱে যে অসমীয়া মানুহক একেবাৰে শেষ কৰি পেলাব সেই ধাৰণাটো ভুল।\nএইবাৰ কংগ্ৰেছ আৰু AIUDF একেলগ হোৱা কাৰণে BJP ৰো অলপ টান হ’ব। ভোটদানৰ দুটি ধৰণ আছে (voting pattern)। এক ধৰণৰ হ’ল যে মই ভোট দিব বিচাৰিছোঁ “কা”ৰ বিৰুদ্ধে, তেতিয়া হয় মই কংগ্ৰেছ- AIUDFক দি দিম। তুমিও “কা”ৰ বিৰুদ্ধে ভোট দিব বিচাৰিছাঁ কিন্তু তুমি কংগ্ৰেছ-AIUDFক নিদিয়া,গতিকে তুমি জাতীয় পৰিষদক দি দিবা। মই যদি কংগ্ৰেছ-AIUDF ক দি দিওঁ তেতিয়া জিকিব পৰা জোঁট এটাক সহায় কৰা হ’ব। তুমি যদি জাতীয় পৰিষদ বা কৃষক মুক্তিক দি দিয়া তেতিয়া পৰাজিত জোঁট (losing side) এটাক ভোট দি তোমাৰ ভোটটো নষ্ট হৈ গ ‘ল। এইটোৱে বিজেপিৰ সহায় কৰিব। আকৌ ২০১৬ৰ নিৰ্বাচনত “fringe” ভোটাৰ আছিল। তেওঁলোক হ’ল অসমীয়া ভোটাৰ, BJPৰ ভোটাৰ নহয়, তৰুণ গগৈক বেয়া পাইছে, গতিকে কংগ্ৰেছক গুচাব লাগে, মোদী আহিছে , সৰ্বানন্দ আহিছে, পৰিৱৰ্তন লাগে, গতিকে BJPক ভোট দি দিছিল। সেইবিলাক ভোটাৰে এতিয়া নতুন পথ বিচাৰিব। সেইবিলাক মানুহে ভাবিব যে এইবাৰ BJPক দিব নোৱাৰি, একে সময়তে কংগ্ৰেছ-AIUDFকো দিব নোৱাৰি। গতিকে সেই ভোটটো BJPৰ পৰা আহি জাতীয় পৰিষদত পৰি যাব। তেতিয়া BJPৰ লোকচান আছে। এটা অংকত BJPৰ লাভ, আন এটা অংকত লোকচান। এতিয়া কোনটো অংক চলেসময়ে ক’ব।\n৯। আঞ্চলিকতাবাদী দলৰ ভৱিষ্যত আপুনি কেনেদৰে চাইছে ?\nউ: আঞ্চলিকতাবাদী দলৰ ভৱিষ্যত সদায়েই ভাল। মিত্ৰজোঁট চৰকাৰ এতিয়া যেনেকুৱা বিপদত পৰিছে, আমাৰ ভাৰতবৰ্ষত আচলতে গুৰুত্বপূৰ্ণ প্ৰভাৱ আঞ্চলিকতাবাদী দলৰ।\nআঞ্চলিকতাবাদৰ ডাঙৰ সমস্যাটো হৈছে যে আমাৰ অসমীয়া আঞ্চলিকতাবাদৰ ধাৰণাটো স্পষ্ট নহয় । তেওঁলোকে কি কৰিব বিচাৰিছে সেয়া স্পষ্ট নহয়।\nৰাজনৈতিক দল বুলিবলৈ হ’লে, একদম শৃংখলাবদ্ধ ৰাজনৈতিক দল কেইটা আছে ? সমবাদী পাৰ্টি Communist party) আছে আৰু BJP। ইয়াত দলৰ নিৰ্দেশানুযায়ী সকলো চলে। তাৰ বাহিৰেটো এটা পাৰ্টিও তেনেকুৱা নহয়। অকল এই দুটা দল নিয়ন্ত্ৰিত হৈ থাকে, তেওঁলোকে দলৰ মতে চলে। গতিকে তেনেকুৱা গঢ়ত যদি আমি অসমীয়া জাতীয়তাবাদী দল গঠন কৰিব পাৰোঁ তেতিয়া হ’ব। তেতিয়া কোনো ক্ষুদ্ৰ স্বাৰ্থই কাম নকৰিব। কিন্তু সেইটো টান কাম।\n১০। সাংবাদিকতাৰ অধঃপতন (downgrade of journalism) সত্য নে? যি সময়ত দেশ এটাৰ পাছত এটা সমস্যাৰে বিধ্বস্ত, সেই সময়ত ৰিয়া-কংগনাক লৈ ব্যস্ত হৈ আছে আগশাৰীৰ ৰাষ্ট্ৰীয় সংবাদ মাধ্যম। এই বিষয়ে কি ক’ব?\nউ: এয়া সাংবাদিকতাই এই নহয়। অধংপতন পিছৰ কথা। অৰ্ণৱ গোস্বামী আৰু হিন্দী চেনেলৰ দুই একে যিটো কৰি আছে সেইটো সাংবাদিকতাই নহয়। ১৯৯৫ৰ পৰা ২০২০ লৈকে একেখন মহাৰাষ্ট্ৰতেই ৩ লাখ ৩০ হেজাৰ কৃষকে আত্মহত্যা কৰিছে। আৰু এইফালে এজন অভিনেতাই আত্মহত্যা কৰিছে। ক’ত ৩ লাখ আৰু ক’ত আত্মহত্যা! কৃষকৰ আত্মহত্যাকলৈ এদিনো বাতৰি পৰিবেশন হোৱা নাই। এটা মাত্ৰ আত্মহত্যাক লৈয়ে যিমান চৰ্চা হৈছে। চাৰিমাহ সময় অন্য কোনো বিষয় নাই পৃথিৱীত ? This is no journalism!\n১১। সাংবাদিকতা এতিয়া porpagandaৰ অংশ হৈ গৈছে নেকি ? তেনে ক্ষেত্ৰত আপোনালোকে নিৰূপেক্ষতাটো কেনেকৈ বৰ্তাই ৰাখিছে ?\nউ: It’s very difficult. চোৱা মোদীৰ শাসনকালত সাংবাদিকতা এটা propaganda এই হৈছে। দেখিছাই ছাগে, লাইক দিছলাইকৰ option টোৱেই নাইকিয়া কৰি পেলালে। সদনত প্ৰশ্ন কাল (question hour) নাই। আজিলৈকে প্ৰধানমন্ত্ৰীয়ে এখনো সংবাদমেল কৰা নাই। যদি এনেকুৱাই হয়, কি কাম থাকিল সংবাদ মাধ্যমৰ? গোটেইটো গোদী মেডিয়া ( godi media)। এনেকুৱা আনকি জৰুৰীকালীন সময়তো হোৱা নাই। সেইসময়ত নিৰীক্ষণ কৰিছিল । সম্পাদকীয় পৃষ্ঠাৰ কলমবোৰ (column) খালি ৰাখিছিল। তেতিয়া মানুহে গম পায় যে ইয়াত কিবা এটা আছিলে যিটো প্ৰকাশ নহ’ল। এতিয়া একদম বেয়া পৰিস্থিতি। এতিয়া চৰকাৰৰ আপত্তি থকা বাতৰি আহিবই নিদিয়ে চৰ্চালৈ। ৰাফেল বিমানৰ এটা কথাও আলোচনা নহ’ল। আজি কাশ্মীৰ এবছৰ ধৰি সম্পূৰ্ণ shutdown হৈ আছে, তাকলৈ এটাও আলোচনা নাই। আজি “কা”ৰ বিষয়ে আলোচনা কৰিবলৈ এজনো মানুহ মতা নাই অসমৰ পৰা। অসমীয়া মানুহে কি ভাবিছে, আহাচোন অনুষ্ঠান এটা কৰোঁ, এটাও নাই। সব মিছা। এইটো এটা propaganda machinery। এতিয়া চোৱা পাপনে ছোৱালী এজনীক চুমা খালে, অৰ্ণৱ গোস্বামীয়ে তিনিদিন ধৰি সেইটো চলাই আছে। Check the timeline. নীৰৱ মোদীৰ কেলেংকাৰী যেতিয়া উদ্ভৱ হৈছিল তেতিয়া পাপনৰ বাতৰি চলাই আছিল। He has hid the Neerav Modi case. এই জৰুৰীকালীন অৱস্থাত কৈ বেছি বেয়া। তেতিয়া টো তুমি অন্তত গম পাইছিলা, এতিয়াটো গমেই নোপোৱা।\n১২। এতিয়াটো কাঠফুলাৰ দৰে ৱেব পৰ্টেল যিবিলাক ওলাইছে সেইবোৰো নিৰপেক্ষ নহয়। ৱেব পৰ্টেলবোৰ বাতৰি-কাকত বা ইলেক্ট্ৰনিক মাধ্যমৰ বাবে ভাবুকি হ’ব পাৰে নেকি?\nউ: তেওঁলোক পক্ষপাতী হব’ই। সেইটোতো আৰু ভয়ানক। তাত কোনো দ্বায়িত্বশীল মানুহ নাই। এইবোৰ হৈছে স্পৰ্শকাতৰ বিষয়। ধৰি লোৱা পৰমাণৱিক বোমা । পাৰমাণৱিক শক্তিৰ মালিক দেশ এখনৰ যিটো “atomic energy agency” অৰ্থাৎ যিটোৱে বস্তুটো নিৰীক্ষণ আৰু নিয়ন্ত্ৰন , তেওঁলোকৰ এখন নিয়মাৱলী থাকে। তাৰ এক নম্বৰ কথাটো হৈছে- system must be in the hands of responsible authority. সংবাদ মাধ্যমো দ্বায়বদ্ধ ব্যক্তিৰ হাতত থাকিব লাগিব।\nবাতৰিকাকত বা ইলেক্ট্ৰনিক মিডিয়াৰ কাৰণে ভাবুকি নহয়। এইটো সমাজৰ কাৰণে ভাবুকি। গণতন্ত্ৰৰ কাৰণে ভাবুকি।ই উৰাবাতৰি মিনিটৰ ভিতৰত বিয়পাই দিব পাৰে। ই যদি দ্বায়বদ্ধ মানুহৰ হাতত নাথাকে, তেতিয়া ই মানুহক মানসিক, সামাজিক আৰু ৰাজনৈতিকভাৱে “damage” কৰিব পাৰে।\nআপোনাৰ অত্যন্ত ব্যস্তসূচীৰ পৰা আমাক এইখিনি সময় দিয়াৰ বাবে আমি আপোনাৰ ওচৰত চিৰকৃতজ্ঞ হৈ ৰ’ম। অসমৰ সংবাদ মাধ্যমক প্ৰকৃতাৰ্থত গণতন্ত্ৰৰ চতুৰ্থ স্তম্ভ হিচাপে স্থাপন কৰাত আগন্তুক দিনতো আপুনি একেদৰেই অগ্ৰণী ভূমিকা গ্ৰহণ কৰিব বুলি আমাৰ বিশ্বাস আছে।\n“প্ৰাঙ্গণ”ৰ হৈ সাক্ষাৎকাৰ গ্ৰহণ কৰিছে হেমাংগিনী দাস, ত্ৰিদীৱ ভাগৱতী, পল্লৱ কুমাৰ দাস আৰু প্ৰত্যুষ প্ৰতিম দাসে।\nবাৰ্তালাপ কাৰ্ণট ইঞ্জিন - July 31, 2020 6\n"প্ৰাঙ্গণ"ৰ প্ৰথম সংখ্যাৰ "বাৰ্তালাপ"ত আমি জনপ্ৰিয় শিল্পী শংকুৰাজ কোঁৱৰৰ সৈতে দূৰভাষযোগে কিছু ভাৱ-বিনিময় কৰিছিলোঁ। অসমৰ সংগীত জগতত এক প্ৰতিশ্ৰুতি সম্পন্ন তাৰকা...


Home Unlabelled মিচা ক'লে কি ডাল হব(হাস্য ব্যংগ)\nসৰুকন গগৈৰ হেলমেট\nকালি সৰুকন গগৈয়ে ৰাস্তাত মটৰ চাইকেল সমদল উলিয়াই শক্তি প্ৰদৰ্শন কৰিলে। তেখেতে আৰু সাংগোপাংগ সকলে হেলমেট পৰিধান নকৰাটো লৈ এতিয়া প্ৰতিক্ৰিয়া হোৱাত সৰুকন গগৈয়ে স্পষ্টীকৰণ জাৰি কৰিছে। হেলমেট পিন্ধিলে ৰাইজে তেওঁৰ মুখখন ভালকৈ নেদেখিব আৰু মুখচাবলৈকে সমবেত হোৱা জনতাৰ হেপাঁহক সন্মান জনোৱাটোৱে গণতন্ত্ৰত প্ৰথম কৰ্তব্য বুলিও তেখেতে প্ৰকাশ কৰিছে। লগতে ৰাইজে বিচৰা কাম কৰিবলৈ তেনেকুৱা সৰুসুৰা আইনলৈ বুঢ়া-আঙুলি দেখুৱাবলৈকো কোনোপধ্যেই পিছ নোহোঁহকে বুলিও তেখেতে স্পষ্ট কৰি দিছে।\nকলিয়াবৰ নামৰ ঠাইৰ পৰা আন\nএক নিৰ্বাচনী সমদলৰ দৃশ্য\nসৰুকন গগৈয়ে ট্ৰেফিক আইন ভাঙি হেলমেট নিপিন্ধাকৈ ৰাস্তাত মটৰ বাইকত ঘূৰি ফুৰাৰ ফটো সংবাদ মাধ্যমত প্ৰকাশিত হোৱাৰ পাছতে এতিয়া স্থানীয় আৰক্ষী থানাত এখন নাটক মঞ্চস্থ হোৱাৰ খবৰ আহিছে। সেই নাটকখনৰ নাম "মেকুৰীৰ ডিঙিত টিলিঙা আঁৰিব কোনে?"। ৰসিক কনিষ্টবল হাঁহিধৰ গোহাঁইয়ে লিখা নাটকখনিয়ে ট্ৰেফিক পুলিচে এনেকুৱা বৰ মানুহৰ ল'ৰাক সৰু সৰু দোষত ধৰিবলৈ গৈ হোৱা হাৰাশাস্তিক সুন্দৰকৈ লঘুসুৰত তুলি ধৰিছে। এনেকুৱা বৰ মানুহৰ বেটাক ধৰিবলৈ সাহস কৰা পুলিচক ৰাষ্ট্ৰপতিৰ পুৰস্কাৰ দিয়াৰ এক কাল্পনিক দৃশ্য নাটকখনিত সন্নিবিষ্ট হৈছে বুলি জানিব পৰা গৈছে।\nসৰুকণ গগৈৰ নিৰ্বাচনী ৰণশিঙা! আপোনালোকে চাগৈ পেপাৰত পঢ়িছে। পিছে শিঙাটো কিহৰ বাৰু, কোনে কব পাৰিব। সেয়াও এতিয়া লাখটকীয়া প্ৰশ্ন হৈ উঠিছে। ৰকিং আংকলে আনি দিয়া শিঙাটোৱে ইমান শব্দ কৰিলে যে, লাখে লাখে মানুহৰ কাণ মূৰ শিয়ঁৰি গ'ল। বহুতৰ মতে এইটো ম'হৰ শিঙৰ শিঙাপেপাঁ, কাৰোবাৰ মতে হৰিণাৰ শিঙৰ! হাবি-বন মন্ত্ৰী ৰকিং আংকলে ভতিজাকনৰ বাবে ভালৰো ভাল বিধৰেই আনি দিব দিয়কচোন নিশ্চিন্ত হৈ থাকক, শিঙাৰ মাতেই শুনক, খুঁচৰি ফুৰাৰনো কি দৰকাৰ!\nপিছে ৰকিং আংকলৰ ড্ৰাইভাৰে কোৱা কথা এটাইহে মনটো চেবাই আছে। ৰকিং খুড়াই পাঁচটা সমষ্টিত গোটে গোটে ভোট আনি দিব বুলি কথা দিছে বোলে। গঁড়ৰ খৰ্গৰ তাবিজ পিন্ধা লোকৰহে বোলে ইমান আত্ম-বিশ্বাস থাকে! এজনে ক'লে, গোপনে, আপুনি বিশ্বাস কৰিছেনে পিছে কথাটো?\nসৰুকন গগৈক বাইকত তোলা ডেকাজনৰ ঘৰত এতিয়া আনন্দই আনন্দ। হেৰা এনেই কৈছিলোনে, বাইকখন কিনি দিয়া, কামত আহিব। কামত আহিলনে এতিয়া, মাতৃদেৱীৰ মাতষাৰত গৌৰৱান্বিত হোৱাৰ প্ৰৱল সুৰ। হয় হয়, দেউতাকৰো দুই ইঞ্চি ফুলা বুকুৰে দিয়া উত্তৰ।\n"হেৰি নহয়, বাইকত ভৱিষ্যতনিধিৰ ধন দিছিলো নহয়, সেয়েই চাগৈ আমাৰ ল'ৰাকনৰ ভৱিষ্যতটো টঙাব পৰাকৈ তাত গগৈ চাৰৰ সৰুকনেই বহি দিলে! আমাৰ ই ব্লকৰ প্ৰেছিডেণ্ট হোৱাটো খাটাং নেকি বাৰু!" দেউতাকৰ মনত ধুুমুহা চলিয়েই আছে...অহৰহ!\nমাকে আকৌ কৈছে, "নহয় বুজিছে, ই ঠিকা ঠুকলি কৰি বেছি ধনী হোৱাটো মই নিবিছাৰো। ব্লকৰ প্ৰেছিডেণ্ট, তাৰ পাছত জিলাৰ, প্ৰদেশৰ, তাৰ পাছত কোনোবা নাচনী আনক... সেইচৱ মোক নালাগে। কিবা কৰি চাকৰি এটা লৈ লব পাৰিলেও হব লৰাকনে, আমি জীয়াই থাকোতেই...."\nহেৰা সপোন দেখিবলৈ এৰাহে, মাইনাকন আহিছে চাগৈ, সৌৱা বাইকৰ শব্দ। তাক আদৰিবলৈ সাজু হোৱাগৈ, নিজৰ ল'ৰা হ'লে কি হব, যুৱৰাজৰ সাৰথি হৈ সিওটো এতিয়া আমাৰ গাঁৱৰ চেলিব্ৰিটীয়েই.... হেঃ হেঃ হেঃ...


ভাল খবৰ! মহানগৰীত ছেপ্টেম্বৰ মাহৰ পৰা আৰম্ভ হ’ব ইলেকন্ট্ৰনিক বাছসেৱা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nভাল খবৰ! মহানগৰীত ছেপ্টেম্বৰ মাহৰ পৰা আৰম্ভ হ’ব ইলেকন্ট্ৰনিক বাছসেৱা…\nডিজিটেল সংবাদ, গুৱাহাটীঃ ৰাজ্যৰ পৰিবহন ব্যৱস্থাৰ পৰিৱৰ্তন সাধনেৰে নতুনকৈ সংযোজন ঘটিব ১০০০ খন ইলেকট্ৰনিক বাছ। অসম ৰাজ্যিক পৰিবহণ নিগমে হাংগেৰীৰ ছিছেপল হল্ডিঙৰ ভাৰতীয় বিতৰণকাৰীৰ সৈতে এক আলোচনাত মিলিত হৈ এই বাছ সেৱাৰ প্ৰচেষ্টা চলায়।\nএফ এম ই আঁচনিৰ অধীনত ১৫ খন বাছ ক্ৰয় কৰি পোনপ্ৰথমে এই বাছ সেৱা গুৱাহাটীত ছেপ্টেম্বৰ মাহৰ পৰা আৰম্ভ হ’ব বুলি অসম ৰাজ্যিক পৰিবহন নিগমৰ পৰিচালন সঞ্চালক আনন্দ প্ৰকাশ তিৱাৰীয়ে জনায়। মহানগৰীৰ ৰাজপথত সাজু কৰি তোলা এই বাছসেৱা কামাখ্যাৰ পৰা আৰম্ভ হ’ব লগতে এই বাছৰ ছাৰ্জিং ষ্টেচন ৰূপনগৰত দুটা নিৰ্মাণ কৰা হয়।\nইফালে, প্ৰাৰম্ভিক পৰ্যায়ত প্ৰথমে ১০০০ খন ইলেকট্ৰনিক বাছ ৰাজ্যত চলিব যদিও হাংগেৰীৰ ছিছেপল হল্ডিঙৰ চুক্তিৰ অন্তত পৰৰ্ৱতী সময়ত তিনিটা পৰ্যায়ত আৰু বাছ সেৱা আগবঢ়োৱা কথা আছে বুলি পৰিবহন নিগমৰ পৰিচালন সঞ্চালক গৰাকীয়ে লগতে উল্লেখ কৰে।\nআনহাতে, এই পৰ্যায়ৰ অধীনত কেন্দ্ৰীয় চৰকাৰে দ্বিতীয় পৰ্যায়ত আৰু ১০০খন ইলেকট্ৰনিক বাছ অনুমোদন জনাব তাৰ ভিতৰত ৫০খন গুৱাহাটীৰ লগতে বাকী ২৫খন যোৰহাট আৰু ২৫খন শিলচৰৰ বাবে অনুমোদন হৈ আছে বুলি জনায়।\nআন্ত:ৰাষ্ট্ৰীয় পৰ্যায়ত সোণৰ পদকেৰে উজ্বলিল অসম আৰক্ষীৰ থুনলাই নাৰ্জাৰী…


মণিপুৰত কাৰ চৰকাৰ? | Asom Live 24\nমণিপুৰত কাৰ চৰকাৰ?\nধুবুৰীত মুখ্যমন্ত্ৰী হিমন্ত বিশ্ব শৰ্মা\nঅসম লাইভ ২৪ঃ ১৭ জুনত ৯ গৰাকীকৈ বিধায়কে এন বীৰেন সিং চৰকাৰৰ পৰা সমৰ্থন প্ৰত্যাহাৰ কৰাৰ লগে লগে ৰাজনৈতিক সংকট নামি আহিছিল বিজেপি নেতৃত্বাধীন চৰকাৰখনৰ ওপৰত। চৰকাৰ গঠনক লৈ সম্প্ৰতি ব্যাপক গুণাগঁথা অব্যাহত আছে। এনে সময়তে চাৰ্টাৰ্ড ফ্লাইটেৰে দেওবাৰে মণিপুৰত উপস্থিত হৈছিল নেডাৰ আহ্বায়ক তথা বিজেপিৰ সংকটমোচক ড০ হিমন্ত বিশ্ব শৰ্মা আৰু মেঘালয়ৰ মুখ্যমন্ত্ৰী তথা এনপিপিৰ অধ্যক্ষ কনৰাড কে চাংমা। ভাগে ভাগে বৈঠকত বহি সংকটমোচনৰ চেষ্টা চলাইছিল হিমন্ত বিশ্ব শৰ্মাই। ভিন ভিন পক্ষৰ ভিন ভিন শংকা আৰু প্ৰত্যয়ৰ মাজতে নেডাৰ আহ্বায়কগৰাকীয়ে ঘোষণা কৰে যে ৩ দিনৰ ভিতৰতে সকলো সমস্যা সমাধান হ’ব। ড০ শৰ্মা বুধবাৰে পুনৰ ইম্ফললৈ যোৱাৰ কথা। কনৰাড চাংমা আৰু হিমন্ত বিশ্ব শৰ্মা ভাগে ভাগে বৈঠকত বহিছে চৰকাৰৰ পৰা সমৰ্থন প্ৰত্যাহাৰ কৰা এনপিপিৰ ৪ গৰাকীকৈ বিধায়কৰ সৈতে। ইয়াৰ পাছতে ৰাজ্যখনৰ একমাত্ৰ আসনৰ বাবে অনুষ্ঠিত হোৱা ৰাজ্যসভাৰ নিৰ্বাচনত কংগ্ৰেছ প্ৰাৰ্থীক পৰাস্ত কৰি বিজেপি প্ৰাৰ্থী লেইশ্বেম্বা ছানাজাওবা জয়ী হয়।\nকংগ্ৰেছৰ ফ্লোৰ টেষ্টৰ দাবীৰ আঁত ধৰি ৰাজ্যৰ ৰাজনৈতিক সংকট সন্দৰ্ভত আলোচনা কৰিবলৈ সোমবাৰে মুখ্যমন্ত্ৰী এন. বীৰেন সিঙক আমন্ত্ৰণ জনাইছিল ৰাজ্যপাল নাজমা হেপতুল্লাই।\nহিমন্ত বিশ্বৰ সৈতে ইম্ফল যাত্ৰাৰ কালচোৱাত এনপিপি প্ৰধান কনৰাড কে চাংমাই সমৰ্থন প্ৰত্যাহাৰ কৰা নিজ দলৰ ৪ জনকৈ বিধায়কৰে ৯ ঘণ্টা ধৰি বৈঠকত বহে। পাছত চাংমাই কয় যে মণিপুৰৰ পৰিস্থিত নিয়ন্ত্ৰণাধীন; চিন্তাৰ কোনো কাৰণ নাই। হিমন্ত বিশ্ব শৰ্মাৰ দৰেই চাংমাইও কয় যে ৩ দিনৰ ভিতৰত ভাল খবৰ আহিব। মাথোঁ চৰকাৰৰ অলপ ৰেহ-ৰূপ সলনি হোৱাৰ ইংগিত দিয়ে।\nপূৰ্বৰ ধাৰণা অনুসৰি তথা চাংমাৰ মন্তব্যৰ ভিত্তিত ৰাজনৈতিক মহলৰ বিশ্বাস যে এন. বীৰেন সিঙৰ পৰিৱৰ্তে এনপিপিৰ এগৰাকী বিধায়কহে মণিপুৰৰ পৰৱৰ্তী মুখ্যমন্ত্ৰী হ’ব। সম্ভৱতঃ হিমন্ত বিশ্বক এই দাবী জনাইছে কনৰাড কে চাংমাই। এন. বীৰেন সিঙৰ কাম-কাজৰ ওপৰত অসন্তুষ্ট হৈয়ে এনপিপিৰ ৪ বিধায়কে সমৰ্থন প্ৰত্যাহাৰ কৰা বুলি ইতিমধ্যে প্ৰকাশ কৰিছে।\nআনহাতে কংগ্ৰেছেও চৰকাৰ গঠনৰ সমীকৰণ মিলাবলৈ প্ৰচেষ্টা অব্যাহত ৰাখিছে যদিও চৰকাৰ গঠনৰ দাবী কিদৰে সফল কৰিব তাৰ কোনো ফৰ্মূলা স্পষ্ট হৈ উঠা নাই।\nউল্লেখ্য যে ১৭ জুনত বিজেপি নেতৃত্বাধীন এন. বীৰেন সিং চৰকাৰৰ পৰা সমৰ্থন প্ৰত্যাহাৰ কৰিছিল এনপিপিৰ ৪ গৰাকী বিধায়ক, ৩ গৰাকী বিজেপিৰ, ১ গৰাকী এলজেপিৰ আৰু ১ গৰাকী নিৰ্দলীয় বিধায়কে।\nউপনিৰ্বাচন যে অনুষ্ঠিত হ’ব সিও একপ্ৰকাৰ নিশ্চিত হৈছে।\n৩ বিধায়কে সমৰ্থন প্ৰত্যাহাৰ কৰাত সম্প্ৰতি মণিপুৰ বিধানসভাত বিজেপিৰ আসনৰ সংখ্যা ১৮ খন। মিত্ৰদল এনপিএফৰ ৪ খন আৰু এলজিপিৰ ১ খন আসনেৰে বিজেপি মিত্ৰজোঁটৰ আসনৰ সংখ্যা সম্প্ৰতি ২৩ খন। আনহাতে কংগ্ৰেছৰ ২০ খন, এনপিপিৰ ৪, তৃণমূল কংগ্ৰেছৰ ১ আৰু নিৰ্দলীয় ১ গৰাকী বিধায়কৰ আসনৰ শক্তিৰে নৱগঠিত চেকুলাৰ প্ৰগ্ৰেছিভ ফ্ৰণ্ট (এছপিএফ)ৰ আসনৰ সংখ্যা সম্প্ৰতি ২৬ খন। পদত্যাগ আৰু বহিষ্কাৰৰ ফলত মণিপুৰ বিধানসভাৰ শক্তি এতিয়া ৫২ খন আসনলৈ অৱনমিত হৈছে।\nবিজেপিয়ে মণিপুৰত প্ৰথমবাৰৰ বাবে শাসনভাৰ লাভ কৰিছিল ২০১৭ত। ৬০ খন আসনৰ মণিপুৰ বিধানসভাত কংগ্ৰেছে লাভ কৰিছিল ২৮ খন আসন, বিজেপিয়ে ২১ খন, নেডাৰ অন্তৰ্ভুক্ত এনপিপিয়ে ৪ খন, এনপিএফে ৪ খন, এলজেপিয়ে ১ খন, টিএমচিয়ে ১ খন আৰু নিৰ্দলীয়ই লাভ কৰিছিল ১ খন আসন।\nদুই ক’ৰোনা মডেলক লৈ কি ক’লে দিল্লীৰ উপ মুখ্যমন্ত্ৰী মণিষ ছিছ’ডিয়াই?


বৌদ্ধিক ধদুৱা- মৃদুল কুমাৰ শৰ্মা – ফটাঢোল\nশৰ্মানীঃ হেৰা শুনিছানে?\nশৰ্মাঃ কোৱা ডাৰ্লিং৷ আজি ইমান মিঠা মাত দিছা যে কেচটো কি?\nশৰ্মানীঃ মোৰ মাত মিঠাই, তুমিহে তিতা শুনা হ’লা আজিকালি৷ পুৰণি হ’লে সোৱাদ কমি যায় ন’?\nশৰ্মাঃ তুমি যিহে কেটেৰা জেঙেৰা মাৰি থাকা আজিকালি মিঠা মাতষাৰ শুনিবলৈকো নোপোৱা হ’লো৷\nশৰ্মানীঃ হেৰা, শুনানা৷ ওলোৱা সোনকালে৷\nশৰ্মাঃ কলৈ যাবানো? আজি কাৰোবাৰ বাৰ্থডে আছে নেকি?\nশৰ্মানীঃ উৱা, পাহৰিলা৷ আজি ধনতেৰচ নহয় জানো? ব’লা আক’ মাণিকচান্দৰ পৰা আহো৷ আজি কিবা সোণৰ বস্তু কিনিব লাগে নহয়৷\nশৰ্মাঃ চু…..প চুপে চাপে কোৱা, বেৰৰো কাণ থাকে৷ তুমি যিমান জোৰে কৈছা গান্ধীকলনিৰ চবেই শুনিব৷\nশৰ্মানীঃ শুনিলেই যেনিবা তাতেনো কি হ’ল? আমি নিজৰ পইচাৰেহে কিনিম কিবা৷ চুৰ কৰিব নাযাওঁ নহয়৷\nশৰ্মাঃ নহয় ঔ৷ দেখা নাই নেকি আজি কলিতাৰ কি অৱস্থা হ’ল৷\nশৰ্মানীঃ কি হ’লনো? গমকে নাপাওঁ নহয়৷\nশৰ্মাঃ কি কবা! চি-ব্লকৰ কলিতাই আজি প’ষ্ট এটা দিলে ’হেপী ধনতেৰচ’ বুলি৷ বচ, এজাকমানে লগ লাগি ধুই পেলালে বুজিছা৷ ধনতেৰচ হেনো আমদানি কৰা বিজতৰীয়া উৎসৱ; আমি নিজৰটো পাহৰি আনৰবোৰ চপাই লোৱাত এক্সপাৰ্ট; আমাৰ স্বকীয়তা নাইকিয়া হৈছে; হিন্দী বলয়ে হেনো চেপি আনিছে এট্ চেটৰা এট্ চেটৰা৷ তেওঁ জন্মদিনত মমবাতি ফুৱাই কেক কটাটো ক’ৰ আমাৰ নিজা সংস্কৃতি বুলি মুখ মেলিছিলহে দুজনমানে একেবাৰে ব্যক্তিগত আক্ৰমণ আৰম্ভ কৰি দিলে৷ বেচেৰাই উপায় নাপাই একাউণ্টেই ডিএক্টিভেট কৰি দিলে৷\nশৰ্মানীঃ এইবোৰ হিংসাকুৰীয়া মানুহ বুজিছা৷ উৎসৱ এটাত উইছ্ কৰিছে দায় তাতো ধৰিছে৷ নিজৰতো কিনিবলৈ ঔকাত নাই, আনে কিনা দেখিলে হিংসা কৰে৷ চিধাকৈ ক’ব নোৱাৰি সংস্কৃতিত ধৰে৷ এইকাৰণে অসমীয়া জাতিটো ধনী হ’ব নোৱাৰে কোনো কালে৷ মাৰোৱাৰীবোৰক দেখা নাই, ধনতেৰচ মনাই সোণ ৰূপ কিনি মালামাল হৈ গৈছে৷ আৰু আমাৰ ফফৌফৌ৷\nশৰ্মাঃ আমাৰ ডি-ব্লকৰ দত্তয়ো বেয়া ধোৱন খালে আজি৷ ঘৈণীয়েকে তিলপিঠা পুৰি থকা ফ’টো এখন আপল’ড কৰি প’ষ্ট দিছিল ’হেপী কাতিবিহু’ বুলি৷ বৰানীহঁতে জকজকাই ধৰিল৷ কাতি বিহু কঙালীহে, কঙালীত জানো চেলিব্ৰেট কৰে, মাহ-প্ৰসাদহে খাব লাগে, কোনোবাদিনা কাতি বিহু বুলি হুঁচৰিকে মাৰিব দেখোন ইত্যাদিবোৰ গালে৷\nশৰ্মানীঃ ময়ো দেখোন ঘিলাপিঠা পুৰিছো৷ কঙালী বুলি মনৰ দুখতে দেহবিচাৰৰ গীত গাব লাগিছিল নেকি?\nশৰ্মাঃ তাকেই, চোৱাচোন৷ আমাৰ মন গৈছে আমি পিঠা খাইছো৷ তোমাৰ মন যোৱা নাই নাখাবা৷ তোমাকতো কোনেও জোৰ কৰি পিঠা পুৰিব কোৱা নাই৷ মোৰ নেজ দীঘল হৈছে মই কোঁচাই বহিম, তোমাৰ নেজ নাই মনে মনে থাকিব ভাই৷\nশৰ্মানীঃ হয় দেই, দুদিনীয়া জীৱনটোত আছেনো কি? সৰু বৰ উৎসৱবোৰতে অলপ মাইণ্ডবোৰ ফ্ৰেছ হয়৷ নিজৰ উৎসৱ লোকৰ উৎসৱ বুলি কি কথা আছে৷ নিজৰটোও ধৰি ৰাখিছো, আনৰটোও লৈছো৷ খালী হিংসা কৰো কৰোকে থাকে৷\nশৰ্মাঃ আৰু এটা কথা চোৱা৷ এটা সময়ত মানুহৰ বৰ অভাৱ আছিল৷ ধান নচপোৱালৈকে অনাটন নাটনি আছিল৷ সেইকাৰণে অনুষ্টুপীয়াকৈ লখিমীক আদৰি কাতি বিহু কঙালী হিচাপে পাতিছিল৷ পিছে ভাবাচোন, এটা সময়ত যেতিয়া চব অসমীয়া মানুহ ধনী হৈ যাব তেতিয়া কাতি বিহু কঙালী হৈ নাথাকিব নহয়৷ মানুহে কঙালীতো ভোগ কৰিব৷ এয়াই সময়ৰ আহ্বান, বিৱৰ্তন, ইভলুচ্যন৷\nশৰ্মানীঃ ঠিকেই কৈছা৷ এইবোৰ কথা তেওঁলোকে বুজি নাপায়৷ কেনেকৈ লোকক ডাউন দিব পাৰে তাৰেই চেষ্টাত থাকে৷\nশৰ্মাঃ প্ৰতিটো উৎসৱৰ সময়তে পানী ঢলা এচাম আছেহে৷ দেখিছানে নাই, দুৰ্গা পূজাৰ সময়ত বলিবিধান লৈ হৈ-চৈ, দেৱালীৰ সময়ত ফটকা-ফুলজাৰি লৈ হৈ-চৈ, ফাকুৱাৰ সময়ত হৈ-চৈ, শিৱৰাত্ৰিৰ সময়ত হৈ-চৈ৷ আপত্তিয়েই নুগুচে এইচামৰ৷\nশৰ্মানীঃ দেৱালীত কিন্তু ফটকা ফুটুৱাটো ময়ো ভাল নাপাওঁ, টমিয়ে ইমান ভয় খায়৷\nশৰ্মাঃ সকলো বস্তুৰে বেয়া দিশ একোটা থাকেই৷ সেইবোৰৰ ভুল আঙুলিয়াই দিয়াটো বা সেইবোৰ নিৰ্মুল কৰিব বিচৰাটো ভাল কথা৷ সেইবুলি স্থান কাল পাত্ৰ বুলি কথা এটা আছে নহয়৷ উৎসৱ এটা চলি থাকোতে নিগেটিভ কথাবোৰ কৈ মানুহক নিৰানন্দ দিয়াটো কেনেধৰণৰ ভদ্ৰতা? খাই থাকোতে যদি কোনোবাই লেতেৰা কথা কয় বা ফুচকৈ হেৰি এটা এৰি দিয়ে খাব পাৰি জানো?\nশৰ্মানীঃ সেইটোৱে কথাটো৷ এই সমালোচনাবোৰ উংসৱৰ হয় আগত নতুবা পিছত কব লাগে৷ উৎসৱ চলি থকাৰ সময়ত বিতৰ্ক কৰি চেডিষ্টিক প্লিজাৰ এটা লৈ উৎসৱ হৈ যোৱাৰ পিছত চব পাহৰে৷\nশৰ্মাঃ ডাৰ্লিং, আমি সৰু থাকোতে চাৰিআলিত আমাতকৈ ডাঙৰ ল’ৰা কিছুমান দেখিছিলো৷ দিনৰ দিনটো কাম বন নাই কেৱল কেৰম খেলি থাকে৷ মানুহে তেওঁলোকক ধদুৱা বুলি কৈছিল৷ এওঁলোকো একেই বুজিছা৷ কাম বন নাই ধদুৱামি কৰি থাকে৷ একধৰণৰ ’বৌদ্ধিক ধদুৱা৷’\nশৰ্মানীঃ ধেই কিবা৷ তুমিও যে আৰু৷ ব’লা ব’লা দেৰিয়ে হ’ল৷\nশৰ্মাঃ ৰ’বা মই কাপোৰযোৰ পিন্ধি আহো৷\n« সাক্ষাৎকাৰ – অনুৰাধা শৰ্মা পূজাৰী\nসম্পাদকীয় – বিকাশ শইকীয়া »